# Setări operaţionale ale dispozitivului USB

În această pagină sunt explicate setările operaţionale care pot fi configurate pentru fiecare dispozitiv USB conectat la un server de dispozitive.

1. Modificarea numelui dispozitivului USB afişat în fereastra principală a SharePort Plus.

2. Conectare automată la un dispozitiv USB atunci când acesta este detectat

3. Reconectare automată la un dispozitiv USB atunci când acesta este deconectat în mod anormal

4. Pornire automată a unei aplicaţii indicate atunci când dispozitivul USB este conectat

5. Deconectare automată de la un dispozitiv USB atunci când computerul primeşte o solicitare de deconectare

6. Despre dialogul de proprietăţi ale dispozitivului USB

## 1. Modificarea numelui dispozitivului USB afişat în fereastra principală a SharePort Plus

În fereastra principală a SharePort Plus, numele implicit cu care dispozitivul USB este înregistrat iniţial este indicat în lista de dispozitive USB.

Numele dispozitivului USB poate fi modificat din fila General din dialogul de proprietăţi.
Pentru detalii despre dialogul de proprietăţi, consultaţi 6. Despre dialogul de proprietăţi ale dispozitivului USB.

Chiar dacă numele dispozitivului este modificat, numele implicit cu care dispozitivul a fost înregistrat iniţial nu se modifică. De asemenea, această modificare are efect numai pentru computerul de la care aţi modificat numele dispozitivului şi nu pentru celelalte computere.

## 2. Conectare automată la un dispozitiv USB atunci când acesta este detectat

SharePort Plus se poate conecta automat la un dispozitiv USB atunci când acesta este detectat.
Dacă sunteţi singura persoană care va utiliza un anumit dispozitiv USB, puteţi utiliza funcţia de conectare automată pentru a vă conecta automat la un dispozitiv USB fără a face clic pe butonul Conectare din fereastra principală a SharePort Plus.

Funcţia de conectare automată poate fi activată din fila Setări opţionale din dialogul de proprietăţi.
Pentru detalii despre dialogul de proprietăţi, consultaţi 6. Despre dialogul de proprietăţi ale dispozitivului USB.

Dacă doriţi să vă conectaţi în mod automat la toate dispozitivele USB, bifaţi caseta de selectare Conectare automată a dispozitivelor USB descoperite recent din dialogul de opţiuni SharePort Plus. Pentru detalii, consultaţi Setări opţionale SharePort Plus.

## 3. Reconectare automată la un dispozitiv USB atunci când acesta este deconectat în mod anormal

SharePort Plus se poate reconecta în mod automat la un dispozitiv USB atunci când se pierde conexiunea dintre dispozitivul USB şi computerul dvs. din cauza unei erori de comunicaţie.

Opţiunea de reconectare automată pentru dispozitivele USB care au fost deconectate în mod anormal poate fi activată din fila Setări opţionale din dialogul de proprietăţi.
Pentru detalii despre dialogul de proprietăţi, consultaţi 6. Despre dialogul de proprietăţi ale dispozitivului USB.

Setarea de reconectare automată va avea efect la următoarea conectare la dispozitivul USB.

Caracteristica de reconectare automată poate să nu funcţioneze corespunzător în funcţie de dispozitivul USB sau de starea computerului pe durata erorii. În acest caz, reporniţi computerul, dispozitivul USB şi serverul de dispozitive. Această opţiune este numai pentru recuperarea datelor în cazul producerii unei erori. Nu deconectaţi dispozitivul USB în mod intenţionat în timp ce acesta este conectat la computer prin SharePort Plus.

## 4. Pornire automată a unei aplicaţii indicate atunci când dispozitivul USB este conectat

SharePort Plus poate porni automat o aplicaţie indicată atunci când dispozitivul USB este conectat la computer.
Caracteristica de pornire automată a unei aplicaţii poate fi activată prin înregistrarea aplicaţiei pe care doriţi să o utilizaţi cu un anumit dispozitiv USB (de ex. software de citire imagini pentru un scaner, software de gestionare muzică pentru un player de muzică, software pentru copii de siguranţă pentru medii de stocare, etc.) în SharePort Plus. După înregistrarea unei aplicaţii în SharePort Plus, aceasta va porni automat atunci când dispozitivul USB este conectat la computerul dvs. prin SharePort Plus. În acest fel, nu va trebui să lansaţi în executare aplicaţia în mod manual.

Caracteristica de pornire automată a unei aplicaţii poate fi activată din fila Setări opţionale din dialogul de proprietăţi.
Pentru detalii despre dialogul de proprietăţi, consultaţi 6. Despre dialogul de proprietăţi ale dispozitivului USB.

Caracteristica de pornire automată a aplicaţiei va avea efect la următoarea conectare la dispozitivul USB.

## 5. Deconectare automată de la un dispozitiv USB atunci când computerul primeşte o solicitare de deconectare

SharePort Plus se poate deconecta automat de la un dispozitiv USB atunci când computerul dvs. primeşte o solicitare de deconectare de la cineva în timp ce sunteţi plecat de la computer.
Dacă este activată această caracteristică, nu trebuie să faceţi clic pe Da la primirea mesajului de solicitare de deconectare deoarece dispozitivul USB va fi deconectat automat după o perioadă de timp specificată. După deconectarea dispozitivului USB, dreptul de utilizare va fi transferat automat utilizatorului care a trimis solicitarea de deconectare.

Caracteristica de deconectare automată poate fi activată din fila Setări opţionale din dialogul de proprietăţi.
Pentru detalii despre dialogul de proprietăţi, consultaţi 6. Despre dialogul de proprietăţi ale dispozitivului USB.

Caracteristica de deconectare automată va avea efect la următoarea conectare la dispozitivul USB.

## 6. Despre dialogul de proprietăţi ale dispozitivului USB

Setările operaţionale de mai sus sunt disponibile în dialogul de proprietăţi ale fiecărui dispozitiv USB.

Mod de deschidere şi utilizare a dialogului de proprietăţi:

1. Selectaţi dispozitivul USB din fereastra principală a SharePort Plus şi faceţi clic pe butonul Proprietăţi.

2. Se va afişa fila General . În fila General , puteţi modifica numele dispozitivului USB care va fi afişat în fereastra principală a SharePort Plus.

   Nume | Modificaţi numele dispozitivului USB care va fi afişat în fereastra principală a SharePort Plus. Pentru detalii, consultaţi 1. Modificarea numelui dispozitivului USB afişat în fereastra principală a SharePort Plus.
   Proprietăţi ale serverului de dispozitive | Deschide pagina Web a serverului de dispozitive. Pe pagina Web, sunt disponibile diferite setări. Pentru detalii, consultaţi manualul de utilizare.

3. Dacă faceţi clic pe fila Setări opţionale , puteţi configura setările prezentate mai jos.

   Conectare automată a acestui dispozitiv când este disponibil (Partajare dezactivată) | Se conectează automat la detectarea unui dispozitiv USB cu această opţiune activată. Pentru detalii, consultaţi 2. Conectare automată la un dispozitiv USB atunci când acesta este detectat.
   Reconectare automată la producerea unei erori în timpul conectării | Se reconectează automat la un dispozitiv USB atunci când este deconectat de la computer din cauza unei erori de comunicaţie. Pentru detalii, consultaţi 3. Reconectare automată la un dispozitiv USB atunci când acesta este deconectat în mod anormal.
   Pornire aplicaţie indicată la conectare | Lansează automat o aplicaţie indicată atunci când dispozitivul USB este conectat la computer prin SharePort Plus. De asemenea, dacă bifaţi caseta de selectare Deconectare automată la închiderea aplicaţiei, dispozitivul USB va fi deconectat automat la închiderea aplicaţiei. Pentru detalii, consultaţi 4. Pornire automată a unei aplicaţii indicate atunci când dispozitivul USB este conectat.
   Permitere deconectare automată la primirea unei solicitări de utilizare | Deconectează automat de la un dispozitiv USB atunci când computerul dvs. primeşte o solicitare de deconectare de la cineva. Este posibilă setarea unei perioade de expirare (în minute) până la deconectarea automată a dispozitivului USB după ce computerul dvs. a primit cererea de deconectare. Pentru detalii, consultaţi 5. Deconectare automată de la un dispozitiv USB atunci când computerul primeşte o solicitare de deconectare.

4. La finalizarea configurării, faceţi clic pe OK.

| Înapoi Sus