# Kako uporabljati napravo za omrežno shranjevanje

Ta stran pojasnjuje kako uporabljati napravo za omrežno shranjevanje preko SharePort Plus.

1.Kaj je naprava za omrežno shranjevanje?

2.Povezovanje na napravo za omrežno shranjevanje

3.Prekinitev povezave z naprave za omrežno shranjevanje

4.Fizična izključitev naprave za omrežno shranjevanje

5.Dostop do menija naprave za omrežno shranjevanje s klikom na desno miškino tipko

## 1.Kaj je naprava za omrežno shranjevanje?

S povezavo na napravo za omrežno shranjevanje v SharePort Plus bo omrežni pogon samodejno preslikan na vaš osebni računalnik. Datoteke, ki so shranjene na napravi za shranjevanje, si lahko istočasno deli več uporabnikov.

Če naprava za shranjevanje to funkcijo podpira, bo prikazala ''Omrežni pogon'' za njeno vrsto naprave v glavnem oknu SharePort Plus.

Če je vrsta naprave ''Naprava za shranjevanje'' kot je prikazano spodaj, je ne morete uporabljati kot napravo za omrežno shranjevanje. Takšno napravo za shranjevanje lahko uporabljate samo kot navadno napravo USB (istočasen dostop več uporabnikov ni mogoč). Za podrobno uporabo naprav USB, glejte Osnovno uporabo.

## 2.Povezovanje na napravo za omrežno shranjevanje

1. Izberite napravo za omrežno shranjevanje in kliknite gumb Poveži v glavnem oknu SharePort Plus.

2. Črka pogona bo preslikana na napravo za omrežno shranjevanje. Vsebina pogona bo prikazana v Raziskovalcu.

Ko ste enkrat povezani na omrežni pogon lahko kopirate, premikate in urejate datoteke tako kot pri običajnem pogonu.

## 3.Prekinitev povezave z naprave za omrežno shranjevanje

Če ne uporabljate več naprave za omrežno shranjevanje, lahko prekinete povezavo omrežnega pogona.
Odprite Moj računalnik, kliknite z desno miškino tipko na omrežni pogon, za katerega želite prekiniti povezavo, in v prikazanem meniju izberite Prekini povezavo.

## 4.Fizična izključitev naprave za omrežno shranjevanje

Ko želite izključiti napravo za omrežno shranjevanje, jo je treba najprej ustaviti preko menija ''Varno odstrani'' v SharePort Plus.

Če ta postopek preskočite, se lahko shranjeni podatki na napravi za omrežno shranjevanje poškodujejo.

1. Kliknite z desno miškino tipko na napravo za omrežno shranjevanje v glavnem oknu SharePort Plus.

2. V prikazanem meniju kliknite Varno odstrani.

3. Fizično izključite napravo za omrežno shranjevanje.

## 5.Dostop do menija naprave za omrežno shranjevanje s klikom na desno miškino tipko

Ko na napravo za omrežno shranjevanje kliknete z desno miškino tipko, se prikaže naslednji meni.

| Preslikava omrežnega pogona | Preslika izbrano napravo kot omrežni pogon in ji dodeli črko pogona.
Odpri | Prikaže vsebino pogona v Raziskovalcu. Omrežni pogon ni samodejno preslikan preko te možnosti.
Varno odstrani | Izberite ta element menija preden fizično odstranite napravo za omrežno shranjevanje.
Osveži | Osveži status naprave USB na seznamu naprav USB.

| Nazaj na vrh