# Setări opţionale SharePort Plus

În această pagină sunt explicate setările opţionale ale SharePort Plus.
Pot fi configurate setările generale ale SharePort Plus precum setările de lansare în execuţie şi comunicaţie.

Faceţi clic pe butonul Opţiune în fereastra principală a SharePort Plus. Va fi afişat dialogul de opţiuni.
Dialogul de opţiuni furnizează următoarele setări. Faceţi clic pe OK când aţi terminat de configurat setările.

> General

> Pot fi configurate setări operaţionale de bază.

> Lansare SharePort Plus la pornirea Windows | Adaugă SharePort Plus la folderul de lansare în execuţie. Dacă este adăugat la folderul de lansare în execuţie, SharePort Plus va porni automat la Log on Windows. (Implicit: Activat)
> Nu se afişează fereastra principală a SharePort Plus la lansarea în execuţie a programului | Porneşte SharePort Plus ca pictogramă minimizată. Pictograma minimizată va fi afişată în tava de activităţi. (Implicit: Activat)
> Afişare notificare de tip balon când se produce o eroare | Vă notifică o eroare a dispozitivului USB prin afişarea unui mesaj de tip balon în tava de activităţi. (Implicit: Activat)
> Afişare mesaj de confirmare la deconectarea dispozitivelor USB | Afişează un mesaj de confirmare înainte de deconectarea unui dispozitiv USB prin SharePort Plus. (Implicit: Activat)
> Conectare automată a dispozitivelor USB descoperite recent | Se conectează automat la un dispozitiv USB atunci când acesta este detectat în reţea. Această opţiune este convenabilă deoarece vă puteţi conecta automat la fiecare dispozitiv USB când acesta este conectat în serverul de dispozitive. Reţineţi totuşi, că această opţiune este pentru utilizarea exclusivă a dispozitivelor USB. Alte persoane nu pot utiliza un dispozitiv USB în intervalul de timp în care sunteţi conectat la acesta. (Valoarea implicită diferă în funcţie de opţiunea pe care aţi selectat-o în timpul instalării SharePort Plus.)
> Interval de reîmprospătare a ferestrei principale | Setează intervalul la care se reîmprospătează starea dispozitivului USB conectat. (Implicit: 10 secunde)

> Căutare servere de dispozitive

> Imposibil de configurat adresa de difuzare.

> Activare adrese de difuzare | Se înregistrează adresele de difuzare utilizate pentru căutarea serverelor de dispozitive prin routerul de reţea. Dacă nu sunt specificate adrese de difuzare, vor fi căutate numai servere de dispozitive din segmentul dvs. local. Pentru a înregistra o adresă de difuzare, bifaţi Activare adrese de difuzare, introduceţi adresa de difuzare în câmpul adresă şi faceţi clic pe butonul Adăugare . Pentru eliminarea unei adrese din listă, selectaţi adresa şi faceţi clic pe butonul Ştergere .

> De exemplu, pentru a înregistra „192.168.1.xxx” (Mască subreţea:255.255.255.0), introduceţi „192.168.1.255” în câmpul adresă. În ecranul exemplu de mai jos, „192.168.1.255” şi „192.168.2.255” sunt înregistrate pentru a include adresele „192.168.1.xxx” şi „192.168.2.xxx” (Mască subreţea:255.255.255.0) pentru căutarea serverelor de dispozitive. Consultaţi administratorul de reţea pentru adresele de difuzare care se utilizează pentru căutarea serverelor de dispozitive.

> Afişare

> Setările de afişare SharePort Plus pot fi configurate.

> Nume | Afişează numele dispozitivelor USB conectate la serverul de dispozitive. Numele dispozitivului USB poate fi modificat. Pentru detalii, consultaţi Setări operaţionale ale dispozitivului USB. (Implicit: Activat) * Această casetă de selectare nu poate fi debifată.
> Tip | Afişează tipurile de dispozitive USB conectate la serverul de dispozitive. (Implicit: Activat) * Această casetă de selectare nu poate fi debifată.
> Stare | Afişează starea dispozitivelor USB conectate la serverul de dispozitive. (Implicit: Activat) * Această casetă de selectare nu poate fi debifată.
> Nume gazdă | Afişează numele de gazdă al serverului de dispozitive. Numele de gazdă poate fi modificat din setările serverului de dispozitive. Pentru detalii, consultaţi manualul de utilizare. (Implicit: Activat)
> Nume model | Afişează numele modelului de server de dispozitive. (Implicit: Activat)
> Adresă IP | Afişează adresa IP a serverului de dispozitive. (Implicit: Dezactivat)
> Adresă Ethernet | Afişează adresa Ethernet a serverului de dispozitive. Adresa Ethernet este numărul compus din 12 cifre aflat pe partea laterală sau din spate a serverului de dispozitive. (Implicit: Dezactivat)
> Conectare automată | Afişează starea curentă a setărilor de conectare automată a dispozitivului USB. Se afişează „Activat” sau „Dezactivat”. (Implicit: Dezactivat)
> Lăţimea coloanei selectate: | Modifică lăţimea fiecărui titlu de coloană din partea de sus a listei de dispozitive USB. * Lăţimea coloanelor Nume şi Tip nu pot fi modificate.

> Este imposibil de ascuns sau de modificat ordinea de afişare Nume, Tip şi Stare.

| Înapoi Sus