# Korištenje uređaja za mrežnu pohranu

Na ovoj se stranici objašnjava način korištenja uređaja za mrežnu pohranu putem aplikacije SharePort Plus.

1.Što je uređaj za mrežnu pohranu?

2.Povezivanje s uređajem za mrežnu pohranu

3.Isključivanje s uređaja za mrežnu pohranu

4.Fizičko iskapčanje uređaja za mrežnu pohranu

5.Izbornik uređaja za mrežnu pohranu koji se otvara klikom desne tipke miša

## 1.Što je uređaj za mrežnu pohranu?

Povezivanjem uređaja za mrežnu pohranu u aplikaciji SharePort Plus, mrežni pogon automatski se mapira na računalo. Više korisnika može istodobno zajednički koristiti datoteke spremljene na uređaj za pohranu.

Ako je ta značajka podržana, u glavnom prozoru aplikacije SharePort Plus kao vrsta uređaja prikazuje se „Mrežni pogon”.

Ako je kao vrsta uređaja prikazan „Uređaj za pohranu” kao dolje, taj se uređaj ne može koristiti kao uređaj za mrežnu pohranu. Takav se uređaj za pohranu može koristiti samo kao obični USB uređaj (istodoban pristup više korisnika nije moguć). Pojedinosti o korištenju USB uređaja potražite u odjeljku „Osnovna uporaba”.

## 2.Povezivanje s uređajem za mrežnu pohranu

1. U glavnom prozoru aplikacije SharePort Plus odaberite uređaj za mrežnu pohranu i kliknite Poveži.

2. Slovo pogona bit će mapirano na uređaj za mrežnu pohranu. Sadržaj pogona prikazuje se u Exploreru.

Nakon povezivanja s mrežnim pogonom, datoteke možete kopirati, premještati, brisati i uređivati baš kao i na bilo kojem običnom pogonu.

## 3.Isključivanje s uređaja za mrežnu pohranu

Ako više ne koristite uređaj za mrežnu pohranu, možete isključiti mrežni pogon.
Otvorite Moje računalo, desnom tipkom miša kliknite mrežni pogon koji želite isključiti pa na prikazanom izborniku odaberite Isključi.

## 4.Fizičko iskapčanje uređaja za mrežnu pohranu

Kad iskapčate uređaj za mrežnu pohranu, najprije ga trebate zaustaviti putem izbornika „Sigurno ukloni” u aplikaciji SharePort Plus.

Ako preskočite taj postupak, mogli biste izgubiti podatke spremljene na uređaju za mrežnu pohranu.

1. Desnom tipkom miša kliknite uređaj za mrežnu pohranu u glavnom prozoru aplikacije SharePort Plus.

2. Na prikazanom izborniku kliknite „Sigurno ukloni”.

3. Fizički iskopčajte uređaj za pohranu.

## 5.Izbornik uređaja za mrežnu pohranu koji se otvara klikom desne tipke miša

Kad na popisu USB uređaja desnom tipkom miša kliknete neki uređaj za mrežnu pohranu, otvara se sljedeći izbornik.

| Mapiraj mrežni pogon | Mapira odabrani uređaj kao mrežni pogon i dodjeljuje mu slovo pogona.
Otvori | Prikaz sadržaja pogona u Exploreru. Mrežni pogon ne mapira se automatski putem ove opcije.
Sigurno ukloni | Odaberite ovu stavku izbornika prije fizičkog uklanjanja uređaja za mrežnu pohranu.
Osvježi | Osvježavanje stanja USB uređaja na popisu USB uređaja.

| Na vrh