# Vianmääritys

Tällä sivulla on vianmääritystietoja SharePort Plus -ohjelmaa käytettäessä mahdollisesti ilmenevien ongelmien ratkaisemiseksi.

Uusimmat tekniset tukitiedot ja lataukset ovat saatavilla verkkosivuiltamme osoitteesta http://support.dlink.com/.

- USB-laitteet eivät näy SharePort Plus -ohjelmassa.
- Kun muodostan USB-laitteeseen yhteyttä SharePort Plus -ohjelman avulla, tapahtuu virhe.
- Työn viimeistä osaa ei tulosteta, kun käytän SharePort Plus -ohjelmassa tulostimen automaattista yhteyden muodostustoimintoa.

### USB-laitteet eivät näy SharePort Plus -ohjelmassa.

Jos USB-laitteet eivät näy SharePort Plus -ohjelmassa, paikallinen yhteys sekä laitepalvelimen ja tietokoneesi väliset verkkoasetukset on tarkistettava.

Ratkaisu | Tarkista, että laitepalvelimen ja Ethernet-tukiaseman (johon laitepalvelin on kytketty) LED-valot syttyvät asianmukaisesti. Jos LED-valot eivät toimi asianmukaisesti, vaihda pistoke tai kaapeli ja käynnistä USB-laite uudelleen.

Ratkaisu | Laitepalvelin on yleensä valmis 30 sekunnin kuluttua virran kytkemisestä. Odota, kunnes laitepalvelin on valmis, ja napsauta Päivitä-painiketta uudelleen SharePort Plus -ohjelmassa.

Ratkaisu | SharePort Plus on lisättävä suojausohjelmiston poikkeusluetteloon. Lisätietoja poikkeusluetteloon lisäämisestä löytyy verkkosivujemme Usein kysytyistä kysymyksistä (FAQ) osoitteesta http://support.dlink.com/.

> Ratkaisu | Tarkista ensin tietokoneesi IP-osoite. Tarkista IP-osoite Windowsin komentokehotteen avulla. Valitse Käynnistä - Ohjelmat - Apuohjelmat - Komentokehote. Kun Komentokehote on käynnistetty, suorita ipconfig-komento. Esimerkki ipconfig-komennon suorittamisesta
> Microsoft Windows [Version 6.0.6001] Copyright (C) 2006 Microsoft Corporation. All rights reserved. C:\Users\username>ipconfig (Press Enter) Windows IP Configuration Ethernet adapter Local Area Connection: Connection-specific DNS Suffix . : IPv6 Address. . . . . . . . . . . . : XX:XX:XX:XX:XX:XX:XX:XX Temporary IPv6 Address. . . : XX:XX:XX:XX:XX:XX:XX:XX IPv4 Address. . . . . . . . . . . . : 192.168.20.10 (IP Address of PC) Subnet Mask. . . . . . . . . . . . : 255.255.255.0 Default Gateway. . . . . . . . . : C:\Users\username>
Tarkista, että tietokoneen IP-osoite soveltuu tietoliikenteeseen laitepalvelimen IP-osoitteen kanssa. Jos tietokone ja laitepalvelin kuuluvat samaan verkkolohkoon mutta niiden osoitteissa käytetään eri verkkonumeroa, joko tietokoneen tai laitepalvelimen osoitetta on vaihdettava. Jos tietokoneen ja laitepalvelimen välissä on reititin, tarkista, että oletusyhdyskäytävän osoite on määritetty asianmukaisesti.

> Ratkaisu | Kytke ensin laitepalvelin pois päältä ja avaa Windowsin komentokehote. Suorita laitepalvelimen IP-osoitteelle ping-komento. Valitse Käynnistä - Ohjelmat - Apuohjelmat - Komentokehote. Kun Komentokehote on käynnistetty, suorita ping-komento. Esimerkki ping-komennon suorittamisesta, kun laitepalvelimen IP-osoite on 192.168.20.20
> Microsoft Windows [Version 6.0.6001] Copyright (C) 2006 Microsoft Corporation. All rights reserved. C:\Users\username>ping 192.168.20.20 (Press Enter) Pinging 192.168.20.20 with 32 bytes of data: (When there is a reply) Reply from 192.168.20.20: bytes=32 time<1ms TTL=128 Reply from 192.168.20.20: bytes=32 time<1ms TTL=128 Reply from 192.168.20.20: bytes=32 time<1ms TTL=128 Reply from 192.168.20.20: bytes=32 time<1ms TTL=128 (When there is no reply) Reply from XXX.XXX.XXX.XXX: Destination host unreachable. Reply from XXX.XXX.XXX.XXX: Destination host unreachable. Reply from XXX.XXX.XXX.XXX: Destination host unreachable. Reply from XXX.XXX.XXX.XXX: Destination host unreachable.
Jos vastaus saadaan, kun laitepalvelin on pois päältä, toinen verkkolaite ja laitepalvelin käyttävät samaa IP-osoitetta. Vaihda siinä tapauksessa joko laitepalvelimen tai muun verkkolaitteen IP-osoitetta.

Ratkaisu | Varmista, onko USB-laite päälle tarkistamalla, että USB-laitteen LED-valo palaa tai vilkkuu. Jos USB-laite ei ole päällä, paranna kaapeliyhteyttä, esim. vaihtovirtasovittimen yhteyttä. Jos kytketty USB-laite käyttää omaa virtalähdettä (väylän virtaa), kuten HDD-asema tms., se saattaa vaatia yli 500 mA:n virtalähteen. USB-liittymän vakiovirtalähde on 500 mA. Käytä siinä tapauksessa USB-laitteen mukana toimitettua vaihtovirtasovitinta, jotta laite saa riittävästi virtaa.

Ratkaisu | Tarkista, että kaapeli on kytketty asianmukaisesti sekä laitepalvelimeen että USB-laitteeseen. Jos käytössäsi on ylimääräinen USB-kaapeli, vaihda kaapeli.

Ratkaisu | Laitepalvelin ei tue USB-laitteita, joiden siirto tapahtuu isokronisesti. Varmista, että kytkemäsi USB-laite ei ole isokroninen. Lisätietoja USB-laitteen ominaisuuksista saat ottamalla yhteyttä laitteen valmistajaan.

### Kun muodostan USB-laitteeseen yhteyttä SharePort Plus -ohjelman avulla, tapahtuu virhe.

Kun USB-laite näkyy asianmukaisesti SharePort Plus -ohjelmassa, mutta sitä kytkettäessä tapahtuu virhe, USB-laitteen tekniset tiedot ja tietokoneen asetukset on tarkistettava.

Ratkaisu | Laitepalvelin ei tue USB-laitteita, joiden siirto tapahtuu isokronisesti. Varmista, että kytkemäsi USB-laite ei ole isokroninen. Lisätietoja USB-laitteen ominaisuuksista saat ottamalla yhteyttä laitteen valmistajaan.

Ratkaisu | Kytke USB-laite suoraan tietokoneeseen ja tarkkaile tilannetta. Jos USB-laite ei toimi asianmukaisesti, vaikka se on kytketty suoraan tietokoneeseen, USB-laitteen ohjainta ei ole asennettu tietokoneelle asianmukaisesti. Asenna siinä tapauksessa ohjain uudelleen. Lisätietoja ohjaimen asentamisesta löytyy USB-laitteen mukana toimitetuista käyttöohjeista.

### Työn viimeistä osaa ei tulosteta, kun käytän SharePort Plus -ohjelmassa tulostimen automaattista yhteyden muodostustoimintoa.

Ratkaisu | Pidennä aikaa, jonka kuluttua SharePort Plus katkaisee yhteyden tulostimeen työn lähettämisen jälkeen. Valitse tulostin SharePort Plus -pääikkunassa ja napsauta Ominaisuudet-painiketta. Napsauta Ominaisuudet-valintaikkunassa Valinnaiset asetukset -välilehteä ja napsauta Vahvista-painiketta. Pidennä näkyviin ilmestyvässä ikkunassa aikaa Aika ennen katkaisua tulostyön lähettämisen jälkeen -kentässä. Lisätietoja löytyy Tulostimen käyttö -kohdasta.

| Takaisin ylös