# Πώς να χρησιμοποιήσετε μια συσκευή αποθήκευσης δικτύου

Αυτή η σελίδα εξηγεί τον τρόπο χρήσης μιας συσκευής αποθήκευσης δικτύου μέσω του SharePort Plus.

1.Τι είναι η συσκευή αποθήκευσης δικτύου;

2.Σύνδεση με μια συσκευή αποθήκευσης δικτύου

3.Αποσύνδεση από μια συσκευή αποθήκευσης δικτύου

4.Φυσική αποσύνδεση μιας συσκευής αποθήκευσης δικτύου

5.Μενού συντόμευσης για μια συσκευή αποθήκευσης δικτύου

## 1.Τι είναι η συσκευή αποθήκευσης δικτύου;

Με τη σύνδεση μιας συσκευής αποσύνδεσης δικτύου στο SharePort Plus, η μονάδα δίσκου δικτύου θα αντιστοιχιστεί αυτόματα στον υπολογιστή σας. Τα αρχεία που αποθηκεύονται στη συσκευή αποθήκευσης μπορούν να χρησιμοποιηθούν από κοινού από πολλούς χρήστες ταυτόχρονα.

Εάν υποστηρίζεται αυτή η δυνατότητα, η συσκευή αποθήκευσης θα εμφανίσει την ένδειξη "Μονάδα δίσκου δικτύου" για τον τύπο συσκευής στο κύριο παράθυρο του SharePort Plus.

Εάν ο τύπος μιας συσκευής είναι "Συσκευή αποθήκευσης" όπως παρακάτω, δεν μπορεί να χρησιμοποιηθεί ως συσκευή αποθήκευσης δικτύου. Μια τέτοια συσκευή αποθήκευσης μπορεί να χρησιμοποιηθεί ως συνηθισμένη συσκευή USB (είναι αδύνατη η πρόσβαση σε αυτήν από πολλούς χρήστες ταυτόχρονα). Για τη λεπτομερή χρήση των συσκευών USB, ανατρέξτε στην ενότητα "Βασική Χρήση".

## 2.Σύνδεση με μια συσκευή αποθήκευσης δικτύου

1. Επιλέξτε τη συσκευή αποθήκευσης δικτύου και κάντε κλικ στο κουμπί "Σύνδεση" στο κύριο παράθυρο του SharePort Plus.

2. Ένα γράμμα μονάδας δίσκου θα αντιστοιχιστεί στη μονάδα αποθήκευσης δικτύου. Τα περιεχόμενα της μονάδας δίσκου θα εμφανιστούν στην "Εξερεύνηση".

Μόλις συνδεθείτε με μια μονάδα δίσκου δικτύου, μπορείτε να αντιγράφετε, να μετακινείτε, να διαγράφετε και να επεξεργάζεστε αρχεία όπως θα κάνατε με μια συνηθισμένη μονάδα δίσκου.

## 3.Αποσύνδεση από μια συσκευή αποθήκευσης δικτύου

Στην περίπτωση που δεν χρησιμοποιείτε πλέον μια μονάδα δίσκου δικτύου, μπορείτε να την αποσυνδέσετε.
Ανοίξτε το φάκελο "Ο υπολογιστής μου", κάντε δεξιό κλικ στη μονάδα δίσκου δικτύου που θέλετε να αποσυνδέσετε και επιλέξτε "Αποσύνδεση" από το μενού που εμφανίζεται.

## 4.Φυσική αποσύνδεση μιας συσκευής αποθήκευσης δικτύου

Όταν αποσυνδέετε με φυσικό τρόπο μια συσκευή αποθήκευσης δικτύου, πρέπει πρώτα να τερματίσετε τη λειτουργία της μέσω του μενού "Ασφαλής αφαίρεση" του SharePort Plus.

Εάν παραβλέψετε αυτήν τη διαδικασία, τα δεδομένα που αποθηκεύτηκαν στη συσκευή αποθήκευσης δικτύου ενδέχεται να καταστραφούν.

1. Κάντε δεξιό κλικ στη συσκευή αποθήκευσης δικτύου από το κύριο παράθυρο του SharePort Plus.

2. Από το μενού που εμφανίζεται, κάντε κλικ στην επιλογή "Ασφαλής αφαίρεση".

3. Φυσική αποσύνδεση της συσκευής αποθήκευσης.

## 5.Μενού συντόμευσης για μια συσκευή αποθήκευσης δικτύου

Όταν κάνετε δεξιό κλικ σε μια συσκευή αποθήκευσης δικτύου από τη λίστα συσκευών USB, εμφανίζεται το ακόλουθο μενού.

| Αντιστοίχιση μονάδας δίσκου δικτύου | Αντιστοιχίζει την επιλεγμένη συσκευή ως μονάδα δίσκου δικτύου, εκχωρώντας της ένα γράμμα μονάδας δίσκου.
Άνοιγμα | Εμφανίζει τα περιεχόμενα της μονάδας δίσκου στην "Εξερεύνηση". Η μονάδα δίσκου δεν αντιστοιχίζεται αυτόματα με αυτήν την επιλογή.
Ασφαλής αφαίρεση | Επιλέξτε αυτό το στοιχείο μενού προτού αφαιρέσετε με φυσικό τρόπο μια συσκευή αποθήκευσης δικτύου.
Ανανέωση | Ανανεώνει την κατάσταση των συσκευών USB στη λίστα συσκευών USB.

| Πίσω στην αρχή