# Ce este SharePort Plus?

Această pagină cuprinde prezentarea generală a SharePort Plus.

SharePort Plus vă permite să conectaţi computerul la un dispozitiv USB conectat la un server de dispozitive.
Utilizaţi SharePort Plus la conectarea/deconectarea la/de la dispozitivul USB.

Caracteristici

- Uşor de utilizat
  Trebuie doar să selectaţi dispozitivul USB din SharePort Plus şi să faceţi clic pe butonul Conectare .
  Dispozitivul USB va fi disponibil pentru computerul dvs. ca şi cum ar fi conectat direct la acesta. Când aţi terminat de utilizat dispozitivul USB, faceţi clic pe butonul Deconectare din SharePort Plus.

  -> | Pentru detalii despre modul de utilizare SharePort Plus, consultaţi secţiunea Utilizare de bază.

- Conectare automată a imprimantei
  Atunci când imprimaţi la o imprimantă USB, SharePort Plus va conecta automat computerul dvs. la imprimantă. La terminarea activităţii de imprimare, SharePort Plus va deconecta computerul de la imprimanta USB. Astfel, utilizând SharePort Plus nu mai trebuie să vă conectaţi/deconectaţi manual la/de la imprimanta USB.
  Puteţi configura această setare la apariţia mesajului din SharePort Plus care este afişat atunci când este găsită o nouă imprimantă în reţea sau din dialogul de proprietăţi ce poate fi accesat din SharePort Plus.

  -> | Pentru detalii despre conectarea automată a imprimantei, consultaţi Mod de utilizare imprimantă.

- Partajarea unui dispozitiv de stocare în reţea între utilizatori multipli
  Dacă un dispozitiv de stocare este conectat la un server de dispozitive care acceptă partajarea mediilor de stocare în reţea, puteţi mapa cu uşurinţă o unitate de reţea pentru acesta utilizând SharePort Plus şi puteţi partaja fişierele de pe dispozitiv cu alte persoane.

  -> | Pentru detalii despre modul de utilizare a unui dispozitiv de stocare în reţea, consultaţi Mod de utilizare dispozitiv de stocare în reţea.

- Permite controlul din Tava de activităţi
  Fereastra de meniu minimizată din tava de activităţi vă permite să vă conectaţi/deconectaţi la/de la dispozitivele USB fără afişarea ferestrei principale a SharePort Plus.

  -> | Pentru detalii despre modul de control din tava de activităţi, consultaţi SharePort Plus şi Tava de activităţi.

- Trimitere mesaj la distanţă către un alt utilizator pentru a solicita deconectarea
  Dacă partajaţi un dispozitiv USB cu mai mulţi utilizatori iar unul dintre aceştia foloseşte dispozitivul USB pentru o perioadă lungă de timp, puteţi solicita utilizatorului respectiv să deconecteze dispozitivul prin trimiterea unui mesaj la distanţă. Dacă utilizatorul acceptă solicitarea de deconectare, dreptul de utilizare vă este transmis automat, astfel încât să puteţi utiliza dispozitivul USB.

  -> | Pentru detalii despre mesajul de solicitare de deconectare, consultaţi Mod de solicitare deconectare.

- Setări de operare pentru fiecare dispozitiv USB
  Setările operaţionale precum Pornire aplicaţie indicată la conectare sau Conectare automată a acestui dispozitiv când este disponibil (Partajare dezactivată) pot fi configurate pentru fiecare dispozitiv USB.

  -> | Pentru detalii despre setările de operare pentru fiecare dispozitiv USB, consultaţi Setări operaţionale ale dispozitivului USB.

> Consultaţi Setări opţionale SharePort Plus pentru condiţia de lansare în execuţie şi setări de afişaj.

| Înapoi Sus