# Mikä SharePort Plus on?

Tältä sivulta löytyy SharePort Plus -ohjelman yleiskatsaus.

SharePort Plus -ohjelman avulla voit kytkeä tietokoneeseesi laitepalvelimeen yhdistetyn USB-laitteen.
Käytä SharePort Plus -ohjelmaa muodostettaessa USB-laitteeseen yhteyttä tai USB-laitteen yhteyttä katkaistaessa.

Ominaisuudet

- Helppo käyttää
  Sinun on vain valittava SharePort Plus -ohjelmassa USB-laite ja napsautettava Yhdistä-painiketta .
  USB-laite on käytettävissä tietokoneellasi aivan kuin se olisi suoraan kytketty tietokoneeseesi. Kun et enää tarvitse USB-laitetta, napsauta SharePort Plus -ohjelmassa Katkaise yhteys -painiketta.

  -> | Lisätietoja SharePort Plus -ohjelman käytöstä löytyy Peruskäyttö-kohdasta.

- Automaattinen tulostinyhteys
  Kun tulostat USB-tulostimeen, SharePort Plus yhdistää tietokoneesi automaattisesti tulostimeen. Kun tulostustyö on valmis, SharePort Plus katkaisee tietokoneesi yhteyden USB-tulostimeen. Näin sinun ei tarvitse muodostaa USB-tulostimen yhteyttä tai katkaista sitä manuaalisesti SharePort Plus -ohjelman avulla.
  Voit määrittää tämän asetuksen SharePort Plus -ohjelman ponnahdusikkunassa, joka ilmestyy näkyviin, kun verkossasi havaitaan uusi tulostin. Voit tehdä sen myös SharePort Plus -ohjelman Ominaisuudet-valintaikkunassa.

  -> | Lisätietoja automaattisesta tulostinyhteydestä löytyy Tulostimen käyttö -kohdasta.

- Jaa verkkotallennusväline useiden käyttäjien kesken
  Jos tallennusväline on yhdistetty verkkotallennuksen jakamista tukevaan laitepalvelimeen, voit vaivatta liittää siihen verkkoaseman SharePort Plus -ohjelman avulla ja jakaa sen tiedostot muiden henkilöiden kanssa.

  -> | Lisätietoja verkkotallennusvälineen käytöstä löytyy Verkkotallennusvälineen käyttö -kohdasta.

- Mahdollistaa hallinnan tehtäväpalkista
  Tehtäväpalkin pienennetyn valikkoikkunan avulla voit muodostaa tai katkaista yhteyden USB-laitteisiin näyttämättä SharePort Plus -ohjelman pääikkunaa.

  -> | Lisätietoja tehtäväpalkista tapahtuvasta hallinnasta löytyy SharePort Plus ja tehtäväpalkki -kohdasta.

- Tee yhteyden katkaisupyyntö lähettämällä etäsanoma toiselle käyttäjälle
  Kun jaat USB-laitteen useiden käyttäjien kanssa, ja yksi heistä käyttää USB-laitetta pitkään, voit pyytää käyttäjää katkaisemaan laitteen yhteyden etäsanoman avulla. Jos käyttäjä hyväksyy yhteyden katkaisupyynnön, käyttöoikeus siirtyy automaattisesti sinulle, jotta voit käyttää USB-laitetta.

  -> | Lisätietoja yhteyden katkaisupyynnöstä löytyy Yhteyden katkaisupyyntö -kohdasta.

- Kunkin UB-laitteen käyttöasetukset
  Käyttöasetukset, kuten Käynnistä määrätty sovellus yhteyden muodostamisen jälkeen tai Muodosta automaattisesti yhteys tähän laitteeseen, kun se on käytettävissä (Jakaminen pois käytöstä) voidaan määrittää erikseen kullekin USB-laitteelle.

  -> | Lisätietoja kunkin USB-laitteen käyttöasetuksista löytyy USB-laitteen käyttöasetukset -kohdasta.

> Käynnistysehto- ja näyttöasetuksia koskevat tiedot löytyvät Valinnaisista SharePort Plus -asetuksista.

| Takaisin ylös