# Προαιρετικές ρυθμίσεις για το SharePort Plus

Αυτή η σελίδα εξηγεί τις προαιρετικές ρυθμίσεις του SharePort Plus.
Μπορείτε να διαμορφώσετε τις γενικές ρυθμίσεις του SharePort Plus, όπως τις ρυθμίσεις εκκίνησης και επικοινωνίας.

Κάντε κλικ στο κουμπί "Επιλογή" στο κύριο παράθυρο του SharePort Plus. Θα εμφανιστεί το παράθυρο διαλόγου επιλογών.
Το παράθυρο διαλόγου επιλογών παρέχει τις ακόλουθες ρυθμίσεις. Κάντε κλικ στο κουμπί OK όταν ολοκληρώσετε τη διαμόρφωση των ρυθμίσεων.

> Γενικά

> Μπορείτε να διαμορφώσετε τις βασικές ρυθμίσεις λειτουργίας.

> Εκκίνηση του SharePort Plus κατά την Έναρξη των Windows | Προσθέτει το SharePort Plus στο φάκελο "Εκκίνηση". Μόλις προστεθεί στο φάκελο "Εκκίνηση", το SharePort Plus θα ξεκινήσει αυτόματα μόλις γίνει τη σύνδεση στα Windows. (Προεπιλογή: Ενεργοποιήθηκε)
> Να μην εμφανίζεται το κύριο παράθυρο του SharePort Plus κατά την εκκίνηση του προγράμματος | Ξεκινά το SharePort Plus ως ελαχιστοποιημένο εικονίδιο. Το ελαχιστοποιημένο εικονίδιο θα εμφανιστεί στη γραμμή εργασιών. (Προεπιλογή: Ενεργοποιήθηκε)
> Να εμφανίζεται μια ειδοποίηση σε συννεφάκι όταν παρουσιαστεί σφάλμα | Σας ειδοποιεί για σφάλμα σε μια συσκευή USB, εμφανίζοντας ένα μήνυμα σε συννεφάκι από τη γραμμή εργασιών. (Προεπιλογή: Ενεργοποιήθηκε)
> Να εμφανίζεται ένα μήνυμα επιβεβαίωσης κατά την αποσύνδεση συσκευών USB | Εμφανίζει ένα μήνυμα επιβεβαίωσης προτού αποσυνδεθείτε από μια συσκευή USB μέσω του SharePort Plus. (Προεπιλογή: Ενεργοποιήθηκε)
> Αυτόματη σύνδεση συσκευών USB που εντοπίστηκαν πρόσφατα | Συνδέεται αυτόματα σε μια συσκευή USB μόλις εντοπιστεί στο δίκτυο. Αυτή η επιλογή είναι πολύ πρακτική, δεδομένου ότι συνδέεστε αυτόματα σε κάθε συσκευή USB όταν αυτή συνδεθεί στο διακομιστή συσκευών. Ωστόσο, να θυμάστε ότι αυτή η επιλογή προορίζεται για χρήση αποκλειστικά σε συσκευές USB. Όταν είστε συνδεδεμένοι σε μια συσκευή USB, η συσκευή δεν είναι δυνατό να χρησιμοποιηθεί από άλλους χρήστες. (Η προεπιλεγμένη τιμή διαφέρει ανάλογα με την επιλογή που επιλέξατε στη διάρκεια της εγκατάστασης του SharePort Plus.)
> Διάστημα ανανέωσης κύριου παραθύρου | Ορίζει το διάστημα ανανέωσης για την κατάσταση της συνδεδεμένης συσκευής USB. (Προεπιλογή: 10 δευτερόλεπτα)

> Αναζήτηση διακομιστών συσκευών

> Μπορείτε να ρυθμίσετε τη διεύθυνση μετάδοσης.

> Ενεργοποίηση διευθύνσεων μετάδοσης | Δηλώνει τις διευθύνσεις μετάδοσης που χρησιμοποιούνται για την αναζήτηση των διακομιστών συσκευών μέσω του δρομολογητή δικτύου. Εάν δεν καθορίζονται διευθύνσεις μετάδοσης, θα αναζητηθούν μόνο οι διακομιστές συσκευών του τοπικού σας τμήματος. Για να δηλώσετε μια διεύθυνση μετάδοσης, επιλέξτε "Ενεργοποίηση διευθύνσεων μετάδοσης", καταχωρήστε τη διεύθυνση μετάδοσης στο πεδίο διευθύνσεων και κάντε κλικ στο κουμπί "Προσθήκη". Για να καταργήσετε μια διεύθυνση από τη λίστα, επιλέξτε την και κάντε κλικ στο κουμπί "Διαγραφή".

> Για παράδειγμα, για να καταχωρήσετε τη διεύθυνση "192.168.1.xxx" (Μάσκα υποδικτύου:255.255.255.0), πληκτρολογήστε "192.168.1.255" στο πεδίο διευθύνσεων. Στην οθόνη δείγματος παρακάτω, οι διευθύνσεις "192.168.1.255" και "192.168.2.255" έχουν καταχωρηθεί έτσι ώστε να περιλαμβάνουν και τις διευθύνσεις "192.168.1.xxx" και "192.168.2.xxx" (Μάσκα υποδικτύου:255.255.255.0) για την αναζήτηση του διακομιστή συσκευών. Για να δείτε ποιες διευθύνσεις μετάδοσης πρέπει να χρησιμοποιήσετε για την αναζήτηση διακομιστή συσκευών, συμβουλευτείτε το διαχειριστή του δικτύου σας.

> Οθόνη

> Μπορείτε να διαμορφώσετε τις ρυθμίσεις εμφάνισης του SharePort Plus.

> Όνομα | Εμφανίζει το όνομα των συσκευών USB που είναι συνδεδεμένες στο διακομιστή συσκευών. Το όνομα της συσκευής USB μπορεί να αλλάξει. Για λεπτομέρειες, ανατρέξτε στην ενότητα "Ρυθμίσεις λειτουργίας συσκευής USB". (Προεπιλογή: Ενεργοποιήθηκε) * Δεν είναι δυνατή η κατάργηση της επιλογής αυτού του πλαισίου ελέγχου.
> Τύπος | Εμφανίζει τον τύπο των συσκευών USB που είναι συνδεδεμένες στο διακομιστή συσκευών. (Προεπιλογή: Ενεργοποιήθηκε) * Δεν είναι δυνατή η κατάργηση της επιλογής αυτού του πλαισίου ελέγχου.
> Κατάσταση | Εμφανίζει την κατάσταση των συσκευών USB που είναι συνδεδεμένες στο διακομιστή συσκευών. (Προεπιλογή: Ενεργοποιήθηκε) * Δεν είναι δυνατή η κατάργηση της επιλογής αυτού του πλαισίου ελέγχου.
> Όνομα κεντρικού υπολογιστή | Εμφανίζει το όνομα κεντρικού υπολογιστή του διακομιστή συσκευών. Το όνομα κεντρικού υπολογιστή μπορεί να αλλάξει από τις ρυθμίσεις του διακομιστή συσκευών. Για λεπτομέρειες, ανατρέξτε στο εγχειρίδιο χρήσης. (Προεπιλογή: Ενεργοποιήθηκε)
> Όνομα μοντέλου | Εμφανίζει το όνομα μοντέλου του διακομιστή συσκευών. (Προεπιλογή: Ενεργοποιήθηκε)
> Διεύθυνση IP | Εμφανίζει τη διεύθυνση IP του διακομιστή συσκευών. (Προεπιλογή: Απενεργοποιήθηκε)
> Διεύθυνση Ethernet | Εμφανίζει τη διεύθυνση Ethernet του διακομιστή συσκευών. Η διεύθυνση Ethernet είναι ο 12-ψήφιος αριθμός που βρίσκεται σε κάποια από τις πλευρές ή στο πίσω μέρος του διακομιστή συσκευών. (Προεπιλογή: Απενεργοποιήθηκε)
> Αυτόματη σύνδεση | Εμφανίζει την τρέχουσα κατάσταση των ρυθμίσεων αυτόματης σύνδεσης της συσκευής USB. Εμφανίζεται η ένδειξη "Ενεργοποιήθηκε" ή "Απενεργοποιήθηκε". (Προεπιλογή: Απενεργοποιήθηκε)
> Πλάτος επιλεγμένης στήλης: | Αλλάζει το πλάτος κάθε επικεφαλίδας στήλης στο επάνω μέρος της λίστας συσκευών USB. * Η αλλαγή του πλάτους των στηλών "Όνομα" και "Τύπος" δεν είναι δυνατή.

> Δεν επιτρέπεται να κάνετε απόκρυψη ή αλλαγή της σειράς εμφάνισης των στοιχείων "Όνομα", "Τύπος" και "Κατάσταση".

| Πίσω στην αρχή