# Hvad er SharePort Plus?

Denne side giver en oversigt over SharePort Plus.

SharePort Plus gør det muligt at forbinde din computer til en USB-enhed, der er forbundet til en enhedsserver.
Brug SharePort Plus når du opretter forbindelse til/afbryder forbindelsen til USB-enheden.

Funktioner

- Nem at bruge
  Du skal bare vælge USB-enheden i SharePort Plus og klikke på knappen Opret forbindelse .
  USB-enheden vil være tilgængelig på din computer, ligesom hvis den var direkte forbundet til din computer. Når du er færdig med at bruge USB-enheden, klikker du på knappen Afbryd forbindelse i SharePort Plus.

  -> | Læs mere om, hvordan SharePort Plus bruges, i afsnittet Almindelig brug.

- Der oprettes automatisk forbindelse til printer
  Når du udskriver på en USB-printer, vil SharePort Plus automatisk forbinde din computer til printeren. Når udskriftsjobbet er færdigt, afbryder SharePort Plus forbindelsen fra din computer til USB-printeren. Det vil derfor ikke være nødvendigt manuelt at skulle oprette forbindelse/afbryde forbindelsen til USB-printeren med SharePort Plus.
  Du kan konfigurere denne indstilling på den meddelelse, som SharePort Plus viser, når der findes en ny printer på dit netværk, eller i dialogboksen Egenskaber, der er tilgængelig i SharePort Plus.

  -> | Læs mere om Opret automatisk forbindelse til printer i afsnittet Brug af en printer.

- Del en netværkslagerenhed mellem flere brugere
  Hvis en lagerenhed er forbundet til en enhedsserver, der understøtter netværkslagerdeling, kan du nemt tilknytte et netværksdrev til den med SharePort Plus og dele dens filer med andre.

  -> | Læs mere om, hvordan man bruger en netværkslagerenhed, i afsnittet Brug af en netværkslagerenhed.

- Muliggør styring fra Opgavebakken
  Det minimerede menuvindue i opgavebakken gør det muligt at oprette forbindelse til/afbryde forbindelse til USB-enheder uden at vise SharePort Plus' hovedvindue.

  -> | Læs mere om, hvordan det styres fra opgavebakken, i afsnittet SharePort Plus og Opgavebakken.

- Send en fjernmeddelelse til en anden bruger for at anmode om at afbryde forbindelsen
  Når du deler en USB-enhed med flere brugere, og en af dem har brugt USB-enheden i lang tid, kan du anmode brugeren om at afbryde forbindelsen til enheden ved at sende dem en fjernmeddelelse. Hvis brugeren accepterer din anmodning om at afbryde forbindelsen, overføres rettighederne til brugen automatisk til dig, sådan at du kan bruge USB-enheden.

  -> | Læs mere om meddelelse med anmodning om afbrydelse af forbindelse i afsnittet Anmodning om afbrydelse af forbindelse.

- Funktionsindstillinger for hver USB-enhed
  Funktionsindstillingerne som f.eks. Start angivet program, når der er oprettet forbindelse, eller Opret automatisk forbindelse til denne enhed, når den er tilgængelig (deling deaktiveret), kan konfigureres for hver USB-enhed.

  -> | Læs mere om indstillinger for hver USB-enhed i afsnittet USB-enhedens funktionsindstillinger.

> Læs mere i afsnittet SharePort Plus' valgfrie indstillinger om startforhold og indstillinger for visning.

| Tilbage til toppen