# Tulostimen käyttö

Tällä sivulla kerrotaan, miten laitepalvelimeen SharePort Plus -ohjelman välityksellä kytkettyä USB-tulostinta (tai tulostusominaisuudella varustettua USB-laitetta) käytetään.

SharePort Plus -ohjelmassa on ominaisuus, jonka avulla tulostustyöt havaitaan ja joka sen jälkeen muodostaa automaattisesti yhteyden tulostimeen, tulostaa ja katkaisee yhteyden tulostimeen (tai tulostusominaisuudella varustettuun USB-laitteeseen), jos se on yhteydessä laitepalvelimeen.

Sinun ei tarvitse napsauttaa Yhdistä-painiketta SharePort Plus -pääikkunassa ennen työn tulostamista.

Tulostimen automaattinen yhteyden muodostus ei ehkä ole käytettävissä joissakin tulostusominaisuudella varustetuissa USB-laitteissa. Muodosta/katkaise siinä tapauksessa yhteys USB-laitteeseen manuaalisesti napsauttamalla Yhdistä/Katkaise yhteys -painiketta SharePort Plus -ohjelmassa. Jotta tulostimen automaattista yhteyden muodostusta voidaan käyttää, SharePort Plus -ohjelman on oltava käynnissä. Varmista ennen työn tulostamista, että SharePort Plus on käynnistetty. Jos tulostat usein, suosittelemme, että SharePort Plus -ohjelma asetetaan käynnistymään automaattisesti tietokoneen käynnistyessä. Lisätietoja on kohdassa Valinnaiset SharePort Plus -asetukset.

Jos tulostimen automaattinen yhteyden muodostus on määritetty alla olevasta viestistä, joka ponnahtaa esiin SharePort Plus -ohjelmasta, kun uusi tulostin on havaittu, seuraavia asetuksia ei tarvitse määrittää, sillä ne määritetään automaattisesti.

Tulostimen automaattisen yhteyden muodostuksen käyttöönotto:

1. Valitse tulostin SharePort Plus -pääikkunassa ja napsauta Ominaisuudet-painiketta . Kun Ominaisuudet-valintaikkuna ilmestyy näkyviin, napsauta Valinnaiset asetukset -välilehteä.

2. Rastita Ota automaattinen yhteyden muodostus käyttöön, valitse Yhdistä automaattisesti vain tulostusta varten ja napsauta OK.

   Ota automaattinen yhteyden muodostus käyttöön | Ottaa yhteyden automaattisen muodostuksen käyttöön. Kun ruutu on rastitettu, on myös valittava yksi seuraavista vaihtoehdoista.
   Muodosta automaattisesti yhteys tähän laitteeseen, kun se on käytettävissä (Jakaminen pois käytöstä) | Muodostaa automaattisesti yhteyden havaittuun USB-laitteeseen.
   Muodosta yhteys automaattisesti vain tulostusta varten | Muodostaa automaattisesti yhteyden USB-laitteeseen ja katkaisee sen tulostyön päättymisen jälkeen. Voit tulostaa ilman huolia yhteyden muodostus- ja katkaisutoimenpiteistä.

   Jos USB-laitteen ohjainta ei ole asennettu tietokoneelle tai jos USB-laitetta ei ole koskaan kytketty tietokoneeseen SharePort Plus -ohjaimen välityksellä, näkyviin ilmestyy seuraava ikkuna. Jotta Muodosta yhteys automaattisesti vain tulostusta varten -asetus voidaan ottaa käyttöön, USB-laitteen ohjain on asennettava järjestelmään. Rastita Ota automaattinen yhteyden muodostus käyttöön, valitse Muodosta yhteys automaattisesti vain tulostusta varten ja asenna sitten USB-laitteen ohjain napsauttamalla Määritä-painiketta. Kun ohjain on asennettu, ikkuna näytetään kuten vaiheessa 2. Jos työn viimeistä osaa ei tulosteta täysin, kun tulostimen automaattinen yhteyden muodostustoiminto on käytössä, avaa tulostimen valvontaikkuna napsauttamalla Vahvista-painiketta. Pidennä aikaa Aika ennen katkaisua tulostyön lähettämisen jälkeen -kentässä.

Tulostimen automaattinen yhteyden muodostus on käytössä.

Kaikki vaiheessa 1 valitut, tulostimeen lähetetyt työt tulostetaan automaattisesti.

Joidenkin tulostinten tilamonitorissa saattaa näkyä työn tulostamisen jälkeen virhesanoma. Sulje siinä tapauksessa tulostimen tilamonitori manuaalisesti, sillä se ei enää vaikuta tulostukseen.

| Takaisin ylös