# Βασική χρήση

Αυτή η σελίδα εξηγεί τον τρόπο χρήσης του SharePort Plus.

1. Εκκίνηση του SharePort Plus

2. Σύνδεση σε/αποσύνδεση από μια συσκευή USB

## 1. Εκκίνηση του SharePort Plus

Πώς να ξεκινήσετε το SharePort Plus:

1. Κάντε κλικ στη γραμμή εργασιών.

   Στην περίπτωση που δεν εκτελείται το SharePort Plus, κάντε κλικ στις επιλογές Έναρξη - Όλα τα προγράμματα - SharePort Plus - SharePort Plus.

2. Εμφανίζεται το κύριο παράθυρο του SharePort Plus. Οι συσκευές USB που λειτουργούν στο δίκτυο εμφανίζονται στη λίστα συσκευών.

Το SharePort Plus μπορεί να ρυθμιστεί έτσι ώστε να εκτελείται αυτόματα κατά την εκκίνηση, ως ελαχιστοποιημένη εφαρμογή στη γραμμή εργασιών, με την αλλαγή των προαιρετικών ρυθμίσεων. Για λεπτομέρειες σχετικά με τις προαιρετικές ρυθμίσεις, ανατρέξτε στην ενότητα "Προαιρετικές ρυθμίσεις του SharePort Plus". Όταν εντοπιστεί ένας νέος εκτυπωτής στο δίκτυο, θα εμφανιστεί το παρακάτω μήνυμα, επιτρέποντάς σας να διαμορφώσετε τη ρύθμιση αυτόματης σύνδεσης του εκτυπωτή. Για λεπτομέρειες σχετικά με αυτή τη ρύθμιση, ανατρέξτε στην ενότητα "Πώς να χρησιμοποιήσετε έναν εκτυπωτή".

## 2. Σύνδεση σε/αποσύνδεση από μια συσκευή USB

Βασική χρήση μιας συσκευής USB:

1. Επιλέξτε τη συσκευή USB από το κύριο παράθυρο του SharePort Plus και συνδέστε την.

2. Όταν συνδεθείτε με επιτυχία στη συσκευή USB, θα ενεργοποιηθεί η δυνατότητα "Τοποθέτηση και Άμεση λειτουργία" των Windows και η συσκευή θα είναι έτοιμη να χρησιμοποιηθεί.

3. Μόλις ολοκληρώσετε τη χρήση της συσκευής USB, αποσυνδέστε την χρησιμοποιώντας το SharePort Plus.

Πώς να συνδεθείτε:

Κάντε διπλό κλικ | Κάντε διπλό κλικ στη συσκευή USB από το κύριο παράθυρο του SharePort Plus.
Χρησιμοποιήστε ένα κουμπί | Επιλέξτε τη συσκευή USB και κάντε κλικ στο κουμπί "Σύνδεση" του κύριου παραθύρου του SharePort Plus. Εάν επιλέξετε δύο ή περισσότερες συσκευές USB, μπορείτε να συνδεθείτε σε αυτές ταυτόχρονα.
Δεξιό κλικ | Κάντε δεξιό κλικ στη συσκευή USB από το κύριο παράθυρο του SharePort Plus και κάντε κλικ στην εντολή "Σύνδεση" του μενού που εμφανίζεται. Εάν επιλέξετε δύο ή περισσότερες συσκευές USB, μπορείτε να συνδεθείτε σε αυτές ταυτόχρονα.
Χρήση πληκτρολογίου | Επιλέξτε τη συσκευή USB χρησιμοποιώντας τα πλήκτρα βέλους επάνω/κάτω και πατήστε το συνδυασμό πλήκτρων Alt+C στο πληκτρολόγιό σας.

Πώς να αποσυνδεθείτε:

Κάντε διπλό κλικ | Κάντε διπλό κλικ στη συσκευή USB από το κύριο παράθυρο του SharePort Plus.
Χρησιμοποιήστε ένα κουμπί | Επιλέξτε τη συσκευή USB και κάντε κλικ στο κουμπί "Αποσύνδεση" του κύριου παραθύρου του SharePort Plus.
Δεξιό κλικ | Κάντε δεξιό κλικ στη συσκευή USB από το κύριο παράθυρο του SharePort Plus και κάντε κλικ στην εντολή "Αποσύνδεση" του μενού που εμφανίζεται.
Χρήση πληκτρολογίου | Επιλέξτε τη συσκευή USB χρησιμοποιώντας τα πλήκτρα βέλους επάνω/κάτω και πατήστε το συνδυασμό πλήκτρων Alt+D στο πληκτρολόγιό σας.

Στην περίπτωση που μια συσκευή USB χρησιμοποιείται από κοινού από πολλούς χρήστες, βεβαιωθείτε ότι κάθε χρήστης αποσυνδέεται από τη συσκευή USB αφού τη χρησιμοποιήσει. Διαφορετικά, οι υπόλοιποι χρήστες δεν θα έχουν τη δυνατότητα να συνδεθούν με τη συσκευή USB.

Εάν χρησιμοποιείτε εκτυπωτή ή συσκευή USB με δυνατότητα εκτύπωσης, μπορείτε να χρησιμοποιήσετε τη δυνατότητα αυτόματης σύνδεσης του εκτυπωτή για να παραβλέψετε τη διαδικασία Σύνδεσης/Αποσύνδεσης. Για λεπτομέρειες, ανατρέξτε στην ενότητα "Πώς να χρησιμοποιήσετε έναν εκτυπωτή". Δεν είναι δυνατό να συνδεθείτε με μια συσκευή USB που χρησιμοποιείται από κάποιον άλλο χρήστη. Το SharePort Plus διαθέτει μια δυνατότητα που σας επιτρέπει να ζητήσετε από ένα χρήστη να αποσυνδεθεί από τη συσκευή USB την οποία θέλετε να χρησιμοποιήσετε, αποστέλλοντάς του ένα απομακρυσμένο μήνυμα, έτσι ώστε να περάσει σε εσάς το δικαίωμα χρήσης. Για λεπτομέρειες, ανατρέξτε στην ενότητα "Πώς να κάνετε αίτηση για αποσύνδεση". Εάν είστε ο μοναδικός χρήστης μιας συγκεκριμένης συσκευής USB, συνιστάται να ρυθμίζετε το SharePort Plus ώστε να συνδέεται αυτόματα στην εν λόγω συσκευή USB μόλις την εντοπίσει. Για λεπτομέρειες, ανατρέξτε στην ενότητα "Ρυθμίσεις λειτουργίας συσκευής USB". Το SharePort Plus διαθέτει μια δυνατότητα που επιτρέπει την αυτόματη έναρξη μιας καθορισμένης εφαρμογής μόλις εντοπιστεί μια συσκευή USB. Για λεπτομέρειες, ανατρέξτε στην ενότητα "Ρυθμίσεις λειτουργίας συσκευής USB".

| Πίσω στην αρχή