# Dodatne postavke aplikacije SharePort Plus

Na ovoj se stranici objašnjavaju dodatne postavke aplikacije SharePort Plus.
Opće postavke aplikacije SharePort Plus, kao što su postavke pokretanja i komunikacije, možete konfigurirati.

Kliknite tipku Mogućnosti u glavnom prozoru aplikacije SharePort Plus. Otvara se dijaloški prozor mogućnosti.
U dijaloškom prozoru mogućnosti nalaze se sljedeće postavke. Po završetku konfiguriranja postavki kliknite U redu.

> Općenito

> Možete konfigurirati osnovne radne postavke.

> Pokreni SharePort Plus pri pokretanju sustava Windows | Dodaje SharePort Plus u mapu za pokretanje. Kad je dodan u mapu za pokretanje, SharePort Plus se automatski pokreće tijekom prijave na sustav Windows. (Zadano: uključeno)
> Ne prikazuj glavni prozor aplikacije SharePort Plus pri pokretanju programa | Pokreće SharePort Plus u obliku minimizirane ikone. Minimizirana ikona bit će prikazana u području zadataka. (Zadano: uključeno)
> U slučaju pogreške prikaži obavijest u oblačiću | Prikazuje poruku u oblačiću u području zadataka kojom vas obavještava vas o pogrešci USB uređaja. (Zadano: uključeno)
> Prikaži poruku potvrde pri isključivanju USB uređaja | Prikazuje poruku potvrde prije isključivanja USB uređaja putem aplikacije SharePort Plus. (Zadano: uključeno)
> Automatski poveži novootkrivene USB uređaje | Automatski se povezuje s USB uređajem kad ga otkrije u mreži. Ta je značajka prikladna jer vam omogućuje automatsko povezivanje s USB uređajem nakon što ga priključite na poslužitelj uređaja. Međutim, ne zaboravite da je ta značajka namijenjena ekskluzivnom korištenju USB uređaja. Sve dok ste povezani s USB uređajem, drugi ga korisnici ne mogu koristiti. (Zadana vrijednost ovisi o mogućnosti koju ste odabrali tijekom instalacije aplikacije SharePort Plus.)
> Interval osvježavanja glavnog prozora | Postavlja interval osvježavanja stanja povezanog USB uređaja. (Zadano: 10 sekundi)

> Pretraži poslužitelje uređaja

> Možete konfigurirati adrese odašiljanja.

> Omogući adrese odašiljanja | Registrira adrese odašiljanja koje se koriste za pretraživanje poslužitelja uređaja preko mrežnog usmjernika. Ako nije određena niti jedna adresa, pretražit će se samo poslužitelji uređaja na lokalnom mrežnom segmentu. Da biste registrirali mrežnu adresu, kliknite Omogući adrese odašiljanja, unesite adresu u polje za adresu i kliknite Dodaj. Da biste uklonili adresu s popisa, odaberite je i kliknite Izbriši.

> Primjerice, da biste registrirali "192.168.1.xxx" (maska podmreže:255.255.255.0), u polje za adresu unesite "192.168.1.255". Na primjeru dolje, "192.168.1.255" i "192.168.2.255" registrirane su i uključuju adrese "192.168.1.xxx" i "192.168.2.xxx" (maska podmreže:255.255.255.0) za pretraživanje poslužitelja uređaja. Podatke o adresama koje ćete koristiti za pretraživanje poslužitelja uređaja zatražite od svog mrežnog administratora.

> Prikaz

> Možete konfigurirati postavke prikaza za SharePort Plus.

> Naziv | Prikaz naziva USB uređaja povezanih s poslužiteljem uređaja. Naziv USB uređaja možete mijenjati. Pojedinosti potražite u odjeljku „Radne postavke USB uređaja”. (Zadano: uključeno) * Ovaj potvrdni okvir ne možete poništiti.
> Vrsta | Prikaz vrste USB uređaja povezanih s poslužiteljem uređaja. (Zadano: uključeno) * Ovaj potvrdni okvir ne možete poništiti.
> Stanje | Prikaz stanja USB uređaja povezanih s poslužiteljem uređaja. (Zadano: uključeno) * Ovaj potvrdni okvir ne možete poništiti.
> Naziv glavnog računala | Prikaz naziva glavnog računala poslužitelja uređaja. Naziv glavnog računala možete mijenjati u postavkama poslužitelja uređaja. Pojedinosti potražite u korisničkom priručniku. (Zadano: uključeno)
> Naziv modela | Prikaz naziva modela poslužitelja uređaja. (Zadano: uključeno)
> IP adresa | Prikaz IP adrese poslužitelja uređaja. (Zadano: isključeno)
> Ethernet adresa | Prikaz Ethernet adrese poslužitelja uređaja. Ethernet adresa je 12-znamenkasti broj smješten na bočnoj ili stražnjoj strani poslužitelja uređaja. (Zadano: isključeno)
> Automatsko povezivanje | Prikaz trenutnog stanja postavki USB uređaja za automatsko povezivanje. Prikazuje se „Omogućeno” ili „Onemogućeno”. (Zadano: isključeno)
> Širina odabranog stupca: | Promjena širine svakog naslova stupca na vrhu popisa USB uređaja. * Širinu stupaca Naziv i Vrsta ne možete mijenjati.

> Nije moguće sakriti ni mijenjati prikazani redoslijed stupaca Naziv, Vrsta i Stanje.

| Na vrh