# A SharePort Plus és elérése a Tálcáról

Ezen oldal ismerteti, hogy miképpen vezérelheti a SharePort Plus-t a tálcáról, illetve bemutatja a tálcán megjelenő "buboréküzeneteket".

1. A SharePort Plus vezérlése a Tálcáról

2. Buboréküzenetek

## 1. A SharePort Plus vezérlése a Tálcáról

Kattintson jobb egérgombbal a Tálcára, és a lentebb látható módon megjelenik a SharePort Plus menüje.

Az USB eszközöket a következő gombok segítségével vezérelheti.

| Kapcsolódás | Kapcsolódik a kijelölt USB eszközhöz.
Lekapcsolódás | Lekapcsolódik a kijelölt USB eszközről.
Használati kérelem | Megkéri az USB eszközt éppen használó felhasználót, hogy kapcsolódjon le róla. A használati kérelemről a Lekapcsolódás kérése című fejezetben talál további részleteket.
Tulajdonságok | Megjeleníti a kiválasztott USB eszköz tulajdonságait tartalmazó ablakot. Az egyes USB eszközök tulajdonságairól több részletet megtalál az USB eszköz működési beállításai című fejezetben.

| Visszaállítás | Visszaállítja a SharePort Plus-t alapértelmezett méretére.
Kis méretűvé tesz | Kis méretűvé teszi a SharePort Plus-t.
Beállítások | Megnyitja az opciók párbeszédablakot. Minden opcionális beállítás rendelkezésre áll.
Súgó | Megnyitja ezt az online Súgót.
A SharePort Plus-ról | Megjeleníti a SharePort Plus verziószámát.
Kilépés | Bezárja a SharePort Plus-t.

## 2. Buboréküzenetek

A Tálcán előugró buboréküzenetek jelentései a következők:

| Az USB eszköznek nincs elegendő áramellátása.
| Az USB eszköz rendellenesen lett lecsatlakoztatva.

A buboréküzenetek megjelenését a SharePort Plus opcionális beállításaiban letilthatja.

| Vissza a tetejére