# Brug af en netværkslagerenhed

Denne sider forklarer brugen af en netværkslagerenhed via SharePort Plus.

1.Hvad er en netværkslagerenhed?

2.Opret forbindelse til en netværkslagerenhed

3.Afbryd forbindelsen til en netværkslagerenhed

4.Fysisk frakobling af en netværkslagerenhed

5.Genvejsmenu for en netværkslagerenhed

## 1.Hvad er en netværkslagerenhed?

Hvis der oprettes forbindelse til en netværkslagerenhed i SharePort Plus, vil netværket automatisk blive tilknyttet din computer. De filer, der er gemt på lagerenheden, kan deles af flere brugere samtidig.

Hvis denne funktion understøttes, vil lagerenheden vise "Netværksdrev" for enhedstypen i SharePort Plus' hovedvindue.

Hvis en enhedstype er "Lagerenhed" som vist nedenfor, kan den ikke bruges som en netværkslagerenhed. En sådan lagerenhed kan kun bruges som en almindelig USB-enhed (det er ikke muligt for flere brugere at få adgang samtidig). Læs mere om brugen af USB-enheder i afsnittet Almindelig brug.

## 2.Opret forbindelse til en netværkslagerenhed

1. Vælg netværkslagerenheden og klik på knappen Opret forbindelse i SharePort Plus' hovedvindue.

2. Der knyttes et drevbogstav til netværkslagerenheden. Drevets indhold vil blive vist i Explorer.

Når du har oprettet forbindelse til et netværksdrev, kan du kopiere, flytte, slette og redigere filer som på et almindeligt drev.

## 3.Afbryd forbindelsen til en netværkslagerenhed

Hvis du ikke længere bruger en netværkslagerenhed, kan du afbryde forbindelsen til netværksdrevet.
Åbn Computer, højreklik på det netværksdrev som du ønsker at afbryde forbindelsen til, og vælg Afbryd forbindelsen på den menu, der vises.

## 4.Fysisk frakobling af en netværkslagerenhed

Inden fysisk frakobling af en netværkslagerenhed skal den først stoppes via menuen "Sikker fjernelse" på SharePort Plus.

Hvis denne proces springes over, kan de lagrede data på netværkslagerenheden være ødelagt.

1. Højreklik på netværkslagerenheden i SharePort Plus' hovedvindue.

2. Klik på Sikker fjernelse på den menu, der vises.

3. Lagerenheden kan nu fysisk frakobles.

## 5.Genvejsmenu for en netværkslagerenhed

Nedenstående menu vises, når der højreklikkes på en netværkslagerenhed på USB-enhedslisten.

| Tilknyt netværksdrev | Tilknytter den valgte enhed som et netværksdrev. Tildeler den et drevbogstav.
Åbn | Viser drevets indhold i Explorer. Netværksdrevet tilknyttes ikke automatisk ved hjælp af denne indstilling.
Sikker fjernelse | Vælg dette menupunkt inden netværkslagerenheden fysisk frakobles.
Opdater | Opdaterer USB-enhedens status i USB-enhedslisten.

| Tilbage til toppen