# Radne postavke USB uređaja

Na ovoj se stranici opisuju radne postavke koje je moguće konfigurirati za svaki USB uređaj povezan s poslužiteljem uređaja.

1. Promjena naziva USB uređaja koji se prikazuje u glavnom prozoru aplikacije SharePort Plus.

2. Automatsko povezivanje s USB uređajem nakon što ga se otkrije

3. Automatsko povezivanje s USB uređajem nakon neuobičajenog isključivanja

4. Automatsko pokretanje određene aplikacije nakon povezivanja USB uređaja

5. Automatsko isključivanje s USB uređaja kad računalo zaprimi zahtjev za isključenje

6. O dijaloškom prozoru svojstava USB uređaja

## 1. Promjena naziva USB uređaja koji se prikazuje u glavnom prozoru aplikacije SharePort Plus.

Na popisu USB uređaja u glavnom prozoru aplikacije SharePort Plus prikazuje se zadani naziv koji je izvorno registriran za USB uređaj.

Naziv USB uređaja možete promijeniti na kartici Općenito u dijaloškom prozoru svojstava.
Pojedinosti o dijaloškom prozoru svojstava potražite u odjeljku „6. O dijaloškom prozoru svojstava USB uređaja”.

Čak i ako promijenite naziv uređaja, zadani naziv koji je izvorno registriran za uređaj neće se promijeniti. Uz to, ta promjena odnosit će se samo na računalo s kojeg ste promijenili naziv uređaja, ali ne i na druga računala.

## 2. Automatsko povezivanje s USB uređajem nakon što ga se otkrije

SharePort Plus može se automatski povezati s USB uređajem kad ga otkrije.
Ako ćete samo vi koristiti određeni USB uređaj, možete upotrijebiti funkciju automatskog povezivanja da biste se automatski povezali s USB uređajem bez da morate kliknuti tipku Poveži u glavnom prozoru aplikacije SharePort Plus.

Funkciju automatskog povezivanja možete omogućiti na kartici Dodatne postavke u dijaloškom prozoru svojstava.
Pojedinosti o dijaloškom prozoru svojstava potražite u odjeljku „6. O dijaloškom prozoru svojstava USB uređaja”.

Ako se želite automatski povezati sa svim USB uređajima, označite potvrdni okvir Automatski poveži novootkrivene USB uređaje u dijaloškom prozoru mogućnosti aplikacije SharePort Plus. Pojedinosti potražite u odjeljku „Dodatne postavke aplikacije SharePort Plus”.

## 3. Automatsko povezivanje s USB uređajem nakon neuobičajenog isključivanja

SharePort Plus može se automatski ponovno povezati s USB uređajem nakon gubitka veze između računala i USB uređaja zbog pogreške u komunikaciji.

Mogućnost automatskog ponovnog povezivanja za USB uređaje koji su pogrešno isključeni možete omogućiti na kartici Dodatne postavke u dijaloškom prozoru svojstava.
Pojedinosti o dijaloškom prozoru svojstava potražite u odjeljku „6. O dijaloškom prozoru svojstava USB uređaja”.

Postavka automatskog ponovnog povezivanja bit će funkcionalna kad se sljedeći put povežete s USB uređajem.

Ovisno o stanju USB uređaja ili računala za vrijeme pogreške, značajka automatskog ponovnog povezivanja možda neće ispravno raditi. U tom slučaju, ponovno pokrenite računalo, USB uređaj i poslužitelj uređaja. Ta mogućnost služi samo za oporavak u slučaju pogreške. Ne iskapčajte USB uređaj namjerno kad je povezan s računalom putem aplikacije SharePort Plus.

## 4. Automatsko pokretanje određene aplikacije nakon povezivanja USB uređaja

SharePort Plus može automatski pokrenuti određenu aplikaciju nakon povezivanja USB uređaja s računalom.
Značajku automatskog pokretanja aplikacije možete omogućiti tako da aplikaciju koju želite koristiti s određenim USB uređajem (npr. program za prepoznavanje slika za skener, program za upravljanje glazbom za reproduktor glazbe, softver za podršku za uređaj za pohranu, itd.) registrirate u aplikaciji SharePort Plus. Kad registrirate aplikaciju za SharePort Plus, ona će se automatski pokrenuti nakon što se USB uređaj poveže s računalom putem sustava SharePort Plus. Tako je nećete morati pokretati ručno.

Funkciju automatskog pokretanja aplikacija možete omogućiti na kartici Dodatne postavke u dijaloškom prozoru svojstava.
Pojedinosti o dijaloškom prozoru svojstava potražite u odjeljku „6. O dijaloškom prozoru svojstava USB uređaja”.

Postavka automatskog pokretanja aplikacija bit će funkcionalna kad se sljedeći put povežete s USB uređajem.

## 5. Automatsko isključivanje s USB uređaja kad računalo zaprimi zahtjev za isključenje

SharePort Plus može automatski isključiti USB uređaj kad računalo zaprimi zahtjev za isključenje od neke osobe dok ste udaljeni od računala.
Ako omogućite tu značajku, ne trebate kliknuti Da u poruci zahtjeva za isključenje jer će se USB uređaj automatski isključiti nakon zadanog vremenskog razdoblja. Nakon što se USB uređaj isključi, pravo korištenja automatski se prenosi na korisnika koji je poslao zahtjev za isključenje.

Funkciju automatskog isključivanja možete omogućiti na kartici Dodatne postavke u dijaloškom prozoru svojstava.
Pojedinosti o dijaloškom prozoru svojstava potražite u odjeljku „6. O dijaloškom prozoru svojstava USB uređaja”.

Postavka automatskog isključivanja bit će funkcionalna kad se sljedeći put povežete s USB uređajem.

## 6. O dijaloškom prozoru svojstava USB uređaja

Gore naznačene radne postavke dostupne su u dijaloškom prozoru svojstava svakog USB uređaja.

Otvaranje i korištenje dijaloškog prozora svojstava:

1. Odaberite USB uređaj na glavnom prozoru aplikacije SharePort Plus i kliknite tipku Svojstva.

2. Otvara se kartica Općenito. Na kartici Općenito možete promijeniti naziv USB uređaja koji će se prikazivati u glavnom prozoru aplikacije SharePort Plus.

   Naziv | Promijenite naziv USB uređaja koji će se prikazivati u glavnom prozoru aplikacije SharePort Plus. Pojedinosti potražite u odjeljku „1. Promjena naziva USB uređaja koji se prikazuje u glavnom prozoru aplikacije SharePort Plus”.
   Svojstva poslužitelja uređaja | Otvaranje web-stranice poslužitelja uređaja. Na web-stranici dostupne su različite postavke. Pojedinosti potražite u korisničkom priručniku.

3. Klikom na karticu Dodatne postavke možete konfigurirati dolje prikazane postavke.

   Automatski poveži ovaj uređaj kad postane dostupan (dijeljenje je onemogućeno) | Automatsko povezivanje otkrivenog USB uređaja kad je ta mogućnost omogućena. Pojedinosti potražite u odjeljku „2. Automatsko povezivanje s USB uređajem nakon što ga se otkrije”.
   Ako dođe do pogreške kad je uređaj povezan, automatski ponovno poveži | Automatsko ponovno povezivanje USB uređaja koji je isključen iz računala zbog pogreške u komunikaciji. Pojedinosti potražite u odjeljku „3. Automatsko povezivanje s USB uređajem nakon pogrešnog isključivanja”.
   Pokreni određenu aplikaciju nakon povezivanja | Automatsko pokretanje određene aplikacije nakon povezivanja USB uređaja s računalom putem aplikacije SharePort Plus. Osim toga, ako označite potvrdni okvir Automatski isključi nakon zatvaranja aplikacije, USB uređaj automatski će se isključiti nakon zatvaranja aplikacije. Pojedinosti potražite u odjeljku „4. Automatsko pokretanje određene aplikacije nakon povezivanja USB uređaja”.
   Omogući automatsko isključivanje nakon primitka zahtjeva za korištenje | Automatsko isključivanje s USB uređaja kad računalo zaprimi nečiji zahtjev za isključenje. Možete postaviti vrijeme (u minutama) nakon kojeg će se USB uređaj automatski isključiti kad računalo zaprimi zahtjev za isključenje. Pojedinosti potražite u odjeljku „5. Automatsko isključivanje s USB uređaja kad računalo zaprimi zahtjev za isključenje”.

4. Po završetku konfiguriranja kliknite U redu.

| Na vrh