# SharePort Plus' valgfrie indstillinger

Denne side forklarer de valgfrie indstillinger i SharePort Plus.
SharePort Plus' generelle indstillinger, som f.eks. start- og kommunikationsindstillinger, kan konfigureres.

Klik på knappen Indstillinger i SharePort Plus' hovedvindue. Dialogboksen Indstillinger vises.
Der findes følgende indstillinger i dialogboksen Indstillinger. Klik på OK, når du er færdig med at konfigurere indstillingerne.

> Generelt

> De grundlæggende funktionsindstillinger kan konfigureres.

> Start SharePort Plus ved start af Windows | Tilføjer SharePort Plus til Startmappen. SharePort Plus vil, når det er tilføjet til Startmappen, automatisk starte ved Windows-logon. (Standard: Til)
> Vis ikke SharePort Plus' hovedvindue ved programstart | Starter SharePort Plus som et minimeret ikon. Det minimerede ikon vil blive vist i opgavebakken. (Standard: Til)
> Vis en boblebesked i tilfælde af fejl | Underretter dig om en USB-enhedsfejl ved at vise en boblemeddelelse i opgavebakken. (Standard: Til)
> Vis en bekræftelsesmeddelelse, når forbindelsen til USB-enheder afbrydes | Viser en bekræftelsesmeddelelse, inden forbindelsen til en USB-enhed afbrydes via SharePort Plus. (Standard: Til)
> Opret automatisk forbindelse til USB-enheder, der blev registreret for nylig | Opretter automatisk forbindelse til en USB-enhed, når den registreres på et netværk. Denne indstilling er praktisk, da du automatisk kan oprette forbindelse til hver USB-enhed, når den tilsluttes enhedsserveren. Men husk at denne indstilling er for udelt brug af USB-enhederne. Så længe du er forbundet til en USB-enhed, er der ingen andre der kan bruge den. (Standardværdien afviger, afhængig af hvilken indstilling, du valgte under installationen af SharePort Plus.)
> Hovedvinduets opdateringsinterval | Indstiller opdateringsintervallet for den tilsluttede USB-enheds status. (Standard: 10 sekunder)

> Søg efter enhedsservere

> Broadcastadressen kan konfigureres.

> Aktiver broadcastadresser | Registrerer de broadcastadresser, der bruges til at søge efter enhedsservere over netværksrouteren. Hvis der ikke er angivet nogen broadcastadresser, er det kun enhedsservere i det lokale segment, der søges på. Registrering af en broadcastadresse: Sæt kryds i Aktiver broadcastadresser, angiv broadcastadressen i adressefeltet og klik på knappen Tilføj. Fjernelse af en adresse fra listen: Vælg den og klik på knappen Slet.

> Ønsker du f.eks. at registrere "192.168.1.xxx" (undernetmaske:255.255.255.0), indtast "192.168.1.255" i adressefeltet. I eksemplet nedenfor er "192.168.1.255" og "192.168.2.255" registrerede til at inkludere "192.168.1.xxx" og "192.168.2.xxx" (undernetmaske:255.255.255.0) adresserne i enhedsserversøgningen. Bed netværksadministratoren fortælle dig hvilke broadcastadresser, der skal bruges til enhedsserversøgningen.

> Visning

> Indstillingerne for visning af SharePort Plus kan konfigureres.

> Navn | Viser navnet på de USB-enheder, der er forbundet til enhedsserveren. USB-enhedsnavnet kan ikke ændres. Læs mere i afsnittet USB-enhedens funktionsindstillinger. (Standard: Til) * Dette afkrydsningsfelt kan ikke ryddes.
> Type | Viser navnet på den type USB-enheder, der er forbundet til enhedsserveren. (Standard: Til) * Dette afkrydsningsfelt kan ikke ryddes.
> Status | Viser status for de USB-enheder, der er forbudnet til enhedsserveren. (Standard: Til) * Dette afkrydsningsfelt kan ikke ryddes.
> Værtsnavn | Vis enhedsserverens værtsnavn. Værtsnavnet kan ændres under enhedsserverens indstillinger. Læs mere om dette i brugervejledningen. (Standard: Til)
> Modelnavn | Viser enhedsserverens modelnavn. (Standard: Til)
> IP-adresse | Viser enhedsserverens IP-adresse. (Standard: Fra)
> Ethernet-adresse | Viser enhedsserverens Ethernet-adresse. Ethernet-adressen er de 12 numre, der findes på siden eller bagsiden af enhedsserveren. (Standard: Fra)
> Opret automatisk forbindelse | Viser den aktuelle status for USB-enhedens indstillinger for Opret automatisk forbindelse. Der vises enten "Aktiveret" eller "Deaktiveret". (Standard: Fra)
> Bredden af den valgte kolonne: | Ændringer i bredden af hver kolonneoverskrift øverst i listen over USB-enheder. * Bredden af kolonnerne Navn og Type kan ikke ændres.

> Det er ikke muligt at skjule eller ændre visningsrækkefølgen af Navn, Type og Status.

| Tilbage til toppen