# Αντιμετώπιση προβλημάτων

Αυτή η σελίδα παρέχει πληροφορίες αντιμετώπισης προβλημάτων για την επίλυση πιθανών προβλημάτων που ενδέχεται να αντιμετωπίσετε όταν χρησιμοποιείτε το SharePort Plus.

Οι πιο πρόσφατες πληροφορίες τεχνικής υποστήριξης και λήψεις είναι διαθέσιμες στον ιστότοπό μας που βρίσκεται στη διεύθυνση http://support.dlink.com/.

- Οι συσκευές USB δεν εμφανίζονται στο SharePort Plus.
- Παρουσιάζεται σφάλμα κατά τη σύνδεσή μου σε μια συσκευή USB χρησιμοποιώντας το SharePort Plus.
- Το τελευταίο τμήμα μιας εργασίας δεν εκτυπώνεται όταν χρησιμοποιώ τη λειτουργία αυτόματης σύνδεσης του εκτυπωτή που διαθέτει το SharePort Plus.

### Οι συσκευές USB δεν εμφανίζονται στο SharePort Plus.

Σε περίπτωση που οι συσκευές USB δεν εμφανίζονται στο SharePort Plus, πρέπει να ελέγξετε την τοπική σύνδεση καθώς και τις ρυθμίσεις δικτύου μεταξύ του διακομιστή συσκευών και του υπολογιστή σας.

Λύση | Ελέγξτε αν οι λυχνίες LED του διακομιστή συσκευών και του διανομέα Ethernet (αυτός με τον οποίο είναι συνδεδεμένος ο διακομιστής συσκευών) ανάβουν σωστά. Εάν δεν λειτουργούν σωστά, αντικαταστήστε το φις ή το καλώδιο εναλ. ρεύματος και κάντε επανεκκίνηση της συσκευής USB.

Λύση | Συνήθως, χρειάζονται περίπου 30 δευτερόλεπτα για να είναι έτοιμος ένας διακομιστής συσκευών μετά την ενεργοποίησή του. Αναμείνατε έως ότου είναι έτοιμος ο διακομιστής συσκευών και, στη συνέχεια, κάντε ξανά κλικ στο κουμπί "Ανανέωση" του SharePort Plus.

Λύση | Το SharePort Plus πρέπει να προστεθεί στη λίστα εξαιρέσεων του λογισμικού ασφαλείας σας. Για λεπτομέρειες σχετικά με τον τρόπο καταχώρησης στη λίστα εξαιρέσεων, ανατρέξτε στις "Συχνές Ερωτήσεις" της τοποθεσίας μας στο web, στη διεύθυνση http://support.dlink.com/.

> Λύση | Ελέγξτε πρώτα τη διεύθυνση IP του Η/Υ σας. Για να ελέγξετε τη διεύθυνση IP, χρησιμοποιήστε τη Γραμμή Εντολών των Windows. Επιλέξτε Έναρξη - Όλα τα προγράμματα - Βοηθήματα - Γραμμή εντολών. Όταν ξεκινήσει η γραμμή εντολών, εκτελέστε την εντολή ipconfig. Παράδειγμα εκτέλεσης της εντολής ipconfig
> Microsoft Windows [Version 6.0.6001] Copyright (C) 2006 Microsoft Corporation. All rights reserved. C:\Users\username>ipconfig (Press Enter) Windows IP Configuration Ethernet adapter Local Area Connection: Connection-specific DNS Suffix . : IPv6 Address. . . . . . . . . . . . : XX:XX:XX:XX:XX:XX:XX:XX Temporary IPv6 Address. . . : XX:XX:XX:XX:XX:XX:XX:XX IPv4 Address. . . . . . . . . . . . : 192.168.20.10 (IP Address of PC) Subnet Mask. . . . . . . . . . . . : 255.255.255.0 Default Gateway. . . . . . . . . : C:\Users\username>
Ελέγξτε αν η διεύθυνση IP του Η/Υ είναι η κατάλληλη για την επικοινωνία με τη διεύθυνση IP του διακομιστή συσκευών. Στην περίπτωση που ο υπολογιστής και ο διακομιστής συσκευών βρίσκονται στο ίδιο τμήμα δικτύου αλλά χρησιμοποιούν διαφορετικό αριθμό δικτύου στις διευθύνσεις τους, θα χρειαστεί να αλλάξετε τη διεύθυνση του υπολογιστή ή του διακομιστή συσκευών. Ακόμη, εάν υπάρχει δρομολογητής μεταξύ του Η/Υ και του διακομιστή συσκευών, ελέγξτε αν η προεπιλεγμένη διεύθυνση πύλης έχει διαμορφωθεί σωστά.

> Λύση | Απενεργοποιήστε πρώτα το διακομιστή συσκευών και ανοίξτε τη Γραμμή Εντολών των Windows. Κάντε Ping στη διεύθυνση IP του διακομιστή συσκευών. Επιλέξτε Έναρξη - Όλα τα προγράμματα - Βοηθήματα - Γραμμή εντολών. Όταν εμφανιστεί η γραμμή εντολών, εκτελέστε την εντολή ping. Παράδειγμα εκτέλεσης της εντολής ping όταν η διεύθυνση ΙΡ του διακομιστή συσκευών είναι 192.168.20.20
> Microsoft Windows [Version 6.0.6001] Copyright (C) 2006 Microsoft Corporation. All rights reserved. C:\Users\username>ping 192.168.20.20 (Press Enter) Pinging 192.168.20.20 with 32 bytes of data: (When there is a reply) Reply from 192.168.20.20: bytes=32 time<1ms TTL=128 Reply from 192.168.20.20: bytes=32 time<1ms TTL=128 Reply from 192.168.20.20: bytes=32 time<1ms TTL=128 Reply from 192.168.20.20: bytes=32 time<1ms TTL=128 (When there is no reply) Reply from XXX.XXX.XXX.XXX: Destination host unreachable. Reply from XXX.XXX.XXX.XXX: Destination host unreachable. Reply from XXX.XXX.XXX.XXX: Destination host unreachable. Reply from XXX.XXX.XXX.XXX: Destination host unreachable.
Εάν υπάρχει απάντηση ενώ ο διακομιστής συσκευών είναι σβηστός, σημαίνει ότι υπάρχει μια άλλη συσκευή δικτύου που χρησιμοποιεί την ίδια διεύθυνση IP με αυτήν του διακομιστή συσκευών. Σε αυτήν την περίπτωση, αλλάξτε τη διεύθυνση IP κάθε διακομιστή συσκευών ή άλλης συσκευής δικτύου.

Λύση | Βεβαιωθείτε ότι η λυχνία LED της συσκευής USB είναι αναμμένη ή αναβοσβήνει για να διαπιστώσετε αν η συσκευή USB είναι ενεργοποιημένη. Εάν η συσκευή USB δεν είναι ενεργοποιημένη, βελτιώστε τη σύνδεση των καλωδίων, όπως του τροφοδοτικού εναλ. ρεύματος, κλπ. Ακόμη, στην περίπτωση που η συνδεδεμένη συσκευή USB είναι αυτοδύναμη (ενεργοποιείται από διανομέα), όπως μια μονάδα σκληρού δίσκου, κλπ, ενδέχεται να απαιτεί παροχή ρεύματος μεγαλύτερη των 500mA που είναι η τυπική διαθέσιμη ισχύς μέσω ενός περιβάλλοντος USB. Σε μια τέτοια περίπτωση, χρησιμοποιήστε το τροφοδοτικό εναλ. ρεύματος στη συσκευή USB έτσι ώστε να παρέχεται επαρκής ισχύς στη συσκευή.

Λύση | Ελέγξτε αν το καλώδιο είναι σωστά συνδεδεμένο τόσο στο διακομιστή συσκευών όσο και στη συσκευή USB. Εάν διαθέτετε ανταλλακτικό καλώδιο USB, αντικαταστήστε το καλώδιο.

Λύση | Ο διακομιστής συσκευών ενδέχεται να μην υποστηρίζει συσκευές USB οι οποίες λειτουργούν χρησιμοποιώντας ισόχρονη μεταφορά. Βεβαιωθείτε ότι οι συνδεδεμένη συσκευή USB δεν είναι ισόχρονη συσκευή. Για λεπτομέρειες σχετικά με τις προδιαγραφές της συσκευής USB, επικοινωνήστε με τον κατασκευαστή.

### Παρουσιάζεται σφάλμα κατά τη σύνδεσή μου σε μια συσκευή USB χρησιμοποιώντας το SharePort Plus.

Όταν μια συσκευή USB εμφανίζεται σωστά στο SharePort Plus αλλά παρουσιαστεί σφάλμα όταν είναι συνδεδεμένη, οι προδιαγραφές της συσκευής USB όπως και οι ρυθμίσεις του Η/Υ πρέπει να ελεγχθούν.

Λύση | Ο διακομιστής συσκευών ενδέχεται να μην υποστηρίζει συσκευές USB οι οποίες λειτουργούν χρησιμοποιώντας ισόχρονη μεταφορά. Βεβαιωθείτε ότι οι συνδεδεμένη συσκευή USB δεν είναι ισόχρονη συσκευή. Για λεπτομέρειες σχετικά με τις προδιαγραφές της συσκευής USB, επικοινωνήστε με τον κατασκευαστή.

Λύση | Συνδέστε τη συσκευή USB απευθείας στον υπολογιστή σας και δείτε τι θα συμβεί. Εάν η συσκευή USB δεν λειτουργεί σωστά ακόμα και όταν είναι απευθείας συνδεδεμένη στον υπολογιστή, τότε το πρόγραμμα οδήγησης της συσκευής USB δεν είναι εγκατεστημένο σωστά στον υπολογιστή σας. Σε μια τέτοια περίπτωση, εγκαταστήστε ξανά το πρόγραμμα οδήγησης. Για λεπτομέρειες σχετικά με την εγκατάσταση του προγράμματος οδήγησης, ανατρέξτε στο εγχειρίδιο λειτουργίας που συνοδεύει τη συσκευή USB.

### Το τελευταίο τμήμα μιας εργασίας δεν εκτυπώνεται όταν χρησιμοποιώ τη λειτουργία αυτόματης σύνδεσης του εκτυπωτή που διαθέτει το SharePort Plus.

Λύση | Παρατείνετε το χρονικό διάστημα που μεσολαβεί από την αποστολή μιας εργασίας μέχρι την αποσύνδεση του SharePort Plus από τον εκτυπωτή. Επιλέξτε τον εκτυπωτή από το κύριο παράθυρο του SharePort Plus και κάντε κλικ στο κουμπί "Ιδιότητες". Στο παράθυρο διαλόγου ιδιοτήτων, κάντε κλικ στην καρτέλα "Προαιρετικές ρυθμίσεις" και, στη συνέχεια, κάντε κλικ στο κουμπί "Επιβεβαίωση". Στο παράθυρο που εμφανίζεται, παρατείνετε το χρονικό διάστημα του πεδίου "Χρόνος πριν από την αποσύνδεση μετά την ολοκλήρωση της εργασίας εκτύπωσης". Για λεπτομέρειες, ανατρέξτε στην ενότητα "Πώς να χρησιμοποιήσετε έναν εκτυπωτή".

| Πίσω στην αρχή