# Mod de utilizare imprimantă

În această pagină este explicat modul de utilizare a unei imprimante USB (sau a unui dispozitiv USB cu capabilitate de imprimare) conectate la un server de dispozitive utilizând SharePort Plus.

SharePort Plus are o caracteristică care detectează activităţile de imprimare şi apoi se conectează automat la imprimantă, imprimă la aceasta şi se deconectează de la ea (sau un dispozitiv USB cu capabilitate de imprimare), dacă aceasta este conectată la un server de dispozitive.

Nu va mai trebui să faceţi clic pe butonul Conectare în fereastra principală a SharePort Plus înainte de imprimarea unei activităţi.

E posibil ca funcţia de conectare automată a imprimantei să nu fie disponibilă pentru unele dispozitive USB cu capabilitate de imprimare. În astfel de situaţii, conectaţi-vă/deconectaţi-vă manual la/de la dispozitivul USB făcând clic pe butoanele Conectare/Deconectare în SharePort Plus. Pentru utilizarea funcţiei de conectare automată a imprimantei, SharePort Plus trebuie să fie în execuţie. Asiguraţi-vă că aţi pornit SharePort Plus înainte de imprimarea unei activităţi. Se recomandă celor care imprimă frecvent să seteze SharePort Plus pentru a porni automat la pornirea computerului. Pentru detalii, consultaţi Setări opţionale SharePort Plus.

Dacă aţi configurat setarea de conectare automată a imprimantei din mesajul de mai jos, care apare din SharePort Plus la descoperirea unei imprimante noi, nu trebuie să configuraţi următoarele setări deoarece ar trebui să fie configurate automat.

Mod de activare a funcţiei de conectare automată a imprimantei:

1. Selectaţi o imprimantă din fereastra principală a SharePort Plus şi faceţi clic pe butonul Proprietăţi . Când se afişează dialogul de proprietăţi, faceţi clic pe fila Setări opţionale .

2. Bifaţi Activare conectare automată, selectaţi Conectare automată numai pentru imprimare şi faceţi clic pe OK.

   Activare conectare automată | Activează caracteristica de conectare automată. Dacă este bifată, trebuie selectată una dintre următoarele opţiuni.
   Conectare automată a acestui dispozitiv când este disponibil (Partajare dezactivată) | Se conectează automat la un dispozitiv USB atunci când acesta este detectat.
   Conectare automată numai pentru imprimare | Se conectează automat la dispozitivul USB şi se deconectează de la acesta după finalizarea activităţii de imprimare. Vă permite să imprimaţi fără să vă mai preocupaţi de operaţiunile de Conectare/Deconectare.

   Dacă driverul dispozitivului USB nu este instalat pe computerul dvs. sau dispozitivul USB nu a fost niciodată conectat la computerul dvs. prin SharePort Plus, se va afişa următoarea fereastră. Pentru activarea setării Conectare automată numai pentru imprimare , driverul dispozitivului USB trebuie să fie instalat în sistem. Bifaţi Activare conectare automată, selectaţi Conectare automată numai pentru imprimare şi apoi faceţi clic pe butonul Configurare pentru a instala driverul dispozitivului USB. După instalarea driverului, fereastra va fi afişată ca în pasul 2. Dacă ultima parte a unei activităţi nu este imprimată complet în timp ce funcţia de conectare automată a imprimantei este activă, faceţi clic pe butonul Confirmare pentru a deschide dialogul de monitorizare a imprimantei. Extindeţi perioada de timp din câmpul Durată de timp înainte de deconectare după trimiterea unei activităţi de imprimare .

Funcţia de conectare automată a imprimantei a fost activată.

Toate activităţile trimise către imprimantă pe care le-aţi selectat la pasul 1 vor fi imprimate automat.

Unele imprimante pot afişa un mesaj de eroare în fereastra de monitorizare a stării imprimantei după imprimarea unei activităţi. În astfel de cazuri, închideţi fereastra de monitorizare a stării imprimantei deoarece nu are niciun efect asupra imprimării.

| Înapoi Sus