# USB eszköz működési beállításai

Ez az oldal az eszközkiszolgálóhoz kapcsolódó USB eszközök konfigurálható működési beállításait mutatja be.

1. A SharePort Plus főablakában megjelenő USB eszköz nevének megváltoztatása

2. Észleléskor automatikus kapcsolódás az USB eszközhöz

3. Váratlan szétkapcsolódáskor automatikus újrakapcsolódás az USB eszközhöz

4. USB eszköz kapcsolódásakor a kijelölt alkalmazás automatikus indítása

5. Ha számítógépe lekapcsolódási kérelmet kap, automatikus lekapcsolódás az USB eszközről

6. Az USB eszközök tulajdonságainak párbeszédablaka

## 1. A SharePort Plus főablakában megjelenő USB eszköz nevének megváltoztatása

A SharePort Plus főablakában az USB eszközök listáján az USB eszközhöz gyárilag bejegyzett alapértelmezett név látható.

Az USB eszköz neve a tulajdonságok párbeszédablakban, az Általános fülön változtatható meg.
A tulajdonságok párbeszédablakról több részletet a 6. Az USB eszközök tulajdonságainak párbeszédablaka című alfejezetben talál.

Még ha az eszköz neve meg is változik, az alapértelmezett, gyárilag bejegyzett eszköznév nem változik. Továbbá, ez a változtatás más számítógépeken nem lép érvénybe, csak azon, amelyen az eszköz neve megváltozott.

## 2. Észleléskor automatikus kapcsolódás az USB eszközhöz

A SharePort Plus már annak észlelésekor képes automatikusan kapcsolódni egy USB eszközhöz.
Amennyiben egy adott USB eszközt kizárólag Ön fog használni, használhatja az automatikus csatlakoztatás funkciót, hogy a SharePort Plus főablakában található Kapcsolódás gomb megnyomása nélkül, automatikusan kapcsolódjon az USB eszközhöz.

Az automatikus csatlakoztatás funkciót a tulajdonságok párbeszédablakban, az Opcionális beállítások fül alatt tudja engedélyezni.
A tulajdonságok párbeszédablakról több részletet a 6. Az USB eszközök tulajdonságainak párbeszédablaka című alfejezetben talál.

Amennyiben minden egyes USB eszközhöz automatikusan kíván kapcsolódni, jelölje be az Automatikus kapcsolódás az újonnan felismert USB eszközökhöz jelölőnégyzetet a SharePort Plus opciók párbeszédablakban. További részleteket a SharePort Plus opcionális beállításai című fejezetben talál.

## 3. Váratlan szétkapcsolódáskor automatikus újrakapcsolódás az USB eszközhöz

A SharePort Plus képes automatikusan újrakapcsolódni egy USB eszközhöz, ha az USB eszköz és az Ön számítógépe között a kapcsolat kommunikációs hiba folytán szakadt meg.

Váratlanul szétkapcsolódott USB eszközök esetén az automatikus újracsatlakoztatás funkciót a tulajdonságok párbeszédablakban, az Opcionális beállítások fülön tudja engedélyezni.
A tulajdonságok párbeszédablakról több részletet a 6. Az USB eszközök tulajdonságainak párbeszédablaka című alfejezetben talál.

Az automatikus újracsatlakoztatás beállítás az USB eszközhöz történő következő csatlakozás alkalmával lép életbe.

Az automatikus újracsatlakoztatás funkció lehet, hogy nem működik megfelelően az USB eszköz vagy a számítógép hiba felléptekor érvényes állapotától függően. Ilyen esetben indítsa újra a számítógépet, az USB eszközt és az eszközkiszolgálót. Ez a funkció csak hiba esetén történő helyreállítási célokat szolgál. Kérjük, ne húzza ki szándékosan az USB eszközt, amíg az a SharePort Plus-on keresztül kapcsolódik a számítógépéhez.

## 4. USB eszköz kapcsolódásakor a kijelölt alkalmazás automatikus indítása

A SharePort Plus képes egy USB eszköz számítógépéhez történő kapcsolódásakor automatikusan elindítani egy kijelölt alkalmazást.
Az automatikus alkalmazás indítás funkciót az adott USB eszközhöz használni kívánt alkalmazás (pl.: képolvasó szoftver szkennerek esetén, zenei szoftver zenelejátszók esetén, biztonsági másolat készítő szoftver médiahordozók esetén, stb.) SharePort Plus-ban történő megadásával lehet engedélyezni. Miután egy alkalmazás a SharePort Plus-ban bejegyzésre került, automatikusan elindul, amennyiben az adott USB eszköz a SharePort Plus-on keresztül kapcsolódik számítógépéhez. Ezáltal nem kell Önnek manuálisan indítania az alkalmazást.

Az automatikus alkalmazás-indítási funkciót a tulajdonságok párbeszédablakban, az Opcionális beállítások fülön tudja engedélyezni.
A tulajdonságok párbeszédablakról több részletet a 6. Az USB eszközök tulajdonságainak párbeszédablaka című alfejezetben talál.

Az automatikus alkalmazás-indítási funkció az USB eszközhöz történő következő csatlakozás alkalmával lép életbe.

## 5. Ha számítógépe lekapcsolódási kérelmet kap, automatikus lekapcsolódás az USB eszközről

A SharePort Plus képes automatikusan lekapcsolódni az USB eszközről, ha számítógépe lekapcsolódási kérelmet kap valakitől, amíg Ön távol volt a számítógépétől.
Amennyiben ez a funkció engedélyezve van, Önnek nem kell a lekapcsolódási kérelem üzenetében az Igen gombra kattintania, mivel egy bizonyos idő elteltével az USB eszköz automatikusan lekapcsolódik. Miután az USB eszköz lekapcsolódott, a használati jogosultság automatikusan átszáll arra a felhasználóra, aki a lekapcsolódási kérelmet küldte.

Az automatikus lecsatlakoztatás funkciót a tulajdonságok párbeszédablakban, az Opcionális beállítások fülön tudja engedélyezni.
A tulajdonságok párbeszédablakról több részletet a 6. Az USB eszközök tulajdonságainak párbeszédablaka című alfejezetben talál.

Az automatikus lecsatlakoztatás beállítás az USB eszközhöz történő következő csatlakozás alkalmával lép életbe.

## 6. Az USB eszközök tulajdonságainak párbeszédablaka

A fenti működési beállítások minden egyes USB eszköz esetén a tulajdonságok párbeszédablakból érhetők el.

A tulajdonságok párbeszédablak megnyitása és használata:

1. Válassza ki az USB eszközt a SharePort Plus főablakában és kattintson a Tulajdonságok gombra.

2. Megjelenik az Általános fül. Az Általános fül alatt megváltoztathatja a SharePort Plus főablakában megjelenő USB eszköz nevét.

   Név | Változtassa meg a SharePort Plus főablakában megjelenő USB eszköz nevét. További részleteket a 1. A SharePort Plus főablakában megjelenő USB eszköz nevének megváltoztatása című alfejezetben talál.
   Eszközkiszolgáló tulajdonságok | Megnyitja az eszközkiszolgáló weboldalát. A weboldalon számos beállítás érhető el. További részleteket a kézikönyvben talál.

3. Ha az Opcionális beállítások fülre kattint, konfigurálhatja a lentebb látható beállításokat.

   Az eszköz automatikus csatlakoztatása, ha elérhető (megosztás letiltva) | Észleléskor automatikusan csatlakoztatja az ezzel a funkcióval bíró USB eszközt. További részleteket a 2. Észleléskor automatikus kapcsolódás az USB eszközhöz című alfejezetben talál.
   Ha hiba lépne fel a kapcsolódás alatt, automatikus újrakapcsolódás | Automatikusan újrakapcsolódik az USB eszközhöz, ha az USB eszköz és az Ön számítógépe között a kapcsolat kommunikációs hiba folytán szakadt meg. További részleteket a 3. Váratlan szétkapcsolódáskor automatikus újrakapcsolódás az USB eszközhöz című alfejezetben talál.
   Kapcsolódáskor elindítja a kijelölt alkalmazást | Automatikusan elindít egy kijelölt alkalmazást, ha az USB eszköz a SharePort Plus-on keresztül kapcsolódik számítógépéhez. Továbbá, ha bejelöli az "Automatikus lekapcsolódás, ha az alkalmazás be van zárva" jelölőnégyzetet, az USB eszköz automatikusan lekapcsolódik, ha az alkalmazás be van zárva. További részleteket a 4. Kijelölt alkalmazás automatikus indítása USB eszköz kapcsolódásakor című alfejezetben talál.
   Használati kérelem fogadása esetén engedélyezze az automatikus lekapcsolódást | Ha számítógépe valakitől lekapcsolódási kérelmet kap, automatikusan lekapcsolódik az USB eszközről. Megadható egy időkorlát (percben), hogy a lekapcsolódási kérelem fogadásától mennyi idő teljen el az USB eszköz automatikus lekapcsolódásáig. További részleteket az 5. Ha számítógépe lekapcsolódási kérelmet kap, automatikus lekapcsolódás az USB eszközről című alfejezetben talál.

4. Amikor befejezte a konfigurálást, kattintson az OK gombra.

| Vissza a tetejére