# Operacijske nastavitve naprave USB

Ta stran pojasnjuje operacijske nastavitve, ki jih lahko konfigurirate za vsako napravo USB, ki je povezana na strežnik naprave.

1. Spremeni ime naprave USB v glavnem oknu SharePort Plus.

2. Samodejno poveži na napravo USB, ko je zaznana

3. Samodejno ponovno poveži na napravo USB, ko je povezava prekinjena nepravilno

4. Samodejno zaženi določeno aplikacijo, ko je naprava USB povezana

5. Samodejno prekini povezavo z napravo USB, ko osebni računalnik prejme zahtevo prekinitve povezave

6. O pogovornem oknu Lastnosti naprave USB

## 1. Spremeni ime naprave USB v glavnem oknu SharePort Plus.

V glavnem oknu SharePort Plus je privzeto ime, na katerega je bila prvotno registrirana naprava USB, prikazano na seznamu naprav USB.

Ime naprave USB lahko spremenite v zavihku Splošno v pogovornem oknu lastnosti.
Za podrobnosti o pogovornem oknu lastnosti, glejte 6. O pogovornem oknu lastnosti naprave USB.

Tudi če je ime naprave spremenjeno, se privzeto ime, na katerega je bila prvotno registrirana naprava, ne spremeni. Prav tako ima sprememba učinek samo na osebnem računalniku, na katerem ste spremenili ime naprave, in ne na drugih osebnih računalnikih.

## 2. Samodejno poveži na napravo USB, ko je zaznana

SharePort Plus lahko samodejno poveže na napravo USB, ko jo zazna.
Če ste edina oseba, ki bo uporabljala določeno napravo USB, lahko uporabite funkcijo samodejne povezave, da se samodejno povežete na napravo USB, ne da bi morali klikniti na gumb Poveži v glavnem oknu SharePort Plus.

Funkcijo samodejne povezave lahko omogočite v zavihku Izbirne nastavitve v pogovornem oknu lastnosti.
Za podrobnosti o pogovornem oknu lastnosti, glejte 6. O pogovornem oknu lastnosti naprave USB.

Če se želite samodejno povezati na vse naprave USB, označite potrditveno polje za Samodejno povezavo na novo odkrite naprave USB v pogovornem oknu možnosti SharePort Plus. Za podrobnosti glejte opcijske nastavitve SharePort Plus.

## 3. Samodejno ponovno poveži na napravo USB, ko je povezava prekinjena nepravilno

SharePort Plus se lahko samodejno ponovno poveže na napravo USB, ko se povezava med napravo USB in vašim osebnim računalnikom prekine zaradi napake v komunikaciji.

Možnost samodejne ponovne povezave naprav USB, pri katerih ja bila povezava prekinjena nepravilno, lahko omogočite v zavihku Izbirne nastavitve v pogovornem oknu lastnosti.
Za podrobnosti o pogovornem oknu lastnosti, glejte 6. O pogovornem oknu lastnosti naprave USB.

Nastavitev samodejne povezave bo imela učinek naslednjič, ko se povežete na napravo USB.

Funkcija samodejne povezave morda ne bo delovala pravilno, odvisno od naprave USB in stanja osebnega računalnika pri napaki. V tem primeru ponovno zaženite osebni računalnik, napravo USB in strežnik naprave. To možnost uporabite le za obnovitev v primeru napake. Ne izključite naprave USB namerno, ko je povezana na vaš osebni računalnik preko SharePort Plus.

## 4. Samodejno zaženi določeno aplikacijo, ko je naprava USB povezana

SharePort Plus lahko samodejno zažene določeno aplikacijo, ko je naprava USB povezana na vaš osebni računalnik.
Funkcijo zagona samodejne dodelitve lahko omogočite z registracijo aplikacije, ki jo želite uporabljati z določeno napravo USB (npr. programska oprema za branje slik za optični bralnik, programska oprema za upravljanje z glasbo za predvajalnik glasbe, varnostna programska oprema za shranjevalni medij) na SharePort Plus. Ko je aplikacija registrirana na SharePort Plus, se bo samodejno zagnala, ko je naprava USB povezana z vašim osebnim računalnikom preko SharePort Plus. Tako vam ne bo treba ročno zagnati aplikacije.

Funkcijo zagona samodejne dodelitve lahko omogočite v zavihku Izbirne nastavitve v pogovornem oknu lastnosti.
Za podrobnosti o pogovornem oknu lastnosti, glejte 6. O pogovornem oknu lastnosti naprave USB.

Funkcija zagona samodejne dodelitve bo imela učinek naslednjič, ko se povežete na napravo USB.

## 5. Samodejno prekini povezavo z napravo USB, ko osebni računalnik prejme zahtevo prekinitve povezave

SharePort Plus lahko samodejno prekine povezavo z napravo USB, ko osebni računalnik prejme zahtevo od nekoga v času, ko ste odsotni od osebnega računalnika.
Če je ta funkcija omogočena, vam ni treba klikniti Da pri sporočilu zahteve prekinitve povezave, ker se bo povezava z napravo USB samodejno prekinila po določenem časovnem obdobju. Če je povezava z napravo USB prekinjena, preide pravica do uporabe samodejno na uporabnika, ki je poslal zahtevo prekinitve povezave.

Funkcijo samodejne prekinitve povezave lahko omogočite v zavihku Izbirne nastavitve v pogovornem oknu lastnosti.
Za podrobnosti o pogovornem oknu lastnosti, glejte 6. O pogovornem oknu lastnosti naprave USB.

Nastavitev samodejne prekinitve povezave bo imela učinek naslednjič, ko se povežete na napravo USB.

## 6. O pogovornem oknu Lastnosti naprave USB

Zgornje operacijske nastavitve so dostopne v pogovornem oknu lastnosti vsake naprave USB.

Kako odpreti in uporabljati pogovorno okno lastnosti:

1. Izberite napravo USB v glavnem oknu SharePort Plus in kliknite na gumb Lastnosti.

2. Prikaže se zavihek Splošno. V zavihku Splošno lahko spremenite ime naprave USB, ki bo prikazano v glavnem oknu SharePort Plus.

   Ime | Spremenite ime naprave USB v glavnem oknu SharePort Plus. Za podrobnosti glejte 1. Spremeni ime naprave USB v glavnem oknu SharePort Plus.
   Lastnosti strežnika naprave | Odpre spletno stran strežnika naprave. Na spletni strani so na voljo različne nastavitve. Za podrobnosti glejte uporabniški priročnik.

3. Če kliknete zavihek Izbirne nastavitve, lahko konfigurirate nastavitve, prikazane spodaj.

   Samodejno poveži to napravo, ko je na voljo (skupna raba onemogočena) | Z omogočeno možnostjo se samodejno poveže, ko zazna napravo USB. Za podrobnosti glejte 2. Samodejno poveži na napravo USB, ko je zaznana.
   Če se pojavi napaka med povezovanjem, samodejno ponovno poveži | Samodejno ponovno poveže na napravo USB, ko je povezava z osebnim računalnikom prekinjena zaradi napake v komunikaciji. Za podrobnosti glejte 3. Samodejno ponovno poveži na napravo USB, ko je povezava nepravilno prekinjena.
   Zaženite določeno aplikacijo, ko je povezana | Samodejno zažene določeno aplikacijo, ko je naprava USB povezana z vašim osebnim računalnikom preko SharePort Plus. Če označite potrditveno polje Prekini povezavo samodejno, ko je aplikacija zaprta, je povezava z napravo USB prav tako samodejno prekinjena, ko je aplikacija zaprta. Za podrobnosti glejte 4. Samodejni zagon določene aplikacije, ko je naprava USB povezana.
   Dovoli samodejno prekinitev povezave, ko je prejeta zahteva za uporabo | Samodejno prekine povezavo z napravo USB, ko vaš osebni računalnik od nekoga prejme zahtevo prekinitve povezave. Mogoče je nastaviti časovno omejitev (v minutah) za čas, ki preteče od takrat, ko vaš osebni računalnik prejme zahtevo prekinitve povezave do samodejne prekinitve povezave. Za podrobnosti glejte 5. Samodejno prekini povezavo z napravo USB, ko osebni računalnik prejme zahtevo prekinitve povezave.

4. Ko je konfiguracija končana, kliknite V redu.

| Nazaj na vrh