# Πώς να χρησιμοποιήσετε έναν εκτυπωτή

Αυτή η σελίδα εξηγεί τον τρόπο χρήσης ενός εκτυπωτή USB (ή μιας συσκευής USB με δυνατότητα εκτύπωσης) που είναι συνδεδεμένη σε ένα διακομιστή συσκευών, χρησιμοποιώντας το SharePort Plus.

Το SharePort Plus διαθέτει μια δυνατότητα που εντοπίζει τις εργασίες εκτύπωσης και, στη συνέχεια, συνδέεται, εκτυπώνει και αποσυνδέεται από τον εκτυπωτή (ή τη συσκευή USB με δυνατότητα εκτύπωσης) εφόσον είναι συνδεδεμένο σε ένα διακομιστή συσκευών.

Δεν χρειάζεται να κάνετε κλικ στο κουμπί "Σύνδεση" στο κύριο παράθυρο του SharePort Plus για να εκτυπώσετε μια εργασία.

Η λειτουργία αυτόματης σύνδεσης του εκτυπωτή ενδέχεται να μην είναι διαθέσιμη σε ορισμένες συσκευές USB με δυνατότητα εκτύπωσης. Σε αυτές τις περιπτώσεις, συνδεθείτε με/αποσυνδεθείτε από τη συσκευή USB με μη αυτόματο τρόπο, κάνοντας κλικ στα κουμπιά "Σύνδεση"/"Αποσύνδεση" του SharePort Plus. Για να χρησιμοποιήστε τη λειτουργία αυτόματης σύνδεσης, πρέπει να εκτελείται το SharePort Plus. Προτού εκτυπώσετε μια εργασία, βεβαιωθείτε ότι ξεκινήσατε το SharePort Plus. Για εκείνους που εκτυπώνουν τακτικά, συνιστάται να ρυθμίζουν τις παραμέτρους του SharePort Plus ώστε να ξεκινά αυτόματα κατά την εκκίνηση του υπολογιστή. Για λεπτομέρειες, ανατρέξτε στην ενότητα "Προαιρετικές ρυθμίσεις για το SharePort Plus".

Εάν έχετε διαμορφώσει τη ρύθμιση αυτόματης σύνδεσης από το μήνυμα παρακάτω, το οποίο εμφανίζεται από το SharePort Plus μόλις εντοπιστεί ένας νέος εκτυπωτής, δεν χρειάζεται να διαμορφώσετε τις ακόλουθες ρυθμίσεις, δεδομένου ότι θα διαμορφωθούν αυτόματα.

Πώς να ενεργοποιήσετε τη λειτουργία αυτόματης σύνδεσης του εκτυπωτή:

1. Επιλέξτε έναν εκτυπωτή από το κύριο παράθυρο του SharePort Plus και κάντε κλικ στο κουμπί "Ιδιότητες" . Όταν εμφανιστεί το παράθυρο διαλόγου ιδιοτήτων, κάντε κλικ στην καρτέλα "Προαιρετικές ρυθμίσεις".

2. Επιλέξτε "Ενεργοποίηση αυτόματης σύνδεσης", επιλέξτε "Αυτόματη σύνδεση μόνο για εκτύπωση" και κάντε κλικ στο κουμπί OK.

   Ενεργοποίηση αυτόματης σύνδεσης | Ενεργοποιεί τη δυνατότητα αυτόματης σύνδεσης. Όταν επιλεγεί, θα πρέπει να επιλέξετε επίσης μία από τις ακόλουθες επιλογές.
   Αυτόματη σύνδεση αυτής της συσκευής όταν είναι διαθέσιμη (Η κοινή χρήση απενεργοποιήθηκε) | Συνδέει αυτόματα τη συσκευή USB μόλις εντοπιστεί.
   Αυτόματη σύνδεση μόνο για εκτύπωση | Συνδέει αυτόματα τη συσκευή USB και την αποσυνδέει μετά το πέρας της εργασίας εκτύπωσης. Σας επιτρέπει να εκτυπώνετε χωρίς να ανησυχείτε για τις εργασίες σύνδεσης/αποσύνδεσης.

   Εάν η το πρόγραμμα οδήγησης της συσκευής USB δεν είναι εγκατεστημένο στον υπολογιστή σας ή εάν η συσκευή USB δεν έχει συνδεθεί ποτέ στον υπολογιστή σας μέσω του SharePort Plus, εμφανίζεται το ακόλουθο παράθυρο. Για να ενεργοποιήσετε τη ρύθμιση "Αυτόματη σύνδεση μόνο για εκτύπωση", θα πρέπει να εγκατασταθεί το πρόγραμμα οδήγησης της συσκευής USB στο σύστημα. Επιλέξτε "Ενεργοποίηση αυτόματης σύνδεσης", στη συνέχεια, επιλέξτε "Αυτόματη σύνδεση μόνο για εκτύπωση" και, τέλος, κάντε κλικ στο κουμπί "Διαμόρφωση" για να εγκαταστήσετε το πρόγραμμα οδήγησης της συσκευής USB. Μετά την εγκατάσταση του προγράμματος οδήγησης, θα εμφανιστεί το ίδιο παράθυρο με αυτό του βήματος 2. Στην περίπτωση που το τελευταίο τμήμα μιας εργασίας δεν εκτυπωθεί πλήρως ενώ είναι ενεργοποιημένη λειτουργία αυτόματης σύνδεσης του εκτυπωτή, κάντε κλικ στο κουμπί "Επιβεβαίωση" για να ανοίξετε το παράθυρο διαλόγου παρακολούθησης εκτύπωσης. Παρατείνετε το χρονικό διάστημα του πεδίου "Χρόνος πριν από την αποσύνδεση μετά την ολοκλήρωση της εργασίας εκτύπωσης".

Η λειτουργία αυτόματης σύνδεσης του εκτυπωτή έχει ενεργοποιηθεί.

Όλες οι εργασίες που μεταβιβάζονται στον εκτυπωτή που έχετε επιλέξει στο βήμα 1 θα εκτυπωθούν αυτόματα.

Μετά την εκτύπωση μιας εργασίας, ορισμένοι εκτυπωτές ενδέχεται να εμφανίσουν ένα μήνυμα λάθους στην οθόνη κατάστασης του εκτυπωτή. Σε αυτές τις περιπτώσεις, κλείστε την οθόνη κατάστασης του εκτυπωτή με μη αυτόματο τρόπο, καθώς αυτό δεν θα έχει καμία επίπτωση στην εκτύπωση.

| Πίσω στην αρχή