# Ρυθμίσεις λειτουργίας συσκευής USB

Αυτή η σελίδα εξηγεί τις ρυθμίσεις λειτουργίας που πρέπει να διαμορφώσετε για κάθε συσκευή USB που είναι συνδεδεμένη σε ένα διακομιστή συσκευών.

1. Αλλάξτε το όνομα της συσκευής USB που εμφανίζεται στο κύριο παράθυρο του SharePort Plus

2. Αυτόματη σύνδεση σε μια συσκευή USB όταν εντοπιστεί

3. Αυτόματη επανασύνδεση σε μια συσκευή USB όταν αποσυνδεθεί αυτόματα

4. Αυτόματη εκκίνηση μιας καθορισμένης εφαρμογής όταν είναι συνδεδεμένη μια συσκευή USB

5. Αυτόματη αποσύνδεση μιας συσκευής USB όταν ο υπολογιστής σας λάβει μια αίτηση αποσύνδεσης

6. Σχετικά με το παράθυρο διαλόγου ιδιοτήτων συσκευής USB

## 1. Αλλάξτε το όνομα της συσκευής USB που εμφανίζεται στο κύριο παράθυρο του SharePort Plus

Στο κύριο παράθυρο του SharePort Plus, το προεπιλεγμένο όνομα που καταχωρήθηκε αρχικά στη συσκευή USB εμφανίζεται στη λίστα συσκευών USB.

Το όνομα της συσκευής USB μπορεί να αλλάξει από την καρτέλα "Γενικά" του παραθύρου διαλόγου ιδιοτήτων.
Για λεπτομέρειες σχετικά με το παράθυρο διαλόγου ιδιοτήτων, ανατρέξτε στην ενότητα 6. Σχετικά με το παράθυρο διαλόγου ιδιοτήτων USB.

Ακόμα και αν αλλάξει το όνομα της συσκευής, το προεπιλεγμένο όνομα που καταχωρήθηκε αρχικά στη συσκευή δεν αλλάζει. Ακόμη, αυτή η αλλαγή τίθεται σε ισχύ μόνο για τον υπολογιστή από τον οποίο αλλάξατε το όνομα της συσκευής και όχι για τους υπόλοιπους υπολογιστές.

## 2. Αυτόματη σύνδεση σε μια συσκευή USB όταν εντοπιστεί

Το SharePort Plus μπορεί να συνδεθεί αυτόματα σε μια συσκευή USB όταν την εντοπίσει.
Εάν είστε το μοναδικό πρόσωπο που πρόκειται να χρησιμοποιήσει μια συγκεκριμένη συσκευή USB, μπορείτε να χρησιμοποιήσετε τη λειτουργία αυτόματης σύνδεσης για να συνδεθείτε αυτόματα στη συσκευή USB χωρίς να κάνετε κλικ στο κουμπί "Σύνδεση" από το κύριο παράθυρο του SharePort Plus.

Η λειτουργία αυτόματης σύνδεσης ενεργοποιείται από την καρτέλα "Προαιρετικές ρυθμίσεις" του παραθύρου διαλόγου ιδιοτήτων.
Για λεπτομέρειες σχετικά με το παράθυρο διαλόγου ιδιοτήτων, ανατρέξτε στην ενότητα 6. Σχετικά με το παράθυρο διαλόγου ιδιοτήτων USB.

Εάν θέλετε να συνδεθείτε σε όλες τις συσκευές USB αυτόματα, επιλέξτε το πλαίσιο ελέγχου "Αυτόματη σύνδεση συσκευών USB που εντοπίστηκαν πρόσφατα" από το παράθυρο επιλογών του SharePort Plus. Για λεπτομέρειες, ανατρέξτε στην ενότητα "Προαιρετικές ρυθμίσεις για το SharePort Plus".

## 3. Αυτόματη επανασύνδεση σε μια συσκευή USB όταν αποσυνδεθεί με μη ομαλό τρόπο

Το SharePort Plus μπορεί να επανασυνδεθεί σε μια συσκευή USB όταν χαθεί η σύνδεση μεταξύ της συσκευής USB και του υπολογιστή σας, λόγω σφάλματος επικοινωνίας.

Η επιλογή αυτόματης επανασύνδεσης για τις συσκευές USB που έχουν αποσυνδεθεί αυτόματα μπορεί να ενεργοποιηθεί από την καρτέλα "Προαιρετικές ρυθμίσεις" του παραθύρου διαλόγου ιδιοτήτων.
Για λεπτομέρειες σχετικά με το παράθυρο διαλόγου ιδιοτήτων, ανατρέξτε στην ενότητα 6. Σχετικά με το παράθυρο διαλόγου ιδιοτήτων USB.

Η ρύθμιση αυτόματης επανασύνδεσης θα τεθεί σε ισχύ την επόμενη φορά που θα συνδεθείτε στη συσκευή USB.

Η δυνατότητα αυτόματης επανασύνδεσης ενδέχεται να μην λειτουργήσει σωστά, ανάλογα με τη συσκευή USB ή την κατάσταση του υπολογιστή στη διάρκεια του σφάλματος. Σε μια τέτοια περίπτωση, κάντε επανεκκίνηση του υπολογιστή, της συσκευής USB και του διακομιστή συσκευών. Αυτή η επιλογή προορίζεται μόνο για σκοπούς ανάκτησης της λειτουργίας σε περίπτωση σφάλματος. Μην αποσυνδέετε ηθελημένα τη συσκευή USB όταν είναι συνδεδεμένη στον υπολογιστή σας μέσω του SharePort Plus.

## 4. Αυτόματη εκκίνηση μιας καθορισμένης εφαρμογής όταν είναι συνδεδεμένη μια συσκευή USB

Το SharePort Plus μπορεί να ξεκινήσει αυτόματα μια καθορισμένη εφαρμογή μόλις εντοπιστεί μια συσκευή USB στον υπολογιστή σας.
Η δυνατότητα αυτόματης εκκίνησης εφαρμογής μπορεί να ενεργοποιηθεί με την καταχώρηση της εφαρμογής που θέλετε να χρησιμοποιήσετε με μια συγκεκριμένη συσκευή USB (π.χ. λογισμικό ανάγνωσης εικόνων για ένα σαρωτή, λογισμικό διαχείρισης μουσικής για μια συσκευή αναπαραγωγής μουσικής, λογισμικό αντιγραφής ασφαλείας για μέσα αποθήκευσης, κλπ) στο SharePort Plus. Μετά την καταχώρηση μιας εφαρμογής στο SharePort Plus, η εφαρμογή θα ξεκινήσει αυτόματα μόλις η συσκευή USB συνδεθεί στον υπολογιστή σας μέσω του SharePort Plus. Κατά συνέπεια, δεν θα χρειαστεί να ξεκινήσετε την εφαρμογή με μη αυτόματο τρόπο.

Η δυνατότητα αυτόματης εκκίνησης εφαρμογής μπορεί να ενεργοποιηθεί από την καρτέλα "Προαιρετικές ρυθμίσεις" του παραθύρου διαλόγου ιδιοτήτων.
Για λεπτομέρειες σχετικά με το παράθυρο διαλόγου ιδιοτήτων, ανατρέξτε στην ενότητα 6. Σχετικά με το παράθυρο διαλόγου ιδιοτήτων USB.

Η δυνατότητα αυτόματης εκκίνησης εφαρμογής θα τεθεί σε ισχύ την επόμενη φορά που θα συνδεθείτε στη συσκευή USB.

## 5. Αυτόματη αποσύνδεση μιας συσκευής USB όταν ο υπολογιστής σας λάβει μια αίτηση αποσύνδεσης

Το SharePort Plus μπορεί να αποσυνδεθεί αυτόματα από μια συσκευή USB όταν ο υπολογιστής σας λάβει μια αίτηση αποσύνδεσης από κάποιο πρόσωπο ενώ βρίσκεστε μακριά από τον υπολογιστή σας.
Εάν ενεργοποιηθεί αυτή η δυνατότητα, δεν χρειάζεται να κάνετε κλικ στην επιλογή "Ναι" του μηνύματος αίτησης για αποσύνδεση δεδομένου ότι η συσκευή USB θα αποσυνδεθεί αυτόματα μετά ένα συγκεκριμένο χρονικό διάστημα. Μετά την αποσύνδεση μιας συσκευής USB, το δικαίωμα χρήσης της θα περάσει αυτόματα στο χρήστη που έστειλε την αίτηση αποσύνδεσης.

Η λειτουργία αυτόματης αποσύνδεσης μπορεί να ενεργοποιηθεί από την καρτέλα "Προαιρετικές ρυθμίσεις" του παραθύρου διαλόγου ιδιοτήτων.
Για λεπτομέρειες σχετικά με το παράθυρο διαλόγου ιδιοτήτων, ανατρέξτε στην ενότητα 6. Σχετικά με το παράθυρο διαλόγου ιδιοτήτων USB.

Η λειτουργία αυτόματης αποσύνδεσης θα τεθεί σε ισχύ την επόμενη φορά που θα συνδεθείτε στη συσκευή USB.

## 6. Σχετικά με το παράθυρο διαλόγου ιδιοτήτων συσκευής USB

Οι παραπάνω ρυθμίσεις λειτουργίας είναι διαθέσιμες από το παράθυρο ιδιοτήτων κάθε συσκευής USB.

Πώς να ανοίξετε και να χρησιμοποιήσετε το παράθυρο ιδιοτήτων:

1. Επιλέξτε τη συσκευή USB από το κύριο παράθυρο του SharePort Plus και κάντε κλικ στο κουμπί "Ιδιότητες" .

2. Εμφανίζεται η καρτέλα "Γενικά". Στην καρτέλα "Γενικά", μπορείτε να αλλάξετε το όνομα της συσκευής USB που θα εμφανίζεται στο κύριο παράθυρο του SharePort Plus.

   Όνομα | Αλλάξτε το όνομα της συσκευής USB που θα εμφανίζεται στο κύριο παράθυρο του SharePort Plus. Για λεπτομέρειες, ανατρέξτε στην ενότητα 1. Αλλαγή του ονόματος της συσκευής USB που εμφανίζεται στο κύριο παράθυρο του SharePort Plus.
   Ιδιότητες διακομιστή συσκευών | Ανοίγει την ιστοσελίδα του διακομιστή συσκευών. Στην ιστοσελίδα, υπάρχουν διαθέσιμες πολλές ρυθμίσεις. Για λεπτομέρειες, ανατρέξτε στο εγχειρίδιο χρήσης.

3. Εάν κάνετε κλικ στην καρτέλα "Προαιρετικές ρυθμίσεις", μπορείτε να διαμορφώσετε τις ρυθμίσεις που παρατίθενται παρακάτω.

   Αυτόματη σύνδεση αυτής της συσκευής όταν είναι διαθέσιμη (Η κοινή χρήση απενεργοποιήθηκε) | Όταν είναι ενεργοποιημένη αυτή η επιλογή, μια συσκευή USB συνδέεται αυτόματα μόλις εντοπιστεί. Για λεπτομέρειες, ανατρέξτε στην ενότητα "2. Αυτόματη σύνδεση σε μια συσκευή USB όταν εντοπιστεί".
   Εάν παρουσιαστεί σφάλμα κατά τη σύνδεση, θα γίνει αυτόματη επανασύνδεση | Κάνει αυτόματη επανασύνδεση σε μια συσκευή USB όταν αποσυνδεθεί από τον υπολογιστή λόγω σφάλματος επικοινωνίας. Για λεπτομέρειες, ανατρέξτε στην ενότητα 3. Αυτόματη επανασύνδεση μιας συσκευής USB όταν αποσυνδεθεί αυτόματα.
   Εκκίνηση της καθορισμένης εφαρμογής μόλις γίνει η σύνδεση | Ξεκινά αυτόματα μια καθορισμένη εφαρμογή μόλις η συσκευή USB συνδεθεί στον υπολογιστή σας μέσω του SharePort Plus. Επίσης, εάν επιλέξετε το πλαίσιο ελέγχου "Αυτόματη αποσύνδεση όταν τερματιστεί η εφαρμογή", η συσκευή USB θα αποσυνδεθεί αυτόματα μόλις τερματιστεί η εφαρμογή. Για λεπτομέρειες, ανατρέξτε στην ενότητα "4. Αυτόματη εκκίνηση μιας καθορισμένης εφαρμογής μόλις συνδεθεί η συσκευή USB".
   Να επιτρέπεται η αυτόματη αποσύνδεση όταν λαμβάνεται ένα Αίτημα για χρήση | Αποσυνδέει αυτόματα μια συσκευή USB όταν ο υπολογιστής σας λάβει μια αίτηση αποσύνδεσης από κάποιο άτομο. Μπορείτε να ορίσετε ένα χρονικό όριο λήξης (σε λεπτά) για το χρονικό διάστημα που θα μεσολαβήσει από τη λήψη της αίτησης αποσύνδεσης από τον υπολογιστή έως την αυτόματη αποσύνδεση της συσκευής USB. Για λεπτομέρειες, ανατρέξτε στην ενότητα 5. Αυτόματη αποσύνδεση μιας συσκευής USB όταν ο υπολογιστής σας λάβει μια αίτηση αποσύνδεσης.

4. Όταν ολοκληρωθεί η διαμόρφωση, κάντε κλικ στο κουμπί OK.

| Πίσω στην αρχή