# A SharePort Plus opcionális beállításai

Ez az oldal a SharePort Plus opcionális beállításait mutatja be.
Itt a SharePort Plus általános beállításai, mint például az indítási és kommunikációs beállítások konfigurálhatók.

Kattintson az Opció gombra a SharePort Plus főablakában. Megjelenik az opciók párbeszédablaka.
Az opciók párbeszédablak a következő beállításokat teszi lehetővé. Ha befejezte a beállítások konfigurálását, kattintson az OK gombra.

> Általános

> Alapvető működési beállításokat konfigurálhat.

> A SharePort Plus automatikus futtatása a Windows indításakor | Hozzáadja a SharePort Plus-t az Indítómappához. Az Indítómappához történő hozzáadás esetén a SharePort Plus a Windows-ba való bejelentkezéskor automatikusan elindul. (Alapértelmezés: Bekapcsolva)
> Ne mutassa a SharePort Plus főablakot a program futtatásakor | Kis méretű ikonként indítja a SharePort Plus-t. A kis méretű ikon megjelenik a Tálcán. (Alapértelmezés: Bekapcsolva)
> Hiba esetén jelenjen meg egy "buborékos figyelmeztetés" | Egy USB eszköz hibájáról egy, a Tálcán megjelenő "buboréküzenettel" értesíti Önt. (Alapértelmezés: Bekapcsolva)
> Az USB eszköz lecsatlakoztatásakor jelenjen meg egy megerősítő üzenet | Az USB eszköz SharePort Plus-on keresztül történő lecsatlakoztatása előtt megjelenít egy megerősítő üzenetet. (Alapértelmezés: Bekapcsolva)
> Automatikus csatlakoztassa az újonnan felismert USB eszközöket | Amennyiben a hálózatban észlel egy USB eszközt, automatikusan csatlakozik hozzá. Ez egy hasznos lehetőség, mivel automatikusan kapcsolódhat az eszközkiszolgálóhoz csatlakoztatott USB eszközökhöz. Azonban ne feledje, hogy ez a lehetőség kizárólag az USB eszközök használatára vonatkozik. Amíg Ön csatlakozik egy USB eszközhöz, mások nem tudják azt használni. (Az alapértelmezett érték attól függően tér el, hogy a SharePort Plus telepítésekor milyen lehetőséget választott.)
> Főablak frissítési időköze | Beállítja az USB eszköz állapotára vonatkozó frissítési időközt. (Alapértelmezés: 10 másodperc)

> Eszközkiszolgáló keresése

> Konfigurálható a szórási cím.

> Szórási címek engedélyezése | Bejegyzi az eszközkiszolgálók hálózati routeren történő keresésére használt szórási címeket. Amennyiben nincsenek megadva szórási címek, csak az Ön helyi szegmensén belüli eszközkiszolgálókra vonatkozik a keresés. Egy szórási cím bejegyzéséhez jelölje be a Szórási címek engedélyezése jelölőnégyzetet, a cím mezőbe írja be a szórási címet, majd kattintson a Hozzáad gombra. Egy szórási cím listából való eltávolításához kattintson a címre, majd a Törlés gombra.

> Például a "192.168.1.xxx" (Alhálózati maszk: 255.255.255.0) bejegyzéséhez, a cím mezőbe írja a "192.168.1.255" értéket. A lenti mintaképernyőn "192.168.1.255" és "192.168.2.255" van bejegyezve, hogy a "192.168.1.xxx" és a "192.168.2.xxx" (Alhálózati maszk: 255.255.255.0) címekre vonatkozzon az eszközkiszolgáló-keresés. Azt, hogy melyik szórási címet használja eszközkiszolgáló keresésére, kérjük, kérdezze meg hálózati rendszergazdájától.

> Megjelenít

> Konfigurálhatók a SharePort Plus megjelenítési beállításai.

> Név | Megjeleníti az eszközkiszolgálóhoz csatlakozó USB eszközök nevét. Az USB eszköz neve megváltoztatható. További részleteket az USB eszköz működési beállításai című fejezetben talál. (Alapértelmezés: Bekapcsolva) * Ez a jelölőnégyzet nem lehet üres.
> Típus | Megjeleníti az eszközkiszolgálóhoz csatlakozó USB eszközök típusát. (Alapértelmezés: Bekapcsolva) * Ez a jelölőnégyzet nem lehet üres.
> Állapot | Megjeleníti az eszközkiszolgálóhoz csatlakozó USB eszközök állapotát. (Alapértelmezés: Bekapcsolva) * Ez a jelölőnégyzet nem lehet üres.
> Állomásnév | Megjeleníti az eszközkiszolgáló állomásnevét. Az állomásnevet megváltoztathatja az eszközkiszolgáló beállításokban. További részleteket a kézikönyvben talál. (Alapértelmezés: Bekapcsolva)
> Modell neve | Megjeleníti az eszközkiszolgáló modellnevét. (Alapértelmezés: Bekapcsolva)
> IP-cím | Megjeleníti az eszközkiszolgáló IP-címét. (Alapértelmezés: Kikapcsolva)
> Ethernet-cím | Megjeleníti az eszközkiszolgáló Ethernet-címét. Az Ethernet-cím az eszközkiszolgáló oldalán vagy hátoldalán található 12-jegyű szám. (Alapértelmezés: Kikapcsolva)
> Automatikus kapcsolódás | Megjeleníti az USB eszköz automatikus kapcsolódási beállításainak jelenlegi állapotát. "Engedélyezett" vagy "Letiltott" látható. (Alapértelmezés: Kikapcsolva)
> A kiválasztott oszlop szélessége: | Megváltoztatja az egyes, az USB eszközlista tetején található oszlopfejlécek szélességét. * A Név és a Típus oszlopok szélességét nem lehet megváltoztatni.

> A Név, a Típus és az Állapot megjelenési sorrendjét nem lehet megváltoztatni vagy elrejteni.

| Vissza a tetejére