# Osnovna uporaba

Na ovoj se stranici objašnjava način korištenja aplikacije SharePort Plus.

1. Pokretanje aplikacije SharePort Plus

2. Povezivanje s USB uređajem i isključivanje iz njega

## 1. Pokretanje aplikacije SharePort Plus

Način pokretanja aplikacije SharePort Plus:

1. Kliknite u području zadataka.

   Ako SharePort Plus nije pokrenut, kliknite Start - Svi programi - SharePort Plus - SharePort Plus.

2. Otvara se glavni prozor aplikacije SharePort Plus. Na popisu uređaja prikazuju se USB uređaji koji su pokrenuti u mreži.

Prilagodbom dodatnih postavki možete postaviti da se SharePort Plus automatski pokrene kao umanjena aplikacija u području zadatak pri pokretanju računala. Pojedinosti o dodatnim postavkama potražite u odjeljku „Dodatne postavke aplikacije SharePort Plus”. Kada se u mreži otkrije novi pisač, na zaslonu se pojavljuje donja poruka, u kojoj možete konfigurirati postavke automatskog povezivanja pisača. Pojedinosti o tim postavkama potražite u odjeljku „Korištenje pisača”.

## 2. Povezivanje s USB uređajem i isključivanje iz njega

Osnovno korištenje USB uređaja:

1. Odaberite USB uređaj na glavnom prozoru aplikacije SharePort Plus i povežite se s njim.

2. Nakon uspješnog povezivanja s USB uređajem pokrenut će se Windows Plug and Play i USB uređaj bit će spreman za korištenje.

3. Po završetku korištenja, isključite USB uređaj putem aplikacije SharePort Plus.

Način povezivanja:

Dvaput kliknite | Dvaput kliknite USB uređaj u glavnom prozoru aplikacije SharePort Plus.
Pritisnite tipku | Odaberite USB uređaj i kliknite tipku Poveži u glavnom prozoru aplikacije SharePort Plus. Ako odaberete dva ili više USB uređaja, možete se istodobno povezati sa svim odabranim uređajima.
Kliknite desnom tipkom miša | Desnom tipkom miša kliknite USB uređaj u glavnom prozoru aplikacije SharePort Plus, a zatim u prikazanom izborniku kliknite Poveži. Ako odaberete dva ili više USB uređaja, možete se istodobno povezati sa svim odabranim uređajima.
Koristite tipkovnicu | Odaberite USB uređaj uz pomoć strelica za pomak gore/dolje pa pritisnite prečac Alt+C na tipkovnici.

Način isključivanja:

Dvaput kliknite | Dvaput kliknite USB uređaj u glavnom prozoru aplikacije SharePort Plus.
Pritisnite tipku | Odaberite USB uređaj i kliknite tipku Isključi u glavnom prozoru aplikacije SharePort Plus.
Kliknite desnom tipkom miša | Desnom tipkom miša kliknite USB uređaj u glavnom prozoru aplikacije SharePort Plus, a zatim u prikazanom izborniku kliknite Isključi.
Koristite tipkovnicu | Odaberite USB uređaj uz pomoć strelica za pomak gore/dolje pa pritisnite prečac Alt+D na tipkovnici.

Ako USB uređaj zajedno koristi više korisnika, svaki od tih korisnika mora se isključiti s USB uređaja nakon što prestane koristiti uređaj. U suprotnom se drugi korisnici neće moći povezati s USB uređajem.

Ako koristite pisač ili USB uređaj s mogućnošću ispisa, uz pomoć značajke automatskog povezivanja pisača možete preskočiti postupak povezivanja/isključivanja. Pojedinosti potražite u odjeljku „Korištenje pisača”. Nije se moguće povezati s USB uređajem koji koristi neki drugi korisnik. SharePort Plus ima značajku koja vam omogućuje da tom korisniku pošaljete daljinsku poruku u kojoj od njega tražite da se isključi s USB uređaja koji želite koristiti kako biste dobili pravo korištenja. Pojedinosti potražite u odjeljku „Kako zatražiti isključivanje”. Ako ćete samo vi koristiti određeni USB uređaj, SharePort Plus preporučeno je postaviti tako da se automatski poveže s tim USB uređajem nakon što ga pronađe. Pojedinosti potražite u odjeljku „Radne postavke USB uređaja”. SharePort Plus ima značajku koja vam omogućuje da automatski pokrenete određenu aplikaciju nakon povezivanja USB uređaja. Pojedinosti potražite u odjeljku „Radne postavke USB uređaja”.

| Na vrh