# Korištenje pisača

Na ovoj se stranici objašnjava način korištenja USB pisača (ili USB uređaja s mogućnošću ispisa) koji je povezan s poslužiteljem uređaja putem aplikacije SharePort Plus.

SharePort Plus ima značajku koja otkriva zadatke ispisa, nakon čega se automatski povezuje s pisačem, pokreće ispis i isključuje s pisača (ili USB uređaja s mogućnošću ispisa), ako je pisač povezan s poslužitelje uređaja.

Nećete trebate kliknuti tipku Poveži u glavnom prozoru aplikacije SharePort Plus prije ispisa zadatka.

Funkcija automatskog povezivanja s pisačem možda neće biti dostupna za neke USB uređaje s mogućnošću ispisa. U tim se slučajevima trebate ručno povezati s USB uređajem i isključiti s njega klikom na tipke Poveži/Isključi u aplikaciji SharePort Plus. Da biste mogli koristiti funkciju automatskog povezivanja s pisačem, SharePort Plus mora biti pokrenut. Pokrenite SharePort Plus prije pokretanja zadatka ispisa. Korisnici koji često vrše ispis trebali bi postaviti automatsko pokretanje aplikacije SharePort Plus pri pokretanju računala. Pojedinosti potražite u odjeljku „Dodatne postavke aplikacije SharePort Plus”.

Ako ste u donjoj poruci, koja se otvara u aplikaciji SharePort Plus kad se otkrije novi pisač, konfigurirali postavku automatskog povezivanja s pisačem, ne trebate konfigurirati sljedeće postavke jer će se one konfigurirati automatski.

Omogućivanje funkcije automatskog povezivanja s pisačem:

1. Odaberite pisač u glavnom prozoru aplikacije SharePort Plus i kliknite tipku Svojstva. . Kad se otvori dijaloški prozor svojstava, kliknite karticu Dodatne postavke.

2. Označite potvrdni okvir Omogući automatsko povezivanje, odaberite Poveži se automatski samo radi ispisa pa kliknite U redu.

   Omogući automatsko povezivanje | Omogućuje značajku automatskog povezivanja. Kad je ta stavka označena, trebate također odabrati jednu od sljedećih mogućnosti.
   Automatski poveži ovaj uređaj kad postane dostupan (dijeljenje je onemogućeno) | Automatsko povezivanje s USB uređajem nakon što ga se otkrije.
   Poveži se automatski samo radi ispisa | Automatsko povezivanje s USB uređajem i isključivanje s njega po završetku zadatka ispisa. Omogućuje ispis bez brige oko postupaka povezivanja i isključivanja.

   Ako upravljački program za USB uređaj nije instaliran na računalo ili USB uređaj nikad nije bio povezan s računalom putem aplikacije SharePort Plus, otvara se sljedeći prozor. Da biste omogućili značajku Poveži se automatski samo radi ispisa, u sustavu treba biti instaliran upravljački program za USB uređaj. Označite potvrdni okvir Omogući automatsko povezivanje, odaberite Poveži se automatski samo radi ispisa pa kliknite tipku Konfiguriraj da biste instalirali upravljački program za USB uređaj. Nakon instalacije upravljačkog programa, otvara se prozor prikazan u 2. koraku. Ako zadnji dio zadatka nije u potpunosti ispisan dok je funkcija automatskog povezivanja s pisačem bila aktivna, kliknite tipku Potvrdi da biste otvorili dijaloški prozor za upravljanje pisačem. Povećajte vrijeme u polju Vrijeme prije isključivanja nakon slanja zadatka ispisa.

Funkcija automatskog povezivanja s pisačem omogućena je.

Svi će se zadaci ispisa koje ste odabrali u 1. koraku automatski ispisati.

Nakon zadatka ispisa, na monitoru stanja nekih pisača može se pojaviti poruka pogreške. U takvim slučajevima ručno zatvorite monitor stanja pisača jer nema nikakvog učinka na ispis.

| Na vrh