# Utilizare de bază

În această pagină este explicat modul de utilizare SharePort Plus.

1. Pornire SharePort Plus

2. Conectare/Deconectare la/de la un dispozitiv USB

## 1. Pornire SharePort Plus

Mod de pornire SharePort Plus:

1. Faceţi clic în tava de activităţi.

   Dacă SharePort Plus nu se execută, faceţi clic pe Start - Toate programele - SharePort Plus - SharePort Plus.

2. Se afişează fereastra principală SharePort Plus. Dispozitivele USB care funcţionează în reţea sunt afişate în lista de dispozitive.

SharePort Plus poate fi setat să se execute automat la pornire ca aplicaţie minimizată în tava de activităţi prin modificarea setărilor opţionale. Pentru detalii despre setări opţionale, consultaţi Setări opţionale SharePort Plus. Dacă se găseşte o nouă imprimantă în reţeaua dvs., se va afişa mesajul de mai jos care vă permite să configuraţi setarea de conectare automată a imprimantei. Pentru detalii despre această setare, consultaţi Mod de utilizare imprimantă.

## 2. Conectare/Deconectare la/de la un dispozitiv USB

Utilizarea de bază a unui dispozitiv USB:

1. Selectaţi dispozitivul USB din fereastra principală a SharePort Plus şi conectaţi-vă la acesta.

2. După ce v-aţi conectat cu succes la dispozitivul USB, se va executa Windows Plug and Play şi dispozitivul va fi pregătit pentru utilizare.

3. Când aţi terminat de utilizat dispozitivul USB, deconectaţi-vă utilizând SharePort Plus.

Mod de conectare:

Dublu clic | Faceţi dublu clic pe dispozitivul USB din fereastra principală a SharePort Plus.
Utilizarea unui buton | Selectaţi dispozitivul USB şi faceţi clic pe butonul Conectare din fereastra principală a SharePort Plus. Dacă selectaţi două sau mai multe dispozitive USB, vă puteţi conecta la acestea simultan.
Clic pe butonul din dreapta al mouse-ului | Faceţi clic dreapta pe dispozitivul USB din fereastra principală SharePort Plus şi faceţi clic pe Conectare din meniul afişat. Dacă selectaţi două sau mai multe dispozitive USB, vă puteţi conecta la acestea simultan.
Utilizarea tastaturii | Selectaţi un dispozitiv USB utilizând tastele săgeată sus/jos şi apăsaţi combinaţia de taste Alt+C pe tastatura dvs.

Mod de deconectare:

Dublu clic | Faceţi dublu clic pe dispozitivul USB din fereastra principală a SharePort Plus.
Utilizarea unui buton | Selectaţi dispozitivul USB şi faceţi clic pe butonul Deconectare din fereastra principală a SharePort Plus.
Clic pe butonul din dreapta al mouse-ului | Faceţi clic dreapta pe dispozitivul USB din fereastra principală SharePort Plus şi faceţi clic pe Deconectare din meniul afişat.
Utilizarea tastaturii | Selectaţi un dispozitiv USB utilizând tastele săgeată sus/jos şi apăsaţi combinaţia de taste Alt+D pe tastatura dvs.

Dacă un dispozitiv USB este partajat între mai mulţi utilizatori, asiguraţi-vă ca fiecare utilizator se deconectează de la dispozitivul USB după ce nu îl mai utilizează. În caz contrar, alţi utilizatori nu vor putea să se conecteze la dispozitivul USB.

Dacă utilizaţi o imprimantă sau un dispozitiv USB cu capabilitate de imprimare, puteţi utiliza caracteristica de conectare automată a imprimantei pentru a omite procesul de Conectare/Deconectare. Pentru detalii, consultaţi Mod de utilizare imprimantă. Este imposibilă conectarea la un dispozitiv USB utilizat de un alt utilizator. SharePort Plus conţine o caracteristică care vă permite să cereţi unui utilizator să se deconecteze de la dispozitivul USB pe care doriţi să îl utilizaţi prin trimiterea unui mesaj la distanţă, astfel încât dreptul de utilizare să vă fie transferat. Pentru detalii, consultaţi Mod de solicitare deconectare. Dacă veţi fi singurul care utilizează un anumit dispozitiv USB, se recomandă setarea SharePort Plus pentru conectare automată la respectivul dispozitiv USB atunci când este detectat. Pentru detalii, consultaţi Setări operaţionale ale dispozitivului USB. SharePort Plus are o caracteristică care vă permite să porniţi automat o aplicaţie indicată atunci când dispozitivul USB este conectat. Pentru detalii, consultaţi Setări operaţionale ale dispozitivului USB.

| Înapoi Sus