# Što je SharePort Plus?

Na ovoj se stranici donosi pregled aplikacije SharePort Plus.

SharePort Plus omogućuje povezivanje računala s USB uređajem koji je povezan na poslužitelj uređaja.
SharePort Plus koristite za povezivanje s USB uređajem i isključivanje iz njega.

Značajke

- Jednostavno korištenje
  Sve što trebate jest odabrati USB uređaj u aplikaciji SharePort Plus i kliknuti tipku Poveži .
  USB uređaj bit će dostupan računalu kao da je izravno priključen na njega. Po završetku korištenja USB uređaja kliknite tipku Isključi u aplikaciji SharePort Plus.

  -> | Pojedinosti o korištenju aplikacije SharePort Plus potražite u odjeljku Osnovna uporaba.

- Automatsko povezivanje pisača
  Kad ispisujete putem USB pisača, SharePort Plus automatski povezuje vaše računalo s pisačem. Po završetku zadatka ispisa, SharePort Plus isključuje računalo iz USB pisača. Na taj se način ne trebate ručno povezivati s USB pisačem ni isključivati iz njega uz pomoć aplikacije SharePort Plus.
  Tu postavku možete konfigurirati u skočnom prozoru koji će se otvoriti u aplikaciji SharePort Plus nakon što se u mreži pronađe novi pisač, ili u dijaloškom okviru svojstava aplikacije SharePort Plus.

  -> | Pojedinosti o automatskom povezivanju pisača potražite u odjeljku Korištenje pisača.

- Dijeljenje uređaja za mrežnu pohranu između više korisnika
  Ako je uređaj za pohranu povezan s poslužiteljem uređaja koji podržava mrežno dijeljenje, uz pomoć aplikacije SharePort Plus na taj uređaj možete jednostavno mapirati mrežni pogon i dijeliti datoteke s drugima.

  -> | Pojedinosti o korištenju mrženog uređaja za pohranu potražite u odjeljku „Korištenje mrežnog uređaja za pohranu”.

- Omogućivanje upravljanja putem područja zadataka
  Minimizirani prozor izbornika u području zadataka omogućuje vam da se povezujete s USB uređajima i isključujete s njih bez prikazivanja glavnog prozora aplikacije SharePort Plus.

  -> | Pojedinosti o načinu upravljanja putem područja zadataka potražite u odjeljku „SharePort Plus i područje zadataka”.

- Slanje daljinske poruke drugom korisniku radi zahtjeva za isključivanje
  Kada USB uređaj dijelite s nekoliko korisnika i jedan od tih njih zauzima USB uređaj dulje vrijeme, tom korisniku možete poslati daljinsku poruku u kojoj ćete od njega zatražiti da se isključi s uređaja. Ako korisnik prihvati zahtjev za isključivanje, na vas se automatski prenosi pravo korištenja kako biste mogli koristiti USB uređaj.

  -> | Pojedinosti o slanju poruke sa zahtjevom za isključivanje potražite u odjeljku „Kako zatražiti isključivanje”.

- Radne postavke za svaki USB uređaj
  Za svaki USB uređaj možete konfigurirati radne postavke, kao što su „Pokreni određenu aplikaciju nakon povezivanja” ili „Automatski poveži ovaj uređaj kad postane dostupan (dijeljenje je onemogućeno)”.

  -> | Pojedinosti o radnim postavkama za svaki USB uređaj potražite u odjeljku „Radne postavke USB uređaja”.

> Podatke o uvjetima pokretanja i postavkama zaslona potražite u odjeljku „Dodatne postavke aplikacije SharePort Plus”.

| Na vrh