# USB-enhetens driftsinnstillinger

Denne siden forklarer driftsinnstillinger som kan konfigureres for hver USB-enhet som er koblet til en enhetsserver.

1. Endre USB-enhetens navn som vises i SharePort Plus' hovedvindu

2. Koble automatisk til en USB-enhet når den oppdages

3. Koble automatisk til en USB-enhet på nytt når den frakobles på unormal måte

4. Start en tilordnet applikasjon automatisk når en USB-enhet kobles til

5. Koble automatisk fra en USB-enhet når PC-en mottar en frakoblingsforespørsel

6. Om USB-enhetens egenskapsdialog

## 1. Endre USB-enhetens navn som vises i SharePort Plus' hovedvindu

I SharePort Plus' hovedmeny vises standardnavnet som opprinnelig er registrert til USB-enheten i USB-enhetslisten.

USB-enhetsnavnet kan endres fra kategorien Generelt i egenskapsdialogen.
For detaljer om egenskapsdialogen se 6. Om USB-enhetens egenskapsdialog.

Selv om enhetsnavnet er endres, endres ikke standardnavnet som opprinnelig ble registrert for enheten. Og denne endringen blir kun virksom for den PC-en som du endret enhetsnavnet fra og ikke for andre PC-er.

## 2. Koble automatisk til en USB-enhet når den oppdages

SharePort Plus kan automatisk koble til en USB-enhet når den oppdages.
Hvis du er den eneste personen som kommer til å bruke en bestemt USB-enhet, kan du bruke funksjonen for automatisk tilkobling for å koble automatisk til USB-enheten uten å klikke på knappen Koble til i SharePort Plus' hovedvindu.

Den automatiske tilkoblingsfunksjonen kan aktiveres fra kategorien Ekstrainnstillinger i egenskapsdialogen.
For detaljer om egenskapsdialogen se 6. Om USB-enhetens egenskapsdialog.

Hvis du ønsker å koble til alle USB-enheter automatisk, kryss av i ruten Koble automatisk til nylig oppdagede USB-enheter på SharePort Plus' alternativdialog. For detaljer se Ekstrainnstillinger for SharePort Plus.

## 3. Koble automatisk til en USB-enhet på nytt når den frakobles på unormal måte

SharePort Plus kan automatisk koble til en USB-enhet når tilkoblingen mellom USB-enheten og PC-en din går tapt på grunn av en kommunikasjonsfeil.

Den automatiske gjentilkoblingsfunksjonen for USB-enhetene som har blitt koblet fra på unormal måte, kan aktiveres fra kategorien Ekstrainnstillinger i egenskapsdialogen.
For detaljer om egenskapsdialogen se 6. Om USB-enhetens egenskapsdialog.

Den automatiske gjentilkoblingsinnstillingen vil bli virksom neste gang du kobler til USB-enheten.

Den automatiske gjentilkoblingsfunksjonen virker kanskje ikke riktig avhengig av USB-enheten eller PC-ens status i løpet av feilen. I et slikt tilfelle, start PC-en, USB-enheten og enhetsserveren på nytt. Dette alternativet er kun for gjenopprettingsformål i tilfelle en feil. Vennligst ikke koble fra USB-enheten tilsiktet mens den er koblet til din PC via SharePort Plus.

## 4. Start en tilordnet applikasjon automatisk når en USB-enhet kobles til

SharePort Plus kan automatisk starte en tilordnet applikasjon når en USB-enhet er koblet til din PC.
Den automatiske oppstartsfunksjonen kan aktiveres ved å registrere applikasjonen som du ønsker å bruke med en spesiell USB-enhet (f.eks. bildeavlesningsprogramvare for en skanner, musikkadministrasjonsprogramvare for en musikkspiller, sikkerhetskopiprogramvare for lagringsmedier osv.) til SharePort Plus. Etter at en applikasjon er registrert til SharePort Plus, vil den automatisk starte når en USB-enhet kobles til din PC via SharePort Plus. Dermed trenger du ikke å starte applikasjonen manuelt.

Den automatiske applikasjonsoppstartsfunksjonen kan aktiveres fra kategorien Ekstrainnstillinger i egenskapsdialogen.
For detaljer om egenskapsdialogen se 6. Om USB-enhetens egenskapsdialog.

Den automatiske applikasjonsoppstartsfunksjonen vil bli virksom neste gang du kobler til USB-enheten.

## 5. Koble automatisk fra en USB-enhet når PC-en mottar en frakoblingsforespørsel

SharePort Plus kan automatisk koble fra en USB-enhet når din PC mottar en frakoblingsforespørsel fra noen mens du er borte fra din PC.
Hvis funksjonen er aktivert, trenger du ikke å klikke Ja på frakoblingsforespørselsmeldingen, siden USB-enheten automatisk kobler fra etter en spesifisert tidsperiode. Etter at USB-enheten er koblet fra, går bruksretten automatisk over til den brukeren som har sendt frakoblingsforespørselen.

Den automatiske frakoblingsfunksjonen kan aktiveres fra kategorien Ekstrainnstillinger i egenskapsdialogen.
For detaljer om egenskapsdialogen se 6. Om USB-enhetens egenskapsdialog.

Den automatiske frakoblingsfunksjonen vil bli virksom neste gang du kobler til USB-enheten.

## 6. Om USB-enhetens egenskapsdialog

Driftsinnstillingene ovenfor er tilgjengelige fra egenskapsdialogen for hver USB-enhet.

Slik åpner du og bruker egenskapsdialogen:

1. Velg USB-enheten i SharePort Plus' hovedvindu og klikk knappen Egenskaper.

2. Kategorien Generelt vises. På kategorien Generelt kan du endre USB-enhetens navn som vises i SharePort Plus' hovedvindu.

   Navn | Endre USB-enhetens navn som skal vises i SharePort Plus' hovedvindu. For detaljer se 1. Endre USB-enhetens navn som vises i SharePort Plus' hovedvindu.
   Enhetsserveregenskaper | Åpner nettsiden for enhetsserveren. På nettsiden er ulike innstillinger tilgjengelige. For detaljer se brukerhåndboken.

3. Hvis du klikker på kategorien Ekstrainnstillinger, kan du konfigurere innstillingene som vises nedenfor.

   Tilkoble denne enheten automatisk når den er tilgjengelig (Deling er deaktivert) | Kobler automatisk til ved oppdagelse av en USB-enhet med dette alternativet aktivert. For detaljer se 2. Koble automatisk til en USB-enhet når den oppdages.
   Hvis det oppstår en feil under tilkobling, koble automatisk til på nytt | Kobler automatisk til en USB-enhet igjen hvis den har blitt frakoblet PC-en på grunn av en kommunikasjonsfeil. For detaljer se 3. Koble automatisk til en USB-enhet på nytt når den frakobles på unormal måte.
   Start tilordnet applikasjon ved tilkobling | Starter automatisk en tilordnet applikasjon når USB-enheten er koblet til din PC via SharePort Plus. Og hvis du krysser av for Koble automatisk fra når applikasjonen lukkes, vil USB-enheten automatisk kobles fra når applikasjonen lukkes. For detaljer se 4. Start en tilordnet applikasjon automatisk når en USB-enhet kobles til.
   Tillat automatisk frakobling når en forepørsel om bruk mottas | Kobler automatisk fra en USB-enhet når PC-en mottar en frakoblingsforespørsel fra noen. Det er mulig å stille inn et tidsavbrudd (i minutter) for hvor lenge USB-enheten automatisk frakobles etter at din PC mottok frakoblingsforespørselen. For detaljer se 5. Koble automatisk fra en USB-enhet når PC-en mottar en frakoblingsforespørsel.

4. Når konfigurasjonen er ferdig, klikk OK.

| Tilbake til toppen