# Τι είναι το SharePort Plus;

Αυτή η σελίδα εξηγεί την επισκόπηση του SharePort Plus.

Το SharePort Plus σάς επιτρέπει να συνδέετε τον προσωπικό σας υπολογιστή σε μια συσκευή USB η οποία είναι συνδεδεμένη σε ένα διακομιστή συσκευών.
Χρησιμοποιήστε το SharePort Plus κατά τη σύνδεση/αποσύνδεση μιας συσκευής USB.

Χαρακτηριστικά

- Εύκολο στη χρήση
  Το μόνο που χρειάζεται είναι να επιλέξετε τη συσκευή USB στο SharePort Plus και να κάνετε κλικ στο κουμπί (Σύνδεση) .
  Η συσκευή USB θα είναι διαθέσιμη στον προσωπικό σας υπολογιστή σαν να ήταν συνδεδεμένη απευθείας σε αυτόν. Μόλις τελειώσετε τη χρήση της συσκευής USB, κάντε κλικ στο κουμπί (Αποσύνδεση) στο SharePort Plus.

  -> | Για λεπτομέρειες σχετικά με τον τρόπο χρήσης του SharePort Plus, ανατρέξτε στη "Βασική Χρήση".

- Αυτόματη σύνδεση εκτυπωτή
  Όταν εκτυπώνετε σε έναν εκτυπωτή USB, το SharePort Plus θα συνδέσει αυτόματα τον υπολογιστή σας στον εκτυπωτή. Μόλις ολοκληρωθεί η εργασία εκτύπωσης, το SharePort Plus θα αποσυνδέσει τον υπολογιστή σας από τον εκτυπωτή USB. Επομένως, όταν χρησιμοποιείτε το SharePort Plus δεν θα χρειαστεί να συνδέσετε/αποσυνδέσετε με μη αυτόματο τρόπο τον εκτυπωτή USB.
  Αυτήν τη ρύθμιση μπορείτε να τη διαμορφώσετε από το μήνυμα που εμφανίζεται από το SharePort Plus όταν εντοπίζεται νέος εκτυπωτής στο δίκτυο ή από το παράθυρο διαλόγου ιδιοτήτων στο οποίο αποκτάτε πρόσβαση από το SharePort Plus.

  -> | Για λεπτομέρειες σχετικά με την αυτόματη σύνδεση εκτυπωτή, ανατρέξτε στην ενότητα "Πώς να χρησιμοποιήσετε έναν εκτυπωτή".

- Κοινή χρήση μιας συσκευής αποθήκευσης δικτύου από πολλούς χρήστες
  Εάν μια συσκευή αποθήκευσης είναι συνδεδεμένη σε ένα διακομιστή συσκευών που υποστηρίζει κοινή χρήση αποθήκευσης, μπορείτε εύκολα να αντιστοιχίσετε μια μονάδα δίσκου δικτύου χρησιμοποιώντας το SharePort Plus και να χρησιμοποιήσετε τα αρχεία της από κοινού με άλλα άτομα.

  -> | Για λεπτομέρειες σχετικά με τον τρόπο χρήσης μιας συσκευής αποθήκευσης δικτύου, ανατρέξτε στην ενότητα "Πώς να χρησιμοποιήσετε μια συσκευή αποθήκευσης δικτύου".

- Επιτρέπει τον έλεγχο από τη Γραμμή εργασιών
  Το ελαχιστοποιημένο παράθυρο μενού της γραμμής εργασιών θα σας επιτρέψει να συνδέετε/αποσυνδέετε συσκευές USB χωρίς να εμφανίζεται το κύριο παράθυρο του SharePort Plus.

  -> | Για λεπτομέρειες σχετικά με τον έλεγχο από τη γραμμή εργασιών, ανατρέξτε στο SharePort Plus και στη Γραμμή Εργασιών.

- Αποστολή απομακρυσμένου μηνύματος σε άλλο χρήστη για αίτημα για αποσύνδεση
  Όταν χρησιμοποιείτε μια συσκευή USB από κοινού με πολλούς χρήστες και ένας από αυτούς απασχολεί τη συσκευή USB για μεγάλο χρονικό διάστημα, μπορείτε να ζητήσετε από το χρήστη να αποσυνδεθεί από τη συσκευή, αποστέλλοντας ένα απομακρυσμένο μήνυμα. Εάν ο χρήστης αποδεχτεί το αίτημα για αποσύνδεση, το δικαίωμα χρήσης της συσκευής περνά αυτόματα σε εσάς, έτσι ώστε να μπορείτε να χρησιμοποιήσετε τη συσκευή USB.

  -> | Για λεπτομέρειες σχετικά με το μήνυμα αιτήματος για αποσύνδεση, ανατρέξτε στην ενότητα "Πώς να κάνετε αίτηση για αποσύνδεση".

- Ρυθμίσεις λειτουργίας για κάθε συσκευή USB
  Οι ρυθμίσεις λειτουργίας, όπως η "Εκκίνηση της καθορισμένης εφαρμογής μόλις γίνει η σύνδεση" ή "Αυτόματη σύνδεση αυτής της συσκευής όταν είναι διαθέσιμη (Η κοινή χρήση απενεργοποιήθηκε)" μπορούν να οριστούν για κάθε συσκευή USB.

  -> | Για λεπτομέρειες σχετικά με τις ρυθμίσεις λειτουργίας για κάθε συσκευή USB, ανατρέξτε στην ενότητα "Ρυθμίσεις λειτουργίας συσκευής USB".

> Για να ενημερωθείτε για την κατάσταση εκκίνησης και τις ρυθμίσεις οθόνης ανατρέξτε στην ενότητα "Προαιρετικές ρυθμίσεις του SharePort Plus".

| Πίσω στην αρχή