# Otklanjanje poteškoća

Na ovoj se stranici donose podaci o otklanjanju mogućih poteškoća na koje možete naići tijekom korištenja aplikacije SharePort Plus.

Najnovije informacije o tehničkoj podršci i preuzimanja dostupni su na našoj internetskoj stranici http://support.dlink.com/.

- USB uređaji ne prikazuju se u aplikaciji SharePort Plus.
- Došlo je do pogreške tijekom povezivanja USB uređaja putem aplikacije SharePort Plus.
- Zadnji se dio zadatka ne ispisuje kad se koristi SharePort Plus funkcija automatskog povezivanja s pisačem.

### Poslužitelj uređaja ili Ethernet čvorište možda imaju poteškoća s vezom, napajanjem ili radom.

Ako se USB uređaji ne prikazuju u aplikaciji SharePort Plus, provjerite lokalnu vezu i mrežne postavke između poslužitelja uređaja i računala.

Rješenje | Provjerite svijetle li ispravno kontrolne lampice na poslužitelju uređaja i Ethernet čvorištu (na koje je priključen poslužitelj uređaja). Ako kontrolne lampice ne svijetle ispravno, zamijenite utikač ili kabel napajanja izmjeničnom strujom pa ponovno pokrenite USB uređaj.

Rješenje | Poslužitelj uređaja obično će biti spreman za rad nakon približno 30 sekundi od uključivanja. Pričekajte da poslužitelj uređaja postane spreman za rad, a zatim ponovno kliknite tipku Osvježi u aplikaciji SharePort Plus.

Rješenje | Dodajte SharePort Plus na popis izuzetaka vašeg sigurnosnog softvera. Pojedinosti o registriranju na popis izuzetaka potražite u odjeljku „Najčešće postavljana pitanja” na našoj internetskoj stranici http://support.dlink.com/.

> Rješenje | Prvo provjerite IP adresu računala. Da biste provjerili IP adresu, koristite naredbeni redak sustava Windows. Odaberite Start - Svi programi - Pomagala - Naredbeni redak. Nakon pokretanja naredbenog retka, izvršite naredbu ipconfig. Primjer izvršenja naredbe ipconfig
> Microsoft Windows [Version 6.0.6001] Copyright (C) 2006 Microsoft Corporation. All rights reserved. C:\Users\username>ipconfig (Press Enter) Windows IP Configuration Ethernet adapter Local Area Connection: Connection-specific DNS Suffix . : IPv6 Address. . . . . . . . . . . . : XX:XX:XX:XX:XX:XX:XX:XX Temporary IPv6 Address. . . : XX:XX:XX:XX:XX:XX:XX:XX IPv4 Address. . . . . . . . . . . . : 192.168.20.10 (IP Address of PC) Subnet Mask. . . . . . . . . . . . : 255.255.255.0 Default Gateway. . . . . . . . . : C:\Users\username>
Provjerite je li IP adresa računala ispravna adresa za komunikaciju s IP adresom poslužitelja uređaja. Ako se računalo i poslužitelj uređaja nalaze u istom mrežnom segmentu, ali imaju drugačiji mrežni broj u svojim adresama, trebat ćete promijeniti ili adresu računala ili adresu poslužitelja uređaja. Osim toga, ako se između računala i poslužitelja uređaja nalazi usmjernik, provjerite je li zadana adresa mrežnog prolaza ispravno konfigurirana.

> Rješenje | Prvo isključite poslužitelj uređaja pa otvorite naredbeni redak sustava Windows. Pošaljite ping signal IP adresi poslužitelja uređaja. Odaberite Start - Svi programi - Pomagala - Naredbeni redak. Nakon pokretanja naredbenog retka, izvršite naredbu ping. Primjer slanja naredbe ping IP adresi poslužitelja uređaja 192.168.20.20
> Microsoft Windows [Version 6.0.6001] Copyright (C) 2006 Microsoft Corporation. All rights reserved. C:\Users\username>ping 192.168.20.20 (Press Enter) Pinging 192.168.20.20 with 32 bytes of data: (When there is a reply) Reply from 192.168.20.20: bytes=32 time<1ms TTL=128 Reply from 192.168.20.20: bytes=32 time<1ms TTL=128 Reply from 192.168.20.20: bytes=32 time<1ms TTL=128 Reply from 192.168.20.20: bytes=32 time<1ms TTL=128 (When there is no reply) Reply from XXX.XXX.XXX.XXX: Destination host unreachable. Reply from XXX.XXX.XXX.XXX: Destination host unreachable. Reply from XXX.XXX.XXX.XXX: Destination host unreachable. Reply from XXX.XXX.XXX.XXX: Destination host unreachable.
Ako postoji odgovor dok je poslužitelj uređaja isključen, to znači da drugi mrežni uređaj koristi istu IP adresu kao i poslužitelj uređaja. U tom slučaju, promijenite IP adresu poslužitelja uređaja ili drugog mrežnog uređaja.

Rješenje | Provjerite svijetli li ili trepće li kontrolna lampica na USB uređaju da biste vidjeli je li USB uređaj uključen. Ako USB uređaj nije uključen, poboljšajte kvalitetu priključka dodavanjem adaptera napajanja izmjeničnom strujom, itd. Osim toga, ako priključeni USB uređaj ima samostalno napajanje (putem sabirnice), poput tvrdog diska i sl. uređaja, možda mu je potrebno napajanje veće od 500 mA koje se standardno ostvaruje putem USB sučelja. U tom slučaju, upotrijebite adapter napajanja izmjeničnom strujom koji ste dobili s USB uređajem kako biste osigurali dostatno napajanje uređaja.

Rješenje | Provjerite je li kabel ispravno priključen na poslužitelj uređaja i USB uređaj. Zamijenite kabel rezervnim USB kabelom, ako ga imate.

Rješenje | Poslužitelj uređaja ne podržava USB uređaje koji koriste izohroni prijenos podataka. Potvrdite da priključeni USB uređaj nije uređaj za izohroni prijenos podataka. Pojedinosti o specifikacijama USB uređaja zatražite od proizvođača.

### Došlo je do pogreške tijekom povezivanja USB uređaja putem aplikacije SharePort Plus.

Kad se USB uređaj ispravno prikazuje u aplikaciji SharePort Plus, ali se dok je povezan pojavi pogreška, trebate provjeriti specifikacije USB uređaja i postavke računala.

Rješenje | Poslužitelj uređaja ne podržava USB uređaje koji koriste izohroni prijenos podataka. Potvrdite da priključeni USB uređaj nije uređaj za izohroni prijenos podataka. Pojedinosti o specifikacijama USB uređaja zatražite od proizvođača.

Rješenje | Izravno priključite USB uređaj na računalo i provjerite što se događa. Ako USB uređaj ne radi ispravno čak ni kada je izravno priključen na računalo, upravljački program USB uređaja nije ispravno instaliran na računalo. U tom slučaju, ponovno instalirajte upravljački program. Pojedinosti o instaliranju upravljačkog programa potražite u uputama koje ste dobili s USB uređajem.

### Zadnji se dio zadatka ne ispisuje kad se koristi SharePort Plus funkcija automatskog povezivanja s pisačem.

Rješenje | Povećajte vrijeme prije isključivanja aplikacije SharePort Plus s pisača nakon slanja zadatka ispisa. Odaberite pisač u glavnom prozoru aplikacije SharePort Plus i kliknite tipku Svojstva. U dijaloškom prozoru svojstava kliknite karticu Dodatne postavke, a zatim kliknite Potvrdi. U prikazanom prozoru povećajte vrijeme u polju „Vrijeme prije isključivanja nakon slanja zadatka ispisa”. Pojedinosti potražite u odjeljku Korištenje pisača.

| Na vrh