# Mod de utilizare dispozitiv de stocare în reţea

În această pagină este explicat modul de utilizare a unui dispozitiv de stocare în reţea prin SharePort Plus.

1.Ce este un dispozitiv de stocare în reţea?

2.Conectarea la un dispozitiv de stocare în reţea

3.Deconectarea de la un dispozitiv de stocare în reţea

4.Deconectarea fizică a unui dispozitiv de stocare în reţea

5.Meniul de clic dreapta (contextual) pentru un dispozitiv de stocare în reţea

## 1.Ce este un dispozitiv de stocare în reţea?

Prin conectarea unui dispozitiv de stocare în reţea în SharePort Plus, unitatea de reţea va fi asociată automat la computerul dvs. Fişiere salvate pe un dispozitiv de stocare pot fi partajate simultan între utilizatori multipli.

Dacă această caracteristică este acceptată, dispozitivul de stocare va indica „unitate de reţea” pentru tipul său de dispozitiv în fereastra principală a SharePort Plus.

Dacă tipul unui dispozitiv este „dispozitiv de stocare” aşa cum se arată mai jos, acesta nu poate fi utilizat ca un dispozitiv de stocare în reţea. Un astfel de dispozitiv de stocare poate fi utilizat numai ca un dispozitiv USB obişnuit (este imposibil să fie accesat simultan de utilizatori multipli). Pentru utilizarea detaliată a dispozitivelor USB, consultaţi secţiunea Utilizare de bază.

## 2.Conectarea la un dispozitiv de stocare în reţea

1. Selectaţi dispozitivul de stocare în reţea şi faceţi clic pe butonul Conectare în fereastra principală a SharePort Plus.

2. Dispozitivului de stocare în reţea îi va fi asociată o literă de unitate. Conţinutul unităţii va fi afişat în Explorer.

După conectarea la o unitate de reţea, puteţi copia, muta, şterge şi edita fişiere aşa cum aţi proceda cu orice unitate obişnuită.

## 3.Deconectarea de la un dispozitiv de stocare în reţea

Dacă nu mai utilizaţi un dispozitiv de stocare în reţea, puteţi deconecta unitatea de reţea.
Deschideţi Computerul meu (My Computer), faceţi clic din butonul dreapta al mouse-ului pe unitatea de reţea pe care doriţi să o deconectaţi şi selectaţi Deconectare din meniul afişat.

## 4.Deconectarea fizică a unui dispozitiv de stocare în reţea

Când deconectaţi un dispozitiv de stocare în reţea, acesta trebuie oprit mai întâi prin meniul „Eliminare în siguranţă” în SharePort Plus.

Dacă se ignoră acest proces, e posibil ca datele salvate pe dispozitivul de stocare în reţea să fie deteriorate.

1. Faceţi clic dreapta pe dispozitivul de stocare în reţea din fereastra principală a SharePort Plus.

2. Din meniul afişat, faceţi clic pe Eliminare în siguranţă.

3. Deconectaţi fizic dispozitivul de stocare.

## 5.Meniul de clic dreapta (contextual) pentru un dispozitiv de stocare în reţea

Când se face clic dreapta pe un dispozitiv de stocare în reţea din lista de dispozitive USB, se afişează următorul meniu.

| Mapare unitate de reţea | Mapează dispozitivul selectat ca unitate de reţea, asociind acestuia o literă de unitate.
Deschidere | Afişează conţinutul unităţii în Explorer. Unitatea de reţea nu este mapată automat prin intermediul acestei opţiuni.
Eliminare în siguranţă | Alegeţi acest element din meniu înainte de eliminarea fizică a unui dispozitiv de stocare în reţea.
Reîmprospătare | Reîmprospătează starea dispozitivului USB din lista de dispozitive USB.

| Înapoi Sus