# USB-enhedens funktionsindstillinger

Denne side forklarer de funktionsindstillinger, der kan konfigureres for hver USB-enhed, der er forbundet til en enhedsserver.

1. Omdøb USB-enheden i SharePort Plus' hovedvindue.

2. Opret automatisk forbindelse til en USB-enhed, når den registreres

3. Genopret automatisk forbindelse til en USB-enhed, hvis forbindelsen utilsigtet afbrydes

4. Start automatisk et specifikt program, når der oprettes forbindelse til en USB-enhed

5. Afbryd automatisk forbindelsen til en USB-enhed, når din computer modtager en anmodning om at afbryde forbindelsen

6. Om USB-enhedens dialogboks Egenskaber

## 1. Omdøb USB-enheden i SharePort Plus' hovedvindue.

I SharePort Plus' hovedvindue vises det standardnavn som oprindelig blev registreret til USB-enheden i USB-enhedslisten.

USB-enheden kan omdøbes under fanen Generelt i dialogboksen Egenskaber.
Læs mere om dialogboksen Egenskaber under pkt. 6. Om USB-enhedens dialogboks Egenskaber.

Selv hvis enheden omdøbes, vil det standardnavn, der oprindelig blev registreret til enheden, ikke blive ændret. Disse ændringer træder kun i kraft på den computer, hvor du har omdøbt enheden, og ikke på andre computere.

## 2. Opret automatisk forbindelse til en USB-enhed, når den registreres

SharePort Plus kan automatisk oprette forbindelse til en USB-enhed, når den registreres.
Hvis du er den eneste person, der skal bruge en specifik USB-enhed, kan du bruge funktionen Opret automatisk forbindelse for automatisk at oprette forbindelse til USB-enheden uden at klikke på knappen Opret forbindelse på SharePort Plus' hovedvindue.

Funktionen Opret automatisk forbindelse kan aktiveres under fanen Valgfrie indstillinger i dialogboksen Egenskaber.
Læs mere om dialogboksen Egenskaber under pkt. 6. Om USB-enhedens dialogboks Egenskaber.

Hvis du ønsker automatisk at oprette forbindelse til alle USB-enheder, sætter du kryds i feltet ud for Opret automatisk forbindelse til USB-enheder, der er registreret for nylig, i SharePort Plus' dialogboks Egenskaber. Læs mere i afsnittet SharePort Plus' funktionsindstillinger.

## 3. Genopret automatisk forbindelse til en USB-enhed, hvis forbindelsen utilsigtet afbrydes

SharePort Plus kan automatisk oprette forbindelse til en USB-enhed, når forbindelsen mellem USB-enheden og din computer afbrydes pga. en kommunikationsfejl.

Funktionen Opret automatisk forbindelse til USB-enheder, som utilsigtet er blevet afbrudt, kan aktiveres under fanen Valgfrie indstillinger i dialogboksen Egenskaber.
Læs mere om dialogboksen Egenskaber under pkt. 6. Om USB-enhedens dialogboks Egenskaber.

Indstillingen Opret automatisk forbindelse vil træde i kraft næste gang, du opretter forbindelse til USB-enheden.

Det er ikke sikkert at funktionen Opret automatisk forbindelse vil fungere korrekt, afhængig af USB-enhedens eller computerens status under fejlen. Genstart i så fald computeren, USB-enheden og enhedsserveren. Denne valgmulighed bruges kun til genoprettelsesformål i tilfælde af en fejl. Du må ikke med vilje slukke eller afbryde forbindelsen til USB-enheden, mens den er forbundet til din computer via SharePort Plus.

## 4. Start automatisk et specifikt program, når der oprettes forbindelse til en USB-enhed

SharePort Plus kan automatisk starte et specifikt program, når USB-enheden forbindes til din computer.
Funktionen Automatisk opstart af et program kan aktiveres ved at registrere det program, som du ønsker at bruge med en specifik USB-enhed (f.eks. billedlæsningssoftware til en scanner, musikstyringssoftware til en musikafspiller, backup-software til lagermedier osv.) i SharePort Plus. Hvis et program er registreret i SharePort Plus, vil det automatisk starte, når USB-enheden forbindes til din computer via SharePort Plus. Det vil derfor ikke være nødvendigt at skulle starte programmet manuelt.

Funktionen Automatisk opstart af et program kan aktiveres under fanen Valgfrie indstillinger i dialogboksen Egenskaber.
Læs mere om dialogboksen Egenskaber under pkt. 6. Om USB-enhedens dialogboks Egenskaber.

Indstillingen Automatisk opstart af et program vil træde i kraft næste gang, du opretter forbindelse til USB-enheden.

## 5. Afbryd automatisk forbindelsen til en USB-enhed, når din computer modtager en anmodning om at afbryde forbindelsen

SharePort Plus kan automatisk afbryde forbindelsen til en USB-enhed, når din computer modtager en anmodning om at afbryde forbindelsen, og du ikke sidder ved din computer.
Hvis denne funktion er aktiveret, behøver du ikke klikke Ja ved anmodninger om at afbryde forbindelsen, da forbindelsen til USB-enheden automatisk vil blive afbrudt efter en angiven tidsperiode. Når forbindelsen til USB-enheden er afbrudt, overføres brugerrettigheden automatisk til den bruger, som har anmodet om at afbryde forbindelsen.

Funktionen Afbryd automatisk forbindelsen kan aktiveres under fanen Valgfrie indstillinger i dialogboksen Egenskaber.
Læs mere om dialogboksen Egenskaber under pkt. 6. Om USB-enhedens dialogboks Egenskaber.

Indstillingen Afbryd automatisk forbindelsen vil træde i kraft næste gang, du opretter forbindelse til USB-enheden.

## 6. Om USB-enhedens dialogboks Egenskaber

De ovenfor nævnte funktionsindstillinger findes i dialogboksen Egenskaber for hver USB-enhed.

Åbning og brug af dialogboksen Egenskaber:

1. Vælg USB-enheden på SharePort Plus' hovedvindue og klik på knappen Egenskaber.

2. Fanen Generelt vises. Under fanen Generelt kan du give USB-enheden et nyt navn, der skal vises i SharePort Plus' hovedvindue.

   Navn | Giv USB-enheden et nyt navn, der skal vises i SharePort Plus' hovedvindue. Læs mere under pkt. 1. Giv USB-enheden et nyt navn, der skal vises i SharePort Plus' hovedvindue.
   Enhedsserverens egenskaber | Åbner websiden på enhedsserveren. Der findes flere forskellige indstillinger på websiden. Det kan du læse mere om i brugervejledningen.

3. Hvis du klikker på fanen Valgfrie indstillinger, kan du konfigurere de nedenfor viste indstillinger.

   Opret automatisk forbindelse til denne enhed, når den er tilgængelig (deling deaktiveret) | Opretter automatisk forbindelse ved registrering af en USB-enhed, når denne indstilling er aktiveret. Læs mere under pkt. 2. Opret automatisk forbindelse til en USB-enhed, når den registreres.
   Genopret automatisk forbindelse i tilfælde af fejl under forbindelse | Genopretter automatisk forbindelse til en USB-enhed, hvis forbindelsen til din computer afbrydes grundet en kommunikationsfejl. Læs mere under pkt. 3. Genopret automatisk forbindelse til en USB-enhed, som utilsigtet er blevet afbrudt.
   Start angivet program, når der er oprettet forbindelse | Starter automatisk et angivet program, når USB-enheden forbindes til din computer via SharePort Plus. Og hvis du sætter kryds i feltet Afbryd automatisk forbindelsen når programmet lukkes, vil forbindelsen til USB-enheden automatisk blive afbrudt, når programmet lukkes. Læs mere under pkt. 4. Start automatisk et specifikt program, når der oprettes forbindelse til en USB-enhed
   Tillad automatisk afbrydelse af forbindelse, når der modtages en Anmodning om brug | Afbryder automatisk forbindelsen til en USB-enhed, når din computer modtager en anmodning fra nogen om at afbryde forbindelsen. Der kan indstilles en timeout (i minutter) til hvor lang tid, der går indtil forbindelsen til USB-enheden automatisk afbrydes, efter at din computer har modtaget en anmodning om at afbryde forbindelsen. Læs mere under pkt. 5. Afbryd automatisk forbindelsen til en USB-enhed, når din computer modtager en anmodning om at afbryde forbindelsen.

4. Når konfigurationen er fudført, klik på OK.

| Tilbage til toppen