# Glavni prozor i izbornik

Na ovoj se stranici opisuju glavni prozor i izbornik aplikacije SharePort Plus.

1. Glavni prozor i tipke

2. Ikone USB uređaja

3. Ikone stanja

4. Izbornik koji se otvara klikom desne tipke miša

## 1. Glavni prozor i tipke

Glavni prozor aplikacije SharePort Plus prikazan je dolje.

Sljedeće tipke služe za upravljanje USB uređajima.

| Tipka za povezivanje | Povezuje računalo s USB uređajem koji se odabrali na popisu USB uređaja. Računalo također možete povezati s USB uređajem tako da dvaput kliknete željeni USB uređaj na popisu.
| Tipka za isključivanje | Isključuje računalo iz USB uređaja koji se odabrali na popisu USB uređaja. Računalo također možete isključiti iz USB uređaja tako da dvaput kliknete željeni USB uređaj na popisu.
| Tipka svojstava | Prikazuje svojstva USB uređaja koji se odabrali na popisu USB uređaja. Pojedinosti o svojstvima USB uređaja potražite u odjeljku „Radne postavke USB uređaja”.
| Tipka zahtjeva za korištenje | Slanjem daljinske poruke korisniku koji trenutno koristi USB uređaj koji ste odabrali na popisu USB uređaja zatražite od tog korisnika da se isključi s uređaja. Pojedinosti o slanju zahtjeva za korištenje potražite u odjeljku „Kako zatražiti isključivanje”.

Naslove stupca na vrhu popisa USB uređaja možete promijeniti korištenjem dodatnih postavki prikaza. Pojedinosti potražite u odjeljku „Dodatne postavke aplikacije SharePort Plus”.
Uz to, kad kliknete naslov stupca, USB uređaji razvrstavaju se prema stupcu koji ste kliknuli.

Sljedeće tipke služe za prikaz dodatnih postavki aplikacije SharePort Plus ili prozora s općim informacijama.

| Tipka za osvježivanje | Osvježava stanje svih uređaja na popisu USB uređaja.
| Tipka za promjenu prikaza | Mijenja prikaz između prikaza USB uređaja i prikaza poslužitelja uređaja. U prikazu poslužitelja uređaja, USB uređaji prikazani su ispod poslužitelja uređaja s kojim su povezani.
| Tipka mogućnosti | Prikaz prozora s dodatnim postavkama aplikacije SharePort Plus. Pojedinosti o prozoru s dodatnim postavkama potražite u odjeljku „Dodatne postavke aplikacije SharePort Plus”.
| Tipka pomoći | Prikaz sljedećih prozora ili web-stranica: SharePort Plus mrežna pomoć Internetska stranica podrške korisnicima Internetska stranica tvrtke (početna stranica) Podaci o inačici

## 2. Ikone USB uređaja

SharePort Plus koristi različite ikone za svaki USB uređaj, kao što je naznačeno dolje:

| Višefunkcijski uređaji s mogućnošću ispisa
| Pisači s jednom funkcijom
| Uređaji za prijenos slike (skeneri)
| Uređaji za pohranu (tvrdi diskovi, USB memorija, itd.)
| Audiouređaji
| Ulazni uređaji (miš, tipkovnica, itd.)
| Videouređaji (uređaji za izohroni prijenos podataka, web-kamere, itd.)
| Ostali uređaji

## 3. Ikone stanja

SharePort Plus koristi sljedeće ikone za prikaz stanja USB uređaja koji su povezani s poslužiteljem uređaja:

| USB uređaj je dostupan.
| USB uređaj povezan je s računalom.
| USB uređaj koristi netko drugi.
| Ažuriranje stanja USB uređaja.
| Isključen je USB uređaj ili poslužitelj USB uređaja, ili USB uređaj nije povezan s poslužiteljem uređaja.
| Poslužitelj USB uređaja nije pronađen.

## 4. Izbornik koji se otvara klikom desne tipke miša

Kad na popisu USB uređaja kliknete neki USB uređaj desnom tipkom miša, otvara se sljedeći izbornik.

| Poveži | Povezivanje s odabranim USB uređajem.
Isključi | Isključivanje iz odabranog USB uređaja.
Zatraži korištenje | Slanje zahtjeva korisniku koji trenutno koristi USB uređaj koji ste odabrali na popisu USB uređaja da se isključi s tog uređaja. Pojedinosti o slanju zahtjeva za korištenje potražite u odjeljku „Kako zatražiti isključivanje”.
Svojstva | Prikaz prozora sa svojstvima odabranog USB uređaja. Pojedinosti o svojstvima USB uređaja potražite u odjeljku „Radne postavke USB uređaja”.
Osvježi | Osvježavanje stanja USB uređaja na popisu USB uređaja.

| Na vrh