# Depanare

În această pagină sunt furnizate informaţii de depanare pentru rezolvarea posibilelor probleme cu care v-aţi putea confrunta când utilizaţi SharePort Plus.

Cele mai recente informaţii privind asistenţa tehnică şi descărcările sunt disponibile pe site-ul nostru Web la http://support.dlink.com/.

- Dispozitivele USB nu apar în SharePort Plus.
- Apare o eroare când mă conectez la un dispozitiv USB utilizând SharePort Plus.
- Ultima parte a unei activităţi nu este imprimată când utilizez funcţia de conectare automată a imprimantei din SharePort Plus.

### Dispozitivele USB nu apar în SharePort Plus.

Dacă dispozitivele USB nu apar în SharePort Plus, trebuie verificată conexiunea locală precum şi setările reţelei dintre serverul de dispozitive şi computerul dvs.

Soluţie | Verificaţi dacă LED-urile serverului de dispozitive şi ale Hub-ului Ethernet (cel la care este conectat serverul de dispozitive) iluminează corespunzător. Dacă LED-urile nu funcţionează corespunzător, înlocuiţi priza şi cablul de c.a. şi reporniţi dispozitivul USB.

Soluţie | De obicei, durează aproximativ 30 de secunde până când un server de dispozitive este pregătit pentru funcţionare după ce este pornit. Aşteptaţi până când serverul de dispozitive devine pregătit şi apoi faceţi clic din nou pe butonul Reîmprospătare din SharePort Plus.

Soluţie | SharePort Plus trebuie adăugat la lista de excepţii din programul software de securitate. Pentru detalii despre modul de înregistrare în lista de excepţii, consultaţi secţiunea Întrebări frecvente pe site-ul nostru Web la http://support.dlink.com/.

> Soluţie | Mai întâi, verificaţi adresa IP a computerului dvs. Pentru verificarea adresei IP, utilizaţi Prompt comandă din Windows. Selectaţi Start - Toate programele - Accesorii - Prompt Comandă. Când se iniţiază Prompt Comandă, executaţi comanda ipconfig . Exemple de executare a comenzii ipconfig
> Microsoft Windows [Version 6.0.6001] Copyright (C) 2006 Microsoft Corporation. All rights reserved. C:\Users\username>ipconfig (Press Enter) Windows IP Configuration Ethernet adapter Local Area Connection: Connection-specific DNS Suffix . : IPv6 Address. . . . . . . . . . . . : XX:XX:XX:XX:XX:XX:XX:XX Temporary IPv6 Address. . . : XX:XX:XX:XX:XX:XX:XX:XX IPv4 Address. . . . . . . . . . . . : 192.168.20.10 (IP Address of PC) Subnet Mask. . . . . . . . . . . . : 255.255.255.0 Default Gateway. . . . . . . . . : C:\Users\username>
Verificaţi dacă adresa IP a computerului este adresa corespunzătoare pentru comunicare cu adresa IP a serverului de dispozitive. Dacă computerul şi serverul de dispozitive se află în acelaşi segment de reţea dar utilizează un număr de reţea diferit în adresele lor, trebuie să modificaţi fie adresa computerului fie adresa serverului de dispozitive. De asemenea, dacă există un router între computer şi serverul de dispozitive, verificaţi dacă adresa gateway implicită este configurată corespunzător.

> Soluţie | Mai întâi, opriţi serverul de dispozitive şi deschideţi Prompt Comandă în Windows. Trimiteţi ping către adresa IP a serverului de dispozitive. Selectaţi Start - Toate programele - Accesorii - Prompt Comandă. Când se iniţiază Prompt Comandă, executaţi comanda ping . Exemple de executare a comenzii ping atunci când adresa IP a serverului de dispozitive este 192.168.20.20
> Microsoft Windows [Version 6.0.6001] Copyright (C) 2006 Microsoft Corporation. All rights reserved. C:\Users\username>ping 192.168.20.20 (Press Enter) Pinging 192.168.20.20 with 32 bytes of data: (When there is a reply) Reply from 192.168.20.20: bytes=32 time<1ms TTL=128 Reply from 192.168.20.20: bytes=32 time<1ms TTL=128 Reply from 192.168.20.20: bytes=32 time<1ms TTL=128 Reply from 192.168.20.20: bytes=32 time<1ms TTL=128 (When there is no reply) Reply from XXX.XXX.XXX.XXX: Destination host unreachable. Reply from XXX.XXX.XXX.XXX: Destination host unreachable. Reply from XXX.XXX.XXX.XXX: Destination host unreachable. Reply from XXX.XXX.XXX.XXX: Destination host unreachable.
Dacă se primeşte răspuns în timp ce serverul de dispozitive este oprit, înseamnă că există un alt dispozitiv din reţea care utilizează aceeaşi adresă IP ca şi serverul de dispozitive. În acest caz, schimbaţi adresa IP fie a serverului de dispozitive fie a celuilalt dispozitiv din reţea.

Soluţie | Verificaţi dacă LED-ul dispozitivului USB este aprins sau iluminează intermitent pentru a vedea dacă dispozitivul USB este alimentat cu tensiune. Dacă dispozitivul USB nu este alimentat cu tensiune, îmbunătăţiţi conexiunea cablului cum ar fi adaptorul c.a., etc. De asemenea, dacă dispozitivul USB conectat este un dispozitiv cu alimentare proprie (alimentat prin magistrală) precum o unitate HDD, etc, e posibil să fie necesară o sursă de alimentare mai mare de 500mA, care este alimentarea standard disponibilă printr-o interfaţă USB. În acest caz, utilizaţi adaptorul c.a. livrat împreună cu dispozitivul USB astfel încât dispozitivul să primească tensiune de alimentare suficientă.

Soluţie | Verificaţi conectarea corespunzătoare a cablului atât la serverul de dispozitive cât şi la dispozitivul USB. Dacă aveţi un cablu USB de rezervă, înlocuiţi cablul.

Soluţie | Serverul de dispozitive nu acceptă dispozitive USB care funcţionează cu utilizarea transferului izocron. Confirmaţi faptul că dispozitivul USB conectat nu este un dispozitiv de tip izocron. Pentru detalii despre specificaţia dispozitivului USB, contactaţi producătorul acestuia.

### Apare o eroare când mă conectez la un dispozitiv USB utilizând SharePort Plus.

Dacă dispozitivul USB este afişat corespunzător în SharePort Plus dar apare o eroare la conectare, trebuie verificate specificaţia dispozitivului USB precum şi setările computerului.

Soluţie | Serverul de dispozitive nu acceptă dispozitive USB care funcţionează cu utilizarea transferului izocron. Confirmaţi faptul că dispozitivul USB conectat nu este un dispozitiv de tip izocron. Pentru detalii despre specificaţia dispozitivului USB, contactaţi producătorul acestuia.

Soluţie | Conectaţi dispozitivul USB direct la computerul dvs. şi vedeţi ce se întâmplă. Dacă dispozitivul USB nu funcţionează corespunzător chiar dacă este conectat direct la computer, atunci driverul dispozitivului USB nu este instala corect pe computerul dvs. În acest caz, încercaţi să instalaţi din nou driverul. Pentru detalii despre instalarea driverului, consultaţi manualul de funcţionare furnizat împreună cu dispozitivul USB.

### Ultima parte a unei activităţi nu este imprimată când utilizez funcţia de conectare automată a imprimantei din SharePort Plus.

Soluţie | Extindeţi perioada de timp dinaintea deconectării SharePort Plus de la imprimantă după trimiterea unei activităţi de imprimare. Selectaţi o imprimantă din fereastra principală a SharePort Plus şi faceţi clic pe butonul Proprietăţi. În dialogul proprietăţi, faceţi clic pe fila Setări opţionale şi apoi faceţi clic pe butonul Confirmare . În fereastra afişată, extindeţi perioada de timp în câmpul Durată de timp înainte de deconectare după trimiterea unei activităţi de imprimare . Pentru detalii, consultaţi Mod de utilizare imprimantă.

| Înapoi Sus